N i 
f f (g (A 

( AL 
EMIL DIACONESCU DUMITRU MATEI 


ALEXANDRU 
CEL BUN. 


DOMNITORI 
ŞI VOIEVOZI 


EMIL DIACONESCU DUMITRU MATEI 


ALEXANDRU CEL BUN 
1400—1432 


EDITURA MILITARĂ, 
BUCUREȘTI, —1979 


CUVINT ÎNAINTE 


În galeria marilor voievozi ce s-au aflat in 
scaunul domnesc al Moldovei, personalitatea lui 
Alexandru cel Bun ocupă un loc, plin. de: dis- 
tincţie. Coboritor din glorioasa familie a Muşa- 
tinilor, care de-a lungul a doi. veacuiţ: a fost 
puternic ancorată la cîrma destinelor tinărului 
stat românesc din estul carpatin, Alexândru cel 
Bun a rămas în conștiința veacurilor cd unul 
dintre cei mai străluciți conducători de ţară. 
Avind o domnie îndelungată și relativ pașnică, 
Alexandru cel Bun a dat o temeinică organizare 
internă tării sale și printr-o abilă politică ex- 
ternă a reușit să asigure Moldovei prestigiul 
cuvenit, precum și prețuirea altor state euro- 
pene, în special a celor vecine. 

Deși Tara Moldovei „s-a aflat în calea răută- 
ților“ l — așa cum consemna marele cărturar 
Grigore Ureche în al său Letopiseţ — peste pă- 
mânturile ei, ce se întindeau de pe coastele Car- 
paților, spre răsărit, pînă la mare, perindîn- 
du-se, în timpul primului mileniu al erei noas- 
tre, mai multe seminţii nestatornice, dovezi 
istorice de necontestat, între care un loc impor- 
1 Grigore Ureche, Letopiseţul Țării Moldovei, ediţie 
P. P. Panaitescu, Editura de stat pentru literatură şi 
artă, Bucureşti, 1955, p. 61. 

tant îl ocupă cele arheologice, arată că strămoșii 
noştri au fost singurii, unicii şi permanenţii 
stăpîni ai acestui leagăn de viață şi de țară 
românească. 

Prezența românilor pe teritoriul Moldovei în 
primele secole ale celui de-al doilea mileniu 
este dovedită în mod neîndoielnic atît prin mai 
multe acte și documente, cît şi printr-o gamă 
largă de obiecte descoperite în urma săpăturilor 
arheologice. Se ştie bunăoară că la 1164 An- 
dronic, văr al împăratului bizantin Manuil 
Comnenul, fugind spre nord a fost prins „la 
hotarul Galiției de nişte vlahi“. Izvoare scrise 
atestă, de asemenea, faptul că în anul 1166 va- 
lahii erau aliaţi cu bizantinii împotriva ungu- 
rilor. În mod concret documentele arată că „o 
ceată numeroasă de valahi, vechi coloni din 
Italia“ au ajutat bizantinii împotriva coroanei 
maghiare. 

În secolul al XIII-lea, tendinţa regilor ma- 
ghiari de a acapara teritoriile de la răsărit de 
Carpaţi, împletită cu expansiunea catolico-pa- 
pală, a întîmpinat o dîrză rezistenţă din partea 
populației româneşti din Moldova, care sub 
conducerea unor căpetenii locale şi-a apărat 
libertatea politică și religioasă. De la Dimitrie 
Cantemir aflăm că, în acele vremuri, în Vran- 
cea se constituise un anumit tip de organizare 
politico-administrativă, un fel de „republică“ 
în care populația din acea zonă, în totalitatea 
ei, își păstra, prin tradiţie, o stare de autono- 
mie, bucurîndu-se de anumite privilegii, cum 
era de exemplu cel al exploatării sării. Se ştie, 
de asemenea, că în partea de nord a Moldovei, 

în regiunea localităţii Cîmpulung Moldovenesc, 
ca şi înspre codrii Tigheciului şi în zona Lăpuş- 
nei existau anumite forme de organizare politică 
administrativă. Luptînd pentru a-și apăra auto- 
nomia, populaţia din Moldova a cunoscut un 
proces continuu şi ascendent de organizare po- 
litico-administrativă. În acte papale, ca şi în 
cele ale cancelariei regatului maghiar se fac 
menţiuni cu privire la ţara Brodnicilor, oameni 
de la vaduri, localizată în sudul Moldovei, fie 
la așezările Bolohovenilor, „Villa Valachorum 
Dicta“ (satul românilor) aflate în vecinătatea 
cnezatului de Halici. În cronici rusești se men- 
ționează încă din secolul XII existenţa în re- 
giunea Bîrladului şi peste Prut a unei populaţii 
românești a „Berladnicilor“. Dealtfel, statul de 
la Kiev, ca și cnezatul de Halici de mai tirziu 
au făcut repetate încercări urmărind a-și ex- 
tinde dominaţia spre Carpaţi, dar aici au întâm- 
pinat rezistența dîrză a populaţiei românești din 
Moldova. 

Deși în cele din urmă oștile regilor maghiari 
reușiseră să treacă la est de Carpaţi, stăpînirea 
acestora a fost cu totul vremelnică datorită in- 
vaziei tătare care s-a produs la începutul anu- 
lui 1241. Stăpinirea Hoardei de Aur, însoțită 
de o accentuată împilare a maselor țărănești 
îndeosebi, a însemnat, într-o bună măsură, o 
piedică în calea procesului normal de dezvoltare 
social-economică și politică a românilor din 
Moldova. Certurile interne din sînul Hoardei de 
Aur, ca și conflictele dintre tătarii vremelnic 
stăpinitori şi coroana maghiară au favorizat în 
cele din urmă procesul de emancipare a româ- 

nilor din Moldova pe calea organizării lor po- 
litico-administrative. 

În 1329 polonii au fost ajutaţi împotriva co- 
mitelui de Brandenburg de valahii din Moldova, 
ceea ce atestă pe de o parte existența lor în ve- 
cinătatea statului polon, iar pe de altă parte 
faptul că încă înainte de Dragoș ei cunoșteau 
un început de organizare statală. Dealtfel, cînd 
dominația maghiară s-a înăsprit în Transilva- 
nia, numeroşi români de aici au găsit un adă- 
post bun în Moldova. În acest context, masele 
populare din răsăritul Carpaţilor au sprijinit 
acțiunea de „unificare“ statală exercitată de 
Dragoș, fără a-și ascunde însă teama și grija, 
stiind că acesta și urmașii săi direcţi se aflau 
în stare de dependenţă față de coroana ma- 
ghiară. În asemenea condiţii, sarcina lui Bogdan 
şi a oamenilor săi din Maramureş a fost mult 
ușurată în lupta pe care au dus-o împotriva lui 
Sas, urmașul lui Dragoş, și a celorlalte căpe- 
tenii feudale aflate în slujba regelui maghiar. 
Găsind o largă adeziune în rîndurile populaţiei 
românești de la est de Carpaţi și a căpeteniilor 
feudale locale, Bogdan s-a putut declara domn 
al Moldovei ca stat de-sine-stătător, nedepinzînd 
de nici o putere străină. Lărgind aria noului 
stat românesc de la est de Carpaţi, domnitorul 
Bogdan şi-a recrutat, din rîndul feudalilor au- 
tohtoni, sfatul boierilor care-l seconda în con- 
ducerea statului. Încercările lui Ludovic, regele 
Ungariei, în anul 1365, de a-l înlătura pe Bog- 
dan şi de a trece Moldova sub suzeranitatea sa, 
s-au izbit de îndirjirea luptătorilor moldoveni 
și maramureșeni, care prin victoria obținută 

împotriva oastei maghiare au consolidat inde- 
pendența statului românesc Moldova. 

Urmașul lui Bogdan la domnie a fost fiul 
său — Latcu (1369—1376). Luptînd împotriva 
tendințelor de dominație o coroanei maghiare, 
Lațcu a căutat să-și asigure sprijinul Poloniei. 
Dar încercările sale n-au avut urmările scon- 
tate, deoarece în anul 1370 regele Ludovic I al 
Ungariei devine și rege al Poloniei. 

Sfîrşitul domniei lui Laţcu, survenit odată cu 
moartea sa la 1376, a însemnat de fapt începu- 
tul la domnie a unei noi dinastii, aceea a Mușa- 
tinilor, care a dat pe unii din cei mai de frunte 
voievozi din trecutul neamului românesc ca: 
Petru Mușat, Alexandru cel Bun, Ștefan cel 
Mare, Petru Rareș, Ion Vodă cel Viteaz și alţii. 
De numele primului domn din această dinas- 
tie — Petru I Mușat (1376—1392) — este legată 
bătălia de la Plonini (1377), în care oștile mol- 
dovene, luptînd într-o regiune păduroasă, s-au 
folosit de această împrejurare tăind trunchiu- 
rile copacilor pe care le-au prăvălit peste nă- 
vălitorii poloni. 

După moartea lui Ludovic I (1382), Petru 
Muşat a ajuns la o înțelegere cu noul rege al 
Poloniei, Vladislav Iagello, înlesnind chiar în- 
cheierea unei alianţe între regele polon și Mir- 
cea cel Bătrin, domnul Valahiei, cu care voie- 
vodul Moldovei întreținea cele mai bune relații. 

Lui Petru I Mușat i-a urmat la domnie fra- 
tele său Roman I (1392—1394) care prima oară 
în istoria Moldovei s-a intitulat „mare domn, 
singur stăpînitor al ţării Moldovei, de la munte 

pină la mare“.1 Ca şi fratele său Petru 1, noul 
domn a întreținut mai departe legături strînse 
cu regele Poloniei. Lui Roman i-a urmat la 
tron Ștefan I (1394—1399), din aceeași familie 
a mușatinilor. După ce în anul 1395, cu spri- 
jinul regelui polon, obţinu o strălucită victorie 
la Ghindăoani — jud. Neamţ, împotriva ungu- 
rilor, Ștefan I a murit în bătălia de la Worskla 
(12 august 1399), în care oștile polone și litua- 
niene ajutate şi de români au suferit o grea 
înfrîngere din partea tătarilor. Domnia lui Iuga, 
urmaşul lui Ștefan I, a avut un caracter efemer 
și ea nu a reprezentat decît pragul trecerii spre 
lunga şi rodnica domnie a lui Alexandru cel 
Bun. e i ù 


1 Documente privind istoria României, A. Moldova, 
veac XIV—XV, vol. I, p. 2—3. 


SITUAȚIA POLITICĂ DIN RASĂRITUL 
EUROPEI ÎN PREAJMA DOMNIEI 
LUI ALEXANDRU CEL BUN 


În ultimii ani ai secolului al XIV-lea, în 
preajma domniei lui Alexandru cel Bun, 
Moldova se învecina spre apus cu Ungaria, 
care stăpînea şi Transilvania, spre nord cu 
Polonia, spre nord-est şi est cu Lituania și cu 
tătarii, a căror stăpînire se întindea din Cri- 
meea pînă la răsărit de Nistru, şi în sfîrşit la 
sud cu Valahia (Muntenia), celălalt stat româ- 
nesc independent. 

În acești ani, atît regii Ungariei, cît și cei ai 
Poloniei şi chiar ducii Lituaniei nu încetau 
să-şi manifeste deschis sau pe ascuns tendin- 
tele de expansiune asupra ţărilor române, dar 
rezistenţa dîrză a populaţiei, împletită de cele 
mai multe ori cu o politică dibace a domnito- 
rilor români au dus la consolidarea indepen- 
denţei Țării Românești şi a Moldovei. În aceste 
împrejurări, suveranii poloni au trebuit să se 
mulțumească cu o suzeranitate formală asupra 
Moldovei, care şi-a afirmat fără ocol indepen- 
dența şi suveranitatea de stat. 

În Ungaria, moartea lui Ludovic I de Anjou 
(1382), devenit din 1370 şi rege al Poloniei, 
a stîrnit multă neliniște, căci suveranul ma- 
ghiar, neavînd nici un băiat, lăsase moștenirea 
politică în mîna a două fiice, care nici pe 

departe nu aveau autoritatea necesară ca să 
poată struni pretenţiile nobilimii din cele două 
ţări față de coroană. Una dintre ele, Maria, s-a 
căsătorit cu Sigismund de Luxemburg, care 
trebuind să înfrîngă mai întîi adversităţile no- 
bililor, pentru a-l recunoaşte ca rege, n-a 
putut întări prea mult poziţia politică a Unga- 
riei față de cele două țări româneşti. Cealaltă 
fiică, Hedviga, s-a căsătorit cu Vladislav Ia- 
gello, mare cneaz al Lituaniei, devenit şi rege 
al Poloniei prin moștenirea căpătată de soția 
sa. Folosindu-se de frămiîntările și anarhia care 
cuprinsese Ungaria, Vladislav Iagello a reușit 
să despartă Polonia de Ungaria şi să realizeze 
o uniune între Lituania şi statul polonez. Cele 
două state unite și-au întins apoi stăpînirea 
în Ucraina spre Kiev, realipindu-și și Haliciul 
de unde au fost înlăturați dregătorii unguri. 
În momentul cînd Polonia a ajuns la o graniţă 
comună cu Moldova, domnii tînărului stat 
românesc s-au orientat către o politică de prie- 
tenie cu aceasta, pentru a putea face față ten- 
dințelor expansioniste şi de dominație ale sta- 
tului maghiar. Rivalitatea de după moartea lui 
Ludovic I de Anjou a folosit cauzei indepen- 
denţei și suveranităţii Principatelor române 
Valahia şi Moldova 1. 

Sigismund de Luxemburg ar fi vrut să 
domine şi poate chiar să stăpînească Moldova, 
dar nu putea să-i înfrunte în acelaşi timp şi 


1 M. Costăchescu, Documente moldoveneşti înainte 
de Ştefan cel Mare, vol. II, Iaşi, 1932, f. 607—608. 

pe poloni. El a căutat cu multă perseverenţă 
să folosească cursul Dunării pentru ca negus- 
torii din oraşele ungurești şi germane să între- 
țină un comerţ activ cu porturile de la Marea 
Neagră şi Dunăre — Chilia, Cetatea Albă, 
Caffa din Crimeea şi Pera —, urmărind să 
poată comunica astfel cu Bizanțul și Orientul 
Apropiat. Stăruinţa regelui maghiar se lovea 
însă de prezența Veneţiei în Mediterana orien- 
tală. Pentru aceste motive Sigismund voia să 
elimine activitatea Veneţiei, cu care se întîl- 
nise și pe coasta dalmatină, fără însă a o putea 
înlătura. Ceva mai mult, chiar și Germania se 
depărtă de alianța cu el, ceea ce slăbi și mai 
mult influența Ungariei spre partea estică a 
continentului european. 

În schimb, turcii găsiră prilejul să-şi accen- 
tueze presiunea politică la Dunărea de jos, 
ocupînd mai tîrziu Dobrogea şi orașe fortifi- 
cate ca Giurgiu, Isaccea, lenisala, vizind apoi 
Chilia (1420) și Cetatea Albă, de unde au fost 
respinși de Alexandru cel Bun. Totuşi, aflîn- 
du-se în imediata vecinătate a Moldovei, apro- 
pierea lor constituia desigur o primejdie pen- 
tru această țară românească. 


URCAREA LUI ALEXANDRU CEL BUN 
ÎN SCAUNUL DOMNESC 


După Ștefan I, Roman I a mai încercat, însă 
zadarnic, să reocupe tronul Moldovei; domn 
a fost înscăunat atunci luga-Vodă, zis Ologul, 
care apare ca fiul lui Roman I, deși documen- 
tele emise de cancelaria domnească nu-l men- 
ționează ca atare. În cele cîteva acte emise 
de el, Iuga menţiona ca „frați“ ai lui pe Ale- 
xandru şi pe Bogdan, informaţie ce nu este 
confirmată de actele alexandrine şi nici de 
alte documente contemporane 1. 

Domnia lui luga-Vodă a fost de foarte scurtă 
durată ; Alexandru cel Bun bucurîndu-se de 
ajutorul lui Mircea cel Bătrîn şi al unor boieri 
din Moldova a reușit să ocupe scaunul dom- 
nesc în februarie 1400, ca fiu al lui Roman I 
Mușat şi al doamnei Anastasia. Iuga a fost 
luat „la sine“ de către domnul Țării Româ- 
nești, dar odată cu aceasta luptele pentru 
domnie în Moldova nu au încetat pe deplin. 

Alexandru cel Bun a devenit domn împo- 
triva voinței regelui Vladislav Iagello, a feu- 


1 M. Costăchescu, Observări cu privire la uricile 
lui Iuga Vodă (1400), Iaşi, 1926, extras, p. 11; D. On- 
ciul, Datele cronicilor moldovenești asupra anilor de 
domnie ai lui Alexandru cel Bun, în: „An. Ac. Rom. 
Mem. Secţ. Ist.“ s. IIL, t. XXVII (1904—1905), p. 11— 
12 şi urm. 

dalilor poloni şi lituanieni şi a lui Vitold, mare 
cneaz al Lituaniei. Aceştia ar fi vrut să înscă- 
uneze în Moldova pe Ivașcu, fiul lui Petru 
Muşat, care se intitula „moștenitori al Ţării 
Moldovei. Aflîndu-se în acei ani la curtea 
lituaniană, Ivașcu depusese jurămînt de cre- 
dinţă regelui Poloniei şi lui Vitold, la 25 mar- 
tie 1400, la Berest, în Polonia, renunţind la 
Tara Șepeniţului, cu toate oraşele ce erau în 
ea şi la suma împrumutată lui Vladislav 
Iagello de către Petru Mușat, numai ca să 
poată lua domnia Moldovei, cu ajutorul lor, 
fiind susţinut mai ales de Vitold t. Era desigur 
un act de umilinţă din partea unui pretendent 
domnesc, care şi-a creat numai antipatii prin- 
tre românii moldoveni. Din cauza unor mișcări 
țărănești ce frămîntau propria lor ţară, feu- 
dalii polonezi n-au putut să-și susțină prote- 
jatul, fiind nevoiţi să ajungă la înţelegere cu 
noul domn al Moldovei. 

Într-adevăr, la 12 martie 1402, Alexandru 
cel Bun reînnoiește legăturile înaintaşilor săi 
cu polonii, asigurîndu-și astfel o domnie liniş- 
tită şi de durată 2. El a avut cîtva timp alături 
pe fratele său Bogdan, care apare menţionat 
în cîteva acte, pînă la 28 iunie 14113. 


1 Mihai Costăchescu, op. cit., II, p. 619—620 ; 
D. Onciul, Din Istoria României, Bucureşti, 1906, p. 3. 

2 Ibidem, II, p. 621—622. 

3 Ibidem, I, p. 57—58, 84—86. Citat Bogdan la 
8 martie 1407, apoi în documentul din 28 iunie 1411, 
care pare suspect editorului. Bogdan a fost înmor- 
mîntat şi el la Rădăuţi, unde Ştefan cel Mare i-a 
aşezat şi lui o piatră pe mormînt ; D. Onciul, op. cit., 
p. 13, nota 1. 

Cu Alexandru cel Bun a început o epocă de 
strălucire în trecutul Moldovei, dominată de 
personalitatea lui, mai pregnantă decît a înain- 
taşilor. În vremea lui Moldova a avut un rol 
politic însemnat în răsăritul Europei. Ca domn 
nu s-a avîntat în războaie, căutînd să trăiască 
în pace cu vecinii, afirmînd, ori de cîte ori a 
avut prilejul, independenţa ţării sale, făcînd 
ca Moldova să devină un factor important în 
relaţiile externe. Dotat cu un deosebit spirit 
organizator şi multă pondere diplomatică, 
avînd în jur o boierime înstărită, care cînd era 
paşnică era ataşată ţării şi domniei, aşa cum 
erau, spre exemplu, marii boieri Mihail de la 
Dorohoi, Giurgiu Ungureanul, Stanislav Ro- 
tompan, Ivan Cupcici, loan Oană, Stan Birlici 
şi mulţi alţii, Alexandru cel Bun a domnit 
„asemenea unui rege“, precum scrie Miron 
Costin 1 și căruia Ion Neculce îi spune „Ale- 
xandru Vodă cel Mare şi Bun“2. Alexandru 
cel Bun a apărat hotarele țării împotriva vrăj- 
maşilor, oricare au fost ei, şi de aceea poporul, 
prețuindu-l, i-a spus cu dreptate „cel Bun“, 
așa cum a rămas în istoria ţării noastre și în 
conștiința neamului românesc. Astfel l-a numit 
și Grigore Ureche cronicarul, „cel Bătrîn şi 
Bun“. Căci după întemeierea ţării, el a fost cel 
mai însemnat domn pînă la Ștefan cel Mare 3. 


1 Miron Costin, Opere, ed. P. P. Panaitescu, Bucu- 
rești, 1958, p. 235. 

2 Ion Neculce, Cronica, ed. Al. Procopovici, vol. T 
Craiova, 1942, p. 72. 

3 Miron Costin, op. cit., p. 235; Gr. Ureche, op. cit., 
p. 69. 


, 

În timpul îndelungatei, dar şi autoritarei lui 
domnii, Moldova şi-a asigurat graniţe stator- 
nice pe cursuri de apă sau creste muntoase, 
cuprinzînd între ele, în cea mai mare parte 
populaţie românească. Înspre nord-vest apele 
Serafineţului, Ceremuşului şi Colacinului des- 
părțeau teritoriul statului Moldova de cel al 
Pocuţiei ; urma apoi la nord-est şi est cursul 
Nistrului pînă la vărsarea acestuia în Marea 
Neagră. În continuare, hotarul Moldovei se des- 
făşura de-a lungul Limanului Nistrului, a nor- 
dului Mării Negre şi a braţului dunărean 
Chilia. De aici, hotarul moldovean se continua 
trecînd Prutul şi Siretul, apoi pe cursul Putnei 
şi albia Milcovului prin Vrancea. Culmile Car- 
paţilor, pe linia de despărţire a apelor 1, consti- 
tuiau hotarul apusean al Moldovei spre țara 
soră Transilvania. 

Cetatea Chilia, cunoscută în documentele 
vremii şi sub numele de Licostomo, stăpînită 
de genovezi pînă în anul 1403, a fost ocupată 
în anul următor de Mircea cel Bătrin, domnul 
Ţării Românești, împreună cu un teritoriu în 
Bugeac la nordul gurilor Dunării. Acest terito- 
riu s-a numit atunci, conform părerii unor 
1 Vezi: N. Iorga, Studii istorice asupra Chiliei și 
Cetăţii Albe, Bucureşti, 1899, p. 73—-76; Ioan C. Bă- 
cilă, Hotarul de apus al Moldovei, în: „Buletinul 
Societății regale române de geografie“, tom. XLI, 
p. 40—67 ; General R. Rosetti, Granițele Moldovei pe 
vremea lui Ștefan cel Mare, Academia Română, 
„Mem. Secţ. Ist“, Seria III, tom. XV, Mem. III, Bucu- 


reşti, 1933, p. 1—8; M. Costăchescu, Documente mol- 
dovenești, vol. I şi II, în diverse acte. 

istorici, Basarabia, după numele dinastiei dom- 
nitoare din Valahia şi din care făcea parte 
însuşi Mircea cel Bătrîn. 

Alţi cercetători, din ce în ce mai mulţi în 
ultima vreme, susțin că faptul s-a petrecut în 
ări lui Basarab I (mai puţin cucerirea Chi- 
liei). 

În legătură cu hotarul dinspre nord și nord- 
est, în secolul al XVII-lea, cu prilejul delimi- 
tării frontierei dintre Moldova şi poloni, 
aceștia au putut spune că „însuși Dumnezeu a 
făcut ca cursul Nistrului să fie frontieră între 
Moldova şi Polonia“ 1. „Inter nos et Valachiam 
ipse deus flumine Tyra dislimitavit“ 2. 

Mai sus era Ceremușul Alb, de la izvor pînă 
la vărsarea sa în Ceremuş, de unde graniţa 
mergea pe cursul acestei ape pînă la Prut. 
Între pîrîul Colacin, Nistru și Munţii Carpaţi 
era Pocuția stăpinită de Alexandru cel Bun 
după 1413. 

După bătălia de la Kalca (1223) au început 
să vină genovezii, care au clădit Caffa în Cri- 
meea şi s-au așezat apoi la Cetatea Albă, 
denumită de bizantini Maurokastron sau Mon- 
castro. Sub Roman I, Cetatea Albă este elibe- 
rată din mîna tătarilor, trecînd sub ascultarea 
domnului Moldovei. La începutul domniei lui 
Alexandru cel Bun, la Cetatea Albă se bătea 
monedă, orașul fiind stăpînit de el prin pîrcă- 


1 „Bulletin de la Section historique de l'Academie 
Roumaine“, tom. XXV—1, Bucureşti, 1944, p. 137. 
2 Hurmuzaki : Documente, II, Supl. III, p. 293. 

labi domneşti. A devenit un oraş foarte înflo- 
ritor şi, se afirmă, că la un moment dat ajun- 
sese la o populație de peste zece mii de locui- 
tori. Era cel mai însemnat centru de import, 
export şi de tranzit al ţării pentru comerţul 
între apus şi răsărit, cu o mare circulaţie mo- 
netară. 

Ștefan II, fiul lui Alexandru cel Bun, a avut 
chiar cîtva timp reşedinţa la Cetatea Albă, pe 
care a întărit-o contra tătarilor şi a turci- 
lor 1. 

Este adevărat că la dezvoltarea vieţii econo- 
mice un rol aparte îl aveau şi genovezii. 
Aceştia pretindeau să aibă un fel de patronat 
economic şi asupra Chiliei, dar Alexandru cel 
Bun îşi instalase o garnizoană în cetate 2. 

Astfel se poate spune, pe bună dreptate, că 
Alexandru cel Bun, într-o domnie îndelun- 
gată, ca şi aceea a lui Mircea cel Bătrîn în 
Valahia, a întregit hotarele Moldovei, în care 
și-a întărit pe deplin autoritatea. El a realizat 
o operă civilizatoare şi n-a rîvnit la nici o 
uzurpare de teritoriu în afara hotarelor ţării 
sale. 


1 N. Iorga, Studii istorice asupra Chiliei și Cetăţii 
Albe, Bucureşti, 1899, p. 58 şi urm.: Gh. Brătianu, 
Recherches sur Vicina et Cetatea Albă, Bucureşti, 
1935; p. 102; P. Nicorescu, Cetatea Albă, Craiova, 
fa. p. 11—12. 

2 N. Iorga, Noi descoperiri privitoare la Istoria 
Românilor, în „A.A.R. Mem. Secţ. Ist.“, Seria III, 
Tom XIX, Mem. 13, Bucureşti, 1937. 


ORGANIZAREA STATULUI 
ŞI A INSTITUŢIILOR SALE 
ÎN TIMPUL DOMNIEI LUI ALEXANDRU 
CEL BUN 


DOMNUL ȘI DREGĂTORIILE 


Organizarea ţărilor române a avut un carac- 
ter unitar şi centralizat, încă de la începutu- 
rile lor. Această situaţie a fost impusă în pri- 
mul rînd de nevoia apărării ţării. Puterea dom- 
nească era dominată de ideea de stat, repre- 
zentînd interesele superioare ale acestuia. Sta- 
bilitatea politică în timpul lungii domnii a lui 
Alexandru cel Bun. ca şi prosperitatea econo- 
mică a ţării au făcut ca el să poată aplica 
măsuri eficace pentru consoliderea statului 
feudal şi mărirea prestigiului si autorităţii 
domnului. Organizarea politică, administrativă, 
militară și financiară a Moldovei s-a făcut în 
concordanţă cu orînduirea feudală din acea 
vreme, factorii locali nefiind deloc neglijabili. 

În fruntea statului era domnul, a cărui auto- 
ritate era limitată inițial de puterea feudali- 
lor, stăpînitori de sate şi moşii întinse. Dar 
Alexandru cel Bun şi-a consolidat puterea 
căutînd să domine pe marii boieri. În activi- 
tatea sa de conducere politică-administrativă, 
Alexandru cel Bun a fost sprijinit de către 
biserică, căreja -isa-acordat -în sehimb diferite 
danii „Și imunităţi: Rolul preponderent al bise- 
ricii la începutul. domniei lui Alexandru cel 
Bun egte; atestat Şi: ide un“ act din 7 ianuarie 


a 


1497, în care mitropolitul Iosif era citat îna- 
intea Domnului şi numai după el venea „Fiul 
vlădiciei mele loan Alexandru Voevod, domn 
al Moldovei“ 1. Cu timpul domnul şi-a întărit 
considerabil autoritatea, inclusiv asupra bise- 
ricii. Astfel că la 1428, într-o danie către 
mănăstirea Bistriţa, el dispunea ca „nici un 
mitropolit şi nici slugile lui să nu se amestece 
în orînduirea acestei danii“. Pe bună dreptate 
se poate spune că titlul de „domn“ reflectă 
faptul că Alexandru cel Bun avea putere 
deplină asupra supușilor de pe întregul teri- 
toriu al ţării, exprimînd în același timp ideea 
de deplină suveranitate pe planul relaţiilor 
externe. 

Domnul era șeful administraţiei ţării, numea 
pe dregătorii mari și pe cîrmuitorii ținuturilor, 
el era comandantul suprem al armatei — voie- 
vod —, încheia tratate, declara război şi 
încheia pace și era judecător suprem împreună 
cu sfatul domnesc. El putea confisca averile 
boierilor în caz de „hiclenie“ și-i moștenea în 
cazul cînd nu aveau urmași; de asemenea, 
putea confisca averi pentru neplata dărilor. 

Veniturile domniei și ale visteriei se reali- 
zau în bani și în produse în natură, provenite 
din munca locuitorilor satelor, precum şi din 
dările, dijmele şi muncile la care era obligată 
populaţia tiîrgurilor și satelor libere. Venituri 
însemnate maf IPPD iii i male jai, 


1 M. Costăchescu, Dacumenia maklevaneșii inainte 
de Ștefan cel Mare, vo. í, Sagi AQL d A A. 

precum şi amenzile — gloabele aplicate şi 
încasate de la locuitori. Din veniturile reali- 
zate domnul construia şi întreținea cetăţile şi 
podurile de peste rîuri, procura armamentul 
pe care nu şi-l puteau  confecționa- singuri 
țăranii, construia biserici şi mănăstiri și făcea 
danii boierilor și vitejilor. Din aceleaşi veni- 
turi domnul întreținea şi Curtea domnească, 
locul unde se concentra de fapt întreaga viață 
politică şi militară a ţării. 

Termenul de boier definea o anumită cate- 
gorie din ierarhia socială a ţării pe bază de 
avere și de atribuţii în viața politică şi mili- 
tară. Boieria era dregătoria ocupată de un 
boier. Boierii au apărut ca o clasă socială afir- 
mată în Moldova înainte de întemeiere, iar ca 
dregători sînt menţionaţi în documentele din 
vremea lui Petru și Roman Mușat, dar în 
număr restrîns : ca cel de vornic, stolnic, pîrcă- 
lab, staroste și paharnic ; cei mai mulţi apar 
în documente fără titluri, pînă în vremea lui 
Alexandru cel Bun. Ei aveau atribuţii admi- 
nistrative, judecătoreşti şi militare. 

În vremea lui Alexandru cel Bun, ca urmare 
a dezvoltării şi consolidării statului şi a insti- 
tuţiilor sale, numărul dregătorilor s-a înmulţit. 
Ei erau aproape la fel ca denumire și atribuţii 
în cele două ţări românești. Dregătorii mari 
erau numiţi boieri, dar erau şi unii boieri mai 
mici în slujbele domneşti. . 

Cel mai însemnat dintre ei era marele logo- 
făt, care ţinea pecetea ţării şi conducea can- 
celaria domnească, veghind la întocmirea uri- 

celor, pe care uneori le scria chiar el, atirnind 
apoi şi pecetea ţării. 

El avea ca ajutor grămătici, dieci şi pisari, 
care redactau hrisoavele domnești după indi- 
caţiile sale. În actele latinești, Marele logofăt 
era denumit cancellarius. El conducea Sfatul 
domnesc şi „întrece pe toți ceilalți în cinste 
şi demnitate“, cum sublinia Dimitrie Cantemir. 
De asemenea, îi supraveghea și pe ispravnici 
şi pe curteni. Marele logofăt avea primul loc 
în Sfatul domnesc, căci atribuţiile lui erau cele 
mai mari şi de încredere, deși în documente, 
potrivit unei proceduri ce se va perpetua, 
boierii nu erau inserați în ordinea ierarhică a 
funcţiilor ce le deţineau. El avea în ajutor un 
al doilea şi un al treilea logofăt. Deşi apare 
citat în hrisoave abia la începutul domniei lui 
Alexandru cel Bun, e probabil ca Marele logo- 
făt să fi fost printre primii dregători după 
organizarea Moldovei ca stat. 

Postelnicul cel mare, cubicularius, era un fel 
de mareşal sau șambelan al Curţii domnești, 
tălmaci de limbi străine pe lingă domn şi om 
de încredere al acestuia. El putea intra oricînd 
în camera domnului și obișnuit introducea pe 
solii străini la domn. El judeca pe curteni, pe 
aprozii domneşti şi pe turci, de aceea trebuia 
să ştie turcește. Postelnicul ocupa un loc proe- 
minent în ierarhia dregătorilor moldoveni. Do- 
cumentele atestă ca foşti postelnici în vremea 
lui Alexandru cel Bun pe Stan la 1407, care la 
1409—1411 era .şi vistiernic, Hodco, Costici, 
Costea în 1428—1429—1431, ceea ce înseamnă 

că unii au ocupat aceleaşi dregătorii chiar în 
cursul aceluiași an. 

Marele vistiernic — thesaurarius — exista 
încă în secolul al XIV-lea, deşi e menţionat 
documentar abia la 1400, februarie 11. El era 
un dregător de frunte, căci ţinea socotelile ve- 
niturilor şi cheltuielilor ţării şi ale curții dom- 
neşti. El se îngrijea și de bunurile de preţ ale 
domnului. Obisnu't, această funcţie era ocu- 
pată de unul dintre cei mai capabili boieri ai 
țării. El primea orice sume de bani şi făcea 
provizii de postavuri, stofe și purpură, mătă- 
suri şi blănuri prețioase pentru domni și 
doamne. Vistiernici au fost Goreaţă la 1400 si 
1401. Giurgiu citat ca „vistiernicul voevoduluit, 
la 1407, Stan. care a fost si postelnic, apare 
ca vistiernic între 1412—1431. 


Spătarul — numit în documentele latinesti 
si spatarius — era după cum spune Dimitrie 
Cantemir —  .supremul purtător de sabie al 


Domnului“. Deși apare mai tirziu citat în do- 
cumente, aceasta nu înseamnă că nu era în 
ierarhia curții domneşti. În zilele mari, de săr- 
bătoare, apărea „îmbrăcat în haină scumpă 
domnească“, după cum arată Gr. Ureche. 
Paharnicul sau ceașnicul mare avea în grijă 
podgoriile de la Cotnari și Hirlău, procurînd 
cele mai bune vinuri pentru curtea domnului. 
El își avea reședința în vestita podgorie Cot- 
nari, dînd acolo semnalul culesului viilor. Dre- 
gătoria este menţionată anterior domniei lui 
Alexandru cel Bun. Paharnici sînt citați Ilie 

la 1410, Isaia în 1424 şi 1427, Negrilă în anii 
1428—1431. Ceaşnici au fost şi Stan Birlici la 
1407, Iliaş între 1408 şi 1419, Dan 1420—1424, 
Isaia 1425—1428, Negrilă şi Bilan la 1428. 

Comisul se îngrijea de grajdurile şi caii dom- 
nului, de hrana lor și supraveghea pe meşte- 
şugari, fierari, potcovari şi cei ce lucrau care 
de transport. Avea o origină bizantină. 

Marele șătrar avea în grija lui corturile dom- 
neşti şi se ocupa şi de „tunuri“, cînd acestea 
au început să fie folosite. 

Pircălabii trebuiau să asigure paza hotarelor, 
a cetăților şi a tîrgurilor, precum şi siguranța 
drumurilor ținutului în care-și aveau sediul 
şi aveau atribuții militare, administrative și 
judecătoreşti. 

Încă sub Petru Mușat sînt citați pircălabi, 
iar sub Alexandru cel Bun ei sînt menționați 
la Hotin. Cetatea Neamţului, Cetatea Albă, Su- 
ceava, Hîrlău, Siret, 'Ţeţina. 

Pircălabul de Hotin — castellanus — era 
paznic la hotarul spre Polonia şi judeca pri- 
cinile din ţinutul respectiv. Pircălabi de Ho- 
tin erau Șandru la 1411 şi Manuil Stanciul, iar 
Iurghici, Petru și Stanciul au fost la Cetatea 
Albă. 

Stolnicul se ocupa de bucatele ce se serveau 
la masa domnului și a musafirilor lui, precum 
şi de bălțile cu pește dinspre Prut şi Nistru şi 
primea dijma peștelui. În documentele lati- 
neşti i se spune dapifer. Se îmbrăca luxos, cu 
un caftan cu flori de aur și se încingea cu un 
brîu de mătase roşie (M. Costin). Stolnici au 

fost Tămaș la 1400, și Domocuș, care au func- 
ționat mulți ani, de la 1409 pînă la 1431. 

Cheile cămărilor şi beciurilor domnești le 
ținea clucerul. Cluceri au fost Pavăl Debrici 
la 1400 şi Ştefan în 1425. 

Serdarul era comandant de oști cu reşedinţa 
la granița Moldovei de la Nistru, spre tătari, 
unde avea în grija lui paza teritoriului răsă- 
ritean al ţării. 

Dar mai erau şi alți dregători cu servicii 
mai mici, care deţineau și dregătorii în stat. 
Portarul, numit și ușier, avea în grija lui 
găzduirea solilor străini, fiind şi tălmaci pe 
lîngă ei. Alexandru cel Bun s-a servit şi de 
figuri vechi de boieri, unii din vremea primi- 
lor Mușatini, însă avea în serviciul său şi boieri 
tineri. Foştii boieri îşi purtau rangul, cu adau- 
sul de biv — adică fost. Și boierii mai mici 
s-au înmulțit la curtea domnească. Astfel, me- 
delnicerul mare avea în grija lui masa dom- 
nească în zilele de sărbătoare. Marele jiinicer 
era ispravnic pentru pîinea ce se servea la 
curtea domnească şi aduna din ţară grînele 
care se cuveneau domnului. Sulgerul mare se 
îngrijea de cuhnea domnului, iar marele vameș 
se ocupa de culdețurile și cofeturile necesare 
meselor domnești și era şi ispravnic peste ne- 
gustori. 

Astfel, Alexandru cel Bun, ca priceput or- 
ganizator al ţării, pe lîngă puţinele dregătorii 
moștenite „tocmit-au şi boieriile mari în Sfat, 
de chiverniseala ţării ş-a pămîntului Moldo- 

vei“, cum scrie cronicarul Gr. Urechel. Cu 
alte cuvinte, voievodul a determinat mai pre- 
cis atribuţiile dregătorilor în condiţiile pro- 
gresului social și economic realizat în interesul 
ţării şi al lărgirii raporturilor cu ţările vecine și 
mai îndepărtate. El a dat dregătoriilor şi atri- 
buții, unele asemănătoare cu ale vecinilor, dar 
mai ales cu cele din Tara Românească, adap- 
tate însă rosturilor Moldovei. 

Dregătorii ţării nu primeau o remuneraţie 
fixă, ci doar, în afară de unele daruri de sate, 
îşi rețineau o parte din amenzi sau din gloabe. 

În conducerea ţării domnul era ajutat de 
Sfatul domnesc, alcătuit din marii boieri și de 
mitropolitul ţării. Sfatul domnesc era organul 
suprem executiv, legislativ şi judecătoresc. În 
împrejurări deosebite, domnul convoca un Sfat 
mai mare, care cuprindea pînă la 50 de per- 
soane, precum și alte mari adunări obștești și 
chiar Adunarea ţării. 

În Sfatul domnesc numărul dregătorilor era 
variabil. Astfel, la 11 februarie 1400 sînt men- 
ționaţi 12 boieri, la 8 martie 1407 apar 19, la 
15 ianuarie 1418 numai 9. În schimb, în hri- 
sovul din decembrie 1421, prin care a consti- 
tuit apanajul fostei sale soții Ringala, au luat 
parte în divan 51 de boieri. Ordinea în care 


1 Grigore Ureche, op. cit, p. 71; vezi și Const. C. 
Giurescu, Contribuţiuni la studiul marilor dregători 
în secolul al XIV-XV, P.C. a României, vol. V, 
București, 1927, p. 1—176; şi același autor, Noi con- 
tribuțiuni la studiul marilor dregători în secolul 
XIV—XV, Bucureşti, 1925. 

sînt citați boierii din Sfatul domnesc pe timpul 
lui Alexandru cel Bun pare să fi ţinut mai 
mult de averea și de raporturile directe sta- 
tornicite între domnitor şi boierul respectiv. 
Astfel, pînă la 1414 este menţionat pe primul 
loc boierul Stanislav Rotompan, iar după aceea 
apare permanent marele feudal Mihail de la 
Dorohoi. 

Organizind Sfatul domnesc, Alexandru cel 
Bun a luat măsuri pentru gospodărirea admi- 
nistrativă a ţării cu dregători de ţinuturi şi 
ocoale, toți ţinuţi sub controlul puterii cen- 
trale. Această bună organizare s-a transmis 
apoi din veac în veac cu unele neînsemnate 
modificări. 

Adunarea obștească era chemată să se ocupe, 
uneori, de succesiunea la tron, de unele ches- 
tiuni fiscale și sociale, precum şi de relaţiile 
externe ale ţării. În ea intrau reprezentanţi ai 
boierilor mari și mici, ai clerului, oştirii, tîr- 
goveților și chiar ai ţăranilor liberi. 


ORGANIZAREA TERITORIAL- 
ADMINISTRATIVĂ A ŢĂRII 


Pe teritoriul de la est de Carpaţi au existat 
anumite forme de organizare teritorial-admi- 
nistrative încă înainte de constituirea Moldovei 
în cadrul unui stat centralizat de-sine-stătător. 
De-a lungul unor văi, ca şi în alte regiuni 
ospitaliere au luat naștere o serie de „ţinuturi“, 
care şi-au păstrat ființa şi pe timpul domniei 
lui Alexandru cel Bun și multă vreme după 
aceea 1. Este foarte probabil ca la originea aces- 
tor ţinuturi să fi fost uniunile de obștii sta- 
tornicite de-a lungul unor cursuri de apă sau 
în alte locuri favorabile unor activităţi econo- 
mico-productive, în care se putea practica cu 
deosebire agricultura. La început aceste tinu- 
turi trebuie să fi fost mai numeroase, dar cu 
timpul, datorită evoluţiei stărilor social politice 
și economice numărul lor poate să fi mai scăzut 
în avantajul creşterii acestora ca întindere şi 
ca putere economică. Din documentele contem- 
porane lui Alexandru cel Bun lipsesc infor- 
maţiile în legătură cu împărţirea teritorial-ad- 
ministrativă. Izvoare posterioare vrednicului 
domn al Moldovei ne informează despre exis- 


1 Istoria României, vol. II, Editura Academiei, 
Bucureşti, 1962, p. 329. 


tenţa unui număr de 24 de ţinuturi, după cum 
urmează : Ţeţina, cu centrul în cetatea cu ace- 
laşi nume, apoi Cernăuţi, Hotin, Dorohoi, Su- 
ceava, Cirligătura, Iaşi, Roman, Neamţ, Bacău, 
Trotuș, Adjud, Birlad, Tutova, Lăpuşna, Vaslui, 
Putna, Harincea, Covurlui, Orhei, Tighina, Ce- 
tatea Albă, Chilia, Tigheciul. Deşi teritoriul 
Moldovei era străbătut de o rețea destul de 
bogată de ape din care unele erau relativ mari, 
acestea n-au constituit hotare despărţitoare 
dintre ţinuturi. Edificator în acest sens este 
faptul că ţinutul Iași se întindea aproape în 
părți egale de o parte și de alta a Prutului: 
tot așa ţinutul Covurluiului își întindea o 
parte din teritoriul său mult peste nivelul stîng 
al aceluiași rîu. La rîndul său, teritoriul ţinu- 
tului Lăpușna, a cărui reședință se afla la est 
de Prut, se găsea la dreapta acestui rîu pînă 
acolo unde se învecina cu ţinutul Vaslui. Ţinu- 
turile din Moldova aveau o organizare ase- 
mănătoare de cea a judeţelor din Valahia 
sau a districtelor transilvănene. În fruntea ți- 
nuturilor în care se aflau cetăţi sau care erau 
la margine de țară se găseau pircălabi sau 
staroști, în timp. ce celelalte ţinuturi erau con- 
duse de judeţi. Și unii și alții erau numiţi de 
domnitor, avînd calitatea de reprezentanţi ai 
puterii centrale. La fel ca şi enejii sau juzii 
din districtele sau scaunele transilvănene, dre- 
gătorii ținuturilor moldovene îndeplineau ace- 
leaşi atribuţii de administraţie, judecată şi 
strîngerea dărilor. Pentru îndeplinirea acestor 
atribuţii, conducătorii de ţinuturi aveau la 

dispoziţia lor un aparat represiv local, alcătuit 
din curtenii acestor ţinuturi, pe care în unele 
documente îi aflăm în rîndul dregătorilor. În 
afara atribuţiilor lor curente exercitate în timp 
de pace, pircălabii — în calitate și de coman- 
danţi ai cetăților domnești — aveau și atribuţii 
militare ; ei trebuiau să asigure paza cetății 
respective și în timp de război să aducă la 
luptă contingentul de trupe de care dispunea 
acel ţinut. Existenţa unei mari asemănări între 
organizarea teritorial-administrativă a Moldo- 
vei şi cea din Ţara Românească şi Transilva- 
nia trebuie pusă pe seama comunităţii etnice 
a populaţiei din cele trei provincii românești, 
care a generat şi forme organizatorice asemă- 
nătoare, iar de multe ori identice. 


DEZVOLTAREA VIEȚII ORĂȘENEȘTI 
ȘI RURALE 


Pe teritoriul est-carpatin procesul de sepa- 
rare a orașului de sat a cunoscut o manifestare 
evidentă încă din vremuri destul de timpurii, 
dar mai ales după ce aici s-a constituit statul 
feudal de-sine-stătător Moldova. Formarea ora- 
șelor în Moldova a urmat procesul legic al 
dezvoltării social-economice interne. Sfiîrșitul 
invaziilor popoarelor migratoare, în cursul se- 
colului al XIII-lea, a fost însoţit de o propășire 
viguroasă a vieţii orășenești în centre de pro- 
ducție și de schimb. Forţele de producţie s-au 
dezvoltat prin extinderea agriculturii, iar prin 
meşteşuguri și comerţ s-a înviorat simţitor 
viața orășenească în multe centre urbane. 
Chiar înainte de formarea statului feudal Mol- 
dova, pe teritoriul acestei ţări s-a afirmat tot 
mai intens procesul de divizare a muncii, prin 
aceea că negoţul şi meseriile s-au separat tot 
mai evident de agricultură. 

Această diferenţiere a muncii a dus la înce- 
puturile vieţii orăşeneşti încă înainte de orga- 
nizarea ţării ca stat independent. În acest con- 
text sînt tîrguri, care-și revendică o individua- 
litate proprie încă prin secolele XIII—XIV, 
căci aici se aflau vămi care confirmă începu- 
turile existenţei lor odată cu întărirea forma- 

țiunilor politice anterioare statului feudal de- 
sine-stătător Moldova. 

Orașele medievale au apărut în Moldova, în 
mod firesc, din unele așezări sătești, în regiuni 
mai bogate din punct de vedere economic şi 
îndeosebi pe drumurile de circulație, la îneru- 
cișarea acestora, precum și la confluența ape- 
lor. Cursurile Siretului şi Nistrului, ca și cele 
ale apelor interioare erau presărate cu centre 
orășenești. Începînd dinspre nord, se știe de 
existenţa orașelor şi tirgurilor Cernăuţi, Cos- 
min, Țețina și Hotin. Orașul Siret, care exista 
încă dinainte de năvălirea tătarilor, a fost 
prima reședință domnească, după oprirea vre- 
melnică a lui Dragoş la Baia. Mai jos era Su- 
ceava, important centru de negoţ, care lega 
orientul cu apusul, fiind în acelaşi timp o ce- 
tate puternic întărită cu ziduri de piatră, da- 
tind din secolul al XIV-lea. Cunoscut apoi ca 
reședință domnească, orașul Suceava a ajuns 
la o situaţie înfloritoare, cu o populaţie relativ 
numeroasă. Demnă de semnalat este și Baia, 
oraș foarte vechi, datînd de la începutul se- 
colului al XIV-lea, în cuprinsul căruia s-au 
statornicit şi locuitori sași. Pe o linie inter- 
mediară era oraşul Iaşi, aşezat între dealuri și 
păduri, nu departe de cursul Jijiei. Cronicarul 
polon Jahn Dlugosz menţionează oraşul Iaşi — 
Zaskitorg — existent încă în secolul al XIV-lea. 
În el se desfăceau produse agricole şi meşte- 
șugărești din satele învecinate. Ulterior s-a 
urbanizat și prin existența unei case domneşti 
construite din piatră. Nu departe de apa Mol- 

dovei, aproape de Cetatea Neamţului, era 
Tirgul Neamţ. Dar mai erau şi alte tirguri 
vechi ca Dorohoi, Hirlău, Tirgul Bahluiului, 
Cotnari şi Cîmpulung moldovenesc, Lăpuşna şi 
Tighina, tot înainte de descălecat ; erau apoi 
Birlad şi Bacău, ambele fiind centre vamale. 
Romanul, mai vechi decit domnia voievodului 
Roman I şi care doar, la 1392, i-a acordat pri- 
vilegiul de tirg, s-a dezvoltat fiind așezat pe 
cursul marelui drum moldovenesc. Mai erau 
Moldoviţa, Tîrgul Trotuș, Adjud, așezări ce cu 
timpul au devenit mai puţin însemnate. Toate 
acestea sînt cunoscute în vremea lui Alexandru 
cel Bun, împreună cu porturile Chilia şi Ce- 
tatea Albă. 

Locuitorii centrelor urbane s-au recrutat din 
rîndurile țărănimii odată cu separarea satelor 
de tîrguri. Majoritatea populaţiei oraşelor şi 
tîngurilor o formau românii ; în unele localități 
ca Siret, Suceava, Baia, Hirlău și Cotnari a 
venit, încă de prin secolul al XIII-lea, popu- 
laţie etnică germană din Transilvania și din 
Polonia, mai ales meșteșugari. Au venit și ar- 
meni, care, ca buni negustori și cioplitori de 
pietre, s-au oprit la Suceava, Siret, Roman, 
Bacău și în alte localităţi. 

Locuitorii Moldovei au început să se concen- 
treze în târguri care erau mai bine apărate, 
într-o vreme cînd şi puterea centrală începuse 
a fi mai bine organizată. Tirgoveţii se ocupau 
cu negoţul şi meșteșugurile, iar cei de la peri- 
ferie făceau şi agricultură pe terenul din 
preajma tirgului. Meșteșugarii confecționau ar- 

ticole de îmbrăcăminte și încălțăminte, precum 
şi alte lucruri de folosinţă casnică de care 
aveau nevoie şi sătenii. 

Orașele aveau în jurul lor cîte un ocol, care 
îngloba mai multe sate. Ele erau conduse de 
un şoltuz, ajutat de 12 pirgari, -aleşi de oră- 
şeni, avînd atribuţii administrative, judecăto- 
reşti şi fiscale. În plus ei supravegheau des- 
facerea mărfurilor pe piața orașului și vămile, 
acolo unde erau. 

Orașele au căpătat anumite privilegii de la 
domni și de la feudali; locuitorii lor aveau 
dreptul de strămutare, ţineau tîrg săptămînal 
şi se puteau judeca cu boierii, cu mănăstirile 
și au diferite persoane libere. Situaţia de oa- 
meni liberi a orășenilor se datora relaţiilor de 
schimb din interiorul ţării, ca şi de peste ho- 
tare, legături pe care numai oamenii liberi le 
puteau realiza. 

În privilegiul comercial al lui Alee cel 
Bun din 8 octombrie 1408, dat din Suceava, 
sint menţionate numeroase vămi și multe cen- 
tre orăşeneşti din Moldova; siguranța și li- 
niştea internă a ţării din timpul domniei lui, 
ca şi din vremea lui Petru Muşat, au consoli- 
dat şi mai mult poziţia şi dezvoltarea 'oraşelor 
moldovenești. 

Domnii cumpărau uneori sate şi le alipeau 
oraşelor, ei dispunînd de hotarele lor întrucît 
fuseseră stăpinii terenurilor pe care se forma- 
seră tîrgurile. 

Orașele își aveau marca sau sigiliul lor, care 
exprimau în general starea lor politico-eco- 

nomică. Astfel, Birladul avea ca marcă un scut 
cu o roată de moară pe el şi trei peşti, iar dea- 
supra o coroană murală cu cinci turnuri. Su- 
ceava avea un scut de aur pe care era gravată 
o cetate, cu cinci turnuri, în faţa căreia Sfîntul 
Gheorghe, călare, străpunge cu lancea un ba- 
laur. Deasupra celor cinci turnuri se află un 
bour negru cu o stemă de aur între coarne, 
simbolizind începuturile legendare ale Moldo- 
vei. Sigiliul orașului Iași avea forma unui scut, 
de culoare roşie, pe care era gravată o cetate 
cu două turnulețe rotunde în lateral și cu un 
turn pătrat mai înalt, la mijloc, cu poarta şi 
ferestrele închise. În fața cetății era reprezen- 
tat, au o coroană voievodală deasupra lui, un 
cal negru alergind. Deasupra scutului se afla 
o coroană cu şapte turnuri şi capul de bour al 
Moldovei. Insemnul heraldic s-a constituit în- 
tr-o simbolizare a începuturilor acestei țări şi 
a devenirii orașului Iaşi cetate de scaun a Mol- 
dovei. Sigiliul Vasluiului avea, pe un scut roşu, 
un zid cu o poartă mare închisă şi un turn 
rotund cu stema Moldovei ; deasupra o coroană 
cu cinci turnulețe, iar turnul cel mai mare din 
mijloc cu cîte o albină, la dreapta şi la stînga 
sa. Dorohoiul avea ca simbol un scut roşu cu 
figura Sfintului Nicolae, iar deasupra o coroană 
cu cinci turnulețe, ca toate marile oraşe, de- 
altfel 1. 

Satele au existat cu mult înainte de descă- 
lecat, adăpostite pe văile apelor, în marginea 


1 P, P. Panaitescu, Orașe din Moldova, în „Ma- 
gazin Istoric“, III/9, 1969, p. 9—17. 

pădurilor şi peste tot unde oamenii găseau 
locuri mai sigure și mai ușor de apărat. Ctitorii 
de sate erau unii boieri sau familii mai vechi, 
care se însoțeau spre a alcătui o așezare. Nu- 
mele li se da după cel al unui sătean mai 
bătrîn, recunoscut de obşte drept conducător 
al satului sau după al unui boier care contri- 
buise la înfiinţarea lui ; uneori numele satului 
exprima stările geografice ale locului unde lua 
naştere. Așezări sătești au apărut şi s-au dez- 
voltat cu precădere pe văile riurilor Moldova 
şi Miletinul, în regiunea Başeului spre Dorohoi, 
pe valea Bahluiului şi a Nîrnovei la Prut, în 
părţile Sorocei şi ale Orheiului, spre nord de 
Vaslui în nord-vestul Moldovei, în Neamţ și 
în Vrancea, precum și în alte regiuni ale Mol- 
dovei. La formarea numelui unui sat, de cele 
mai multe ori s-a procedat prin adăugarea par- 
ticulei „ești“ la numele ctitorului acelei aşe- 
zări, ca de exemplu : Cîndea-Cîndești ; Grozea- 
Grozești ;  Berea-Bereşti ;  Durnea-Durnești ; 
Baciu-Băcești ; Braia-Brăieşti ; Glăvan-Glăvă- 
nești ; Da-Dădești ; Tiban-Tibăneşti ; Purcel- 
Purcelești și multe altele. Alte sate și-au format 
denumirea astfel : Podoleni-sat de sub deal, 
Vădeni — unde era vad, la Sălăgeni, erau lo- 
cuitori veniți din Sălaj, Secătura — sat consti- 
tuit pe un loc ce fusese mlaștină etc.! Slavi- 
zarea numelui unor sate ca Mihăilăuţi, în loc 
de Mihăilești, Negoiuţi, în loc de Negoieşti, 
Vaculinţi — Văculești și altele n-a fost decit 


1 M. Costăchescu, op. cit, I, în diverse hrisoave. 

opera unor dieci, care au transcris în unele 
documente, datorită faptului că limba slavă a 
fost multă vreme limbă de cancelarie, anumite 
denumiri altfel decît aşa cum le era obirşia 1. 

Un sat Filosofii era pe piriul Rebrieea, în 
ținutul Vaslui, cu dealul Filosofului, după de- 
numirea învățatului boier Moise Filosoful, cu- 
noscut cărturar din vremea lui Alexandru cel 
Bun 2, care probabil pregătea şi pe diecii din 
cancelaria domnească. Drăgușeni, pe apa Mol- 
dovei, nu departe de Baia, e mai vechi, din 
secolul al XIV-lea, din vremea lui Dragoș. 
Horodiște, cu nume de întăritură, nu era de- 
parte de Chişinău. În Bucovina și îndeosebi în 
regiunile mai păduroase satele erau mult mai 
vechi și mai dese, ceea ce face dovada că vechea 
ţară a Moldovei era bine populată încă înainte 
de întemeiere. 

Satele erau domnești, boierești şi mănăsti- 
rești, fiecare cu conducerea şi îndatoririle lor. 
“Alexandru cel Bun a atribuit terenuri în- 
tinse, care nu erau îndeajuns de populate, mai 
ales unde erau drumuri și fîntîni, celor care 
voiau să întemeieze sate. Un sat avea între 
10 şi 30 de familii, deci aproximativ de la 50 
la 250 de suflete 3. 


1 M. Costăchescu, op. cit., I, p. 258—261, 261—266, 
317—325 şi alte acte. 

2? Ibidem, I, p. 158, ş.a. B. C. Istorice, X, 1931, p. 85. 

3 M. Costăchescu, op. cit, I, p. 85, 87, 89, 94, 
230 şi urm. 


APĂRAREA ȚĂRII. STRUCTURA 
ORGANIZATORICĂ A OȘTIRII 


Deși istoria a transmis din generaţie în ge- 
neraţie o imagine fidelă asupra personalității 
lui Alexandru cel Bun, așezindu-l în rîndul 
celor mai de seamă domnitori care şi-au dăruit 
toată priceperea și puterea de muncă în slujba 
dezvoltării și consolidării ţărilor române, opera 
marelui cîrmuitor al Moldovei din primele trei 
decenii ale secolului al XV-lea nu poate fi pe 
deplin apreciată fără a constata grija și pri- 
ceperea pe care acesta le-a manifestat în le- 
pătură cu apărarea hotarelor ţării, pentru or- 
ganizarea unei oştiri destul de numeroase şi 
de puternice, precum și pentru întreţinerea 
unor construcții militare destinate să slujească 
nevoilor de apărare. . 

Alexandru cel Bun a fost un om cu un larg 
orizont politic şi, ca atare, în lunga sa domnie, 
urmărind îndeaproape cursul evenimentelor ce 
se derulau în estul și sud-estul Europei, n-a 
încetat nici un moment să se preocupe de în- 
tărirea puterii militare a țării sale, ştiind că. 
în ultimă instanță, păstrarea suveranităţii Mol- 
dovei depindea de forțele pe care le putea 
opune dușmanilor. Aceasta, cu atît mai mult 
cu cât legarea Moldovei la sistemul de alianțe 
polono-lituanian încă din anii anteriori dom- 

niei lui, dar pe care voievodul a acceptat-o în 
continuare la uroarea pe tron, nu putea lăsa 
tînărul stat românesc de la est de Carpaţi în 
afara conflictelor în care se angajase Polonia 
fie cu cavalerii teutoni, fie cu regatul maghiar. 
Semnificativ în acest sens este și faptul că încă 
în anii anteriori domniei lui Alexandru cel 
Bun, pe vremea lui Ștefan I, mai precis în 
anul 1395, un detașament de arcași moldoveni, 
al cărui număr nu-l cunoaștem, a fost trimis 
în ajutorul polonezilor în timpul unuia din 
războaiele pe care aceștia îl duceau împotriva 
cavalerilor teutoni 1. 

Despre organizarea oștirii Moldovei pină la 
Alexandru cel Bun știrile lipsesc aproape cu 
desăviirșire. Dar aceasta nu ne îndreptățește să 
credem că noul stat feudal românesc nu a avut 
o organizare militară proprie. Altfel, oum ne-am 
putea explica rezistenţa și chiar victoriile ob- 
ținute de predecesorii lui Alexandru cel Bun 
împotriva unor agresori puternici care perse- 
verau în a ameninţa suveranitatea Moldovei. 
Este greu de presupus că împotriva unei oștiri 
puternice şi numeroase ca cea a regatului ma- 
ghiar, Moldova s-ar fi putut opune cu succes 
dacă la rîndu-i n-ar fi dispus de o armată 
destul de mare şi de bine înzestrată, avînd în 
frunte conducători destoinici şi viteji, buni cu- 
noscători ai artei conducerii războiului pentru 
vremurile de atunci. Ar fi, de asemenea, tot 


ip. P. Panaitescu, Lupta comună a Moldovei și 
Poloniei împotriva cavalerilor teutoni, în „Romano- 
slavica“, IV, 1960, p. 226—227. 

atît de greu de crezut că Polonia ar fi acceptat 
să subscrie la o serie de tratate şi alianțe cu 
Moldova prin care cele două state se obligau 
reciproc să se ajute cu forța lor militară în 
caz de primejdie, dacă tînărul principat ro- 
mânesc n-ar fi dispus de o oştire capabilă să 
trezească interesul regelui polon. 

În legătură cu sistemul de apărare a sta- 
tului feudal de-sine-stătător Moldova pe timpul 
lui Alexandru cel Bun se impune atenției cer- 
cetării istorice cel puţin următoarele laturi 
fundamentale : starea naturală a teritoriului 
și construcţiile destinate luptelor armate ; or- 
ganizarea formațiunilor militare și compunerea 
lor socială; armamentul şi alte mijloace de 
luptă aflate în dotarea oștirii; sistemul de 
aprovizionare ; unele principii tactic-strategice 
privind ducerea războiului. Gîndirea militară 
pe vremea lui Alexandru cel Bun ; principalele 
campanii la care au participat 'oştiri moldo- 
venești pe timpul lui Alexandru cel Bun. 

Din punctul de vedere al configurației topo- 
prafice a teritoriului, precum și al construc- 
tiilor civico-militare pe care Alexandru cel 
Bun le-a moștenit de la predecesorii săi, rolul 
Moldovei se preta la ducerea cu succes a unor 
bătălii de apărare. Cursurile de apă, din care 
‘unele destul de adînci şi de repezi, lanțul mun- 
tos al Carpaţilor orientali cu trecători destul 
de puţine şi greu accesibile unor armate nu- 
meroase, pădurile seculare şi dese de fagi şi 
stejari constituiau serioase obstacole în calea 
celor ce se încumetau să cotropească pămin- 

turile tînărului stat românesc dintre Carpaţi şi 
Mare. Moldovenii, cu firea lor ingenioasă și 
întreprinzătoare, la fel ca şi a fraţilor lor ro- 
mâni din Valahia şi Transilvania, au știut din- 
totdeauna să se folosească de avantajele ofe- 
rite de relieful propriei lor ţări pentru a se 
împotrivi cu succes unor dușmani ai căror ar- 
mate erau, de regulă, mai numeroase şi mai 
bine înzestrate. Folosind adesea căi ascunse, 
precum și acoperirile naturale atît de abun- 
dente în Moldova din acele vremuri, oastea 
românească suplinea, în principiu, inferiorita- 
tea numerică în care se afla prin realizarea 
surprinderii sau prin executarea cu dibăcie a 
unor manevre în flancurile sau spatele oști- 
rilor cotropitoare. Simpla enumerare a unor 
bătălii din secolul al XV-lea ca cele de la 
Plonini (1377), Crasna (1459), Vaslui (1475), 
Codrii Cosminului (1497) etc. ne poate oferi 
mărturiile cele mai convingătoare în legătură 
cu marea capacitate a românilor moldoveni de 
a se fi folosit cu măiestrie de avantajele pe 
care le oferea propriul teritoriu în timpul şiru- 
lui lung de războaie ce au fost nevoiţi să le 
poarte pentru apărarea statului de-sine-stătă- 
tor. 

Moldova, pe vremea lui Alexandru cel Bun, 
pe lingă faptul că dispunea de niște graniţe 
naturale. bine determinate, mai ales la est și 
la vest de cursul Nistrului și de crestele Car- 
paților orientali, moștenise din munca înain- 
taşilor marelui voievod şi un sistem de con- 
strucţii civico-militare, de cetăţi, dispuse la 
hotare sau în interior, menite să acopere şi să 

respingă atacurile inamice de pe direcţiile cele 
mai probabile de pătrundere a acestuia. În 
partea de nord a Moldovei se aflau cetăţile 
Hymielov şi Țeţina, lingă Cernăuți, care au 
ajuns sub stăpînirea statului moldovenesc încă 
pe timpul domniei lui Petru I Mușati. Pe 
timpul aceluiaşi domnitor au fost construite în 
interiorul țării cetatea Neamţului şi cea a Su- 
cevei 2. În cetatea Suceava, Petru I Muşat 
şi-a strămutat însăși reşedinţa domnească. Pe 
cursul Nistrului străjuiau cetăţile Hotin, Ti- 
ghina și Cetatea Albă. Aceasta din urmă fusese 
construită de genovezi, dar pe timpul lui Ale- 
xandru cel Bun a fost renovată şi întărită cu 
ajutorul unor meșteri trimişi din Podolia 3. La 
Dunăre se afla cetatea Chilia, numită şi Li- 
costromo, care fusese stăpînită pînă în anul 
1403 de genovezi, după care a trecut în hotarul 
Ţării Românești. După moartea lui Mircea cel 
Bătrîn, la 1418, cetatea Chiliei a intrat în po- 
sesiunea lui Alexandru cel Bun, devenind „una 
din cele mai importante cetăți ale Moldovei“ 4, 
„Pe Prut — remarca Nicolae Iorga — n-a fost 
niciodată vreo întăritură serioasă, care nici nu 
era nevoie, odată ce am avut linia Nistrului 
în toată epoca noastră eroică de neatirnare“ 5. 
1 Istoria României, vol. II, Tiditura Academiei, Bucu- 
rești, 1962, p. 355. 

2 Ibidem. 

3 N. Iorga, Istoria armatei române, vol. I, Bucu- 
rești, 1929, p. 72. 

4 Ibidem, p. 73. 

5 Ibidem, 

În interior se afla, în afara cetăţii Șcheia, lîngă 
Suceava, şi vechea cetate a Romanului, pre- 
făcută şi întărită mai tirziu de Ştefan cel 
Mare. Cea mai mare parte a acestei cetăţi 
avea ziduri groase de piatră, în formă de pa- 
trulater, cu turnuri paralelipipedice în cele 
patru colţuri (Suceava, Neamţ, Şcheia) sau ci- 
lindrice (Cetatea Albă). Toate aceste cetăţi, în 
timp de război, deveneau puternice bastioane 
de apărare care pînă la apariţia armelor de 
foc, a tunurilor, erau aproape inexpugnabile. 
În timp de pace, în cetăţi şi în jurul acestora 
se dezvolta o viață economică şi social-politică 
deosebit de activă. Cetățile dispuneau de un 
număr variabil de sate care constituiau ocoa- 
lele lor şi ai căror locuitori aveau obligația să 
contribuie la întreținerea, aprovizionarea şi 
paza acestor fortificaţii. 

Oastea Moldovei pe timpul domniei lui Ale- 
xandru cel Bun avea, în linii generale, trăsă- 
turile unei armate de tip feudal. Aceasta nu 
ne îndreptățește însă să considerăm că formele 
organizatorice şi compunerea socială a oastei 
moldovene erau întrutotul asemănătoare cu cele 
ale armatelor feudale din apusul Europei, de- 
oarece nici condiţiile în care au apărut şi s-au 
dezvoltat statele feudale românești nu pot fi 
asemuite întrutotul celor din vestul continen- 
tului nostru. Dealtfel, o deplină unitate de 
vederi cu privire la organizarea oștilor române 
în prima jumătate a secolului al XV-lea nu a 
existat nici în rîndurile istoricilor români. Exa- 
gerîndu-se uneori starea de autonomie a ma- 

rilor boieri faţă de domnie, s-a acreditat cîndva 
ideea că „deşi oastea ţării se găsea sub co- 
manda supremă a domnului, autoritatea sa era 
ușor anulată în practică de existența acestor 
cete particulare ale marilor feudali, care pu- 
teau refuza să le pună la dispoziția domnului. 
De aceea soarta războaielor depindea în mare 
parte de măsura în care boierii cu cetele lor 
rămîneau credincioși domnului ţării nu numai 
în timpul bătăliilor, dar și după terminarea 
acestora“ 1. Inspirată dintr-o teză ce se referea 
strict la armatele feudale din perioada fărimi- 
țării statului german, potrivit căreia fără voia 
nobilimii „nu se putea duce nici un război, nu 
se putea da nici o bătălie“ 2, această concepţie 
a unor istorici din România, de după cel de-al 
doilea război mondial, nu a putut rezista în 
primul rînd pentru că locul şi funcţia nobilului 
feudal din societatea apuseană era altul decît al 
boierului feudal din societatea ţărilor române, 
iar în al doilea rînd pentru că mobilul răz- 
boaielor duse de români vizau în primă instanţă 
apărarea moşiei și a suveranității statale. Orice 
încercare de a asemui instituția militară feu- 
dală românească de la începutul secolului al 
XV-lea cu cea din apusul Europei înseamnă a 
contesta procesul legic, obiectiv care a guver- 
nat evoluţia statală a poporului român în vre- 
mea la care ne referim. Există un adevăr axio- 


1 Istoria României, vol. II, Editura Academiei, 
Bucureşti, 1962, p. 335. 

2 F. Engels, Războiul țărănesc german, Bucureşti, 
1958, p. 190. 

matic al materialismului istoric potrivit căruia 
orice teorie se dovedește a fi viabilă în măsura 
în care viaţa socială, faptele reale o confirmă. 
Or, în istoria Moldovei din timpul domniei lui 
Alexandru cel Bun nu putem constata nici o 
împrejurare cînd ţara fiind ameninţată din 
afară, în rîndurile oștirii să fi apărut tendinţe 
centrifuge sau acte de nesupunere fățișe faţă 
de domnie, deși nu poate fi contestată exis- 
tența unor contradicții mai ales în sfera poli- 
ticii externe. 

Pe timpul lui Alexandru cel Bun în Mol- 
dova, ca şi pe vremea domniei lui Mircea cel 
Bătrîn în Valahia, oastea ţării nu însemna suma 
mai multor cete boierești, ci adunarea steagu- 
rilor tuturor ținuturilor formate din curteni si 
conduse de dregătorii acestora. La începutul 
secolului al XV-lea, oastea Moldovei a înre- 
gistrat un sistem organizatoric corespunzător 
structurii teritorial-administrative a ţării, de- 
terminat în același timp de statornicirea ho- 
tarelor firești ale statului și de întărirea uni- 
tății social-politice în interior. Împărţirea te- 
ritoriului ţării în ţinuturi ca unități de bază 
ale sistemului de raionare administrativă a 
țării a avut implicaţii directe și asupra siste- 
mului de recrutare și organizare a armatei. 
Chiar dacă documentele din vremea la care ne 
referim nu sînt atit de numeroase, conţinutul 
celor pe care le avem la îndemînă este pe 
deplin edificator, pentru a ne face o imagine 
veridică asupra sistemului organizatoric al in- 

stituţiei militare pe timpul domniei lui Ale- 
xandru cel Bun. 

La numai cîteva zile după moartea tatălui 
său, Ilieş I, fiul lui Alexandru cel Bun, dădea 
unui boier întărire domnească . pentru stăpi- 
nirea unui sat aflat pe valea rîului Tutova, 
cu condiția „să ţină de steagul de Tutova, 
cine îl va ţine şi alt judecător să nu aibă“ 1. 
În acelaşi an, 1432, Alexandru Aldea, domnul 
Ţării Românești comunica braşovenilor că pri- 
mise ajutor contra turcilor patru steaguri de 
moldoveni 2. Deși cele două documente sînt 
datate îndată după moartea lui Alexandru cel 
Bun, este lesne de înţeles că ele atestă o struc- 
tură organizatorică militară a cărei existență 
pe timpul marelui voievod al Moldovei nu 
poate fi în nici un fel pusă sub semnul îndo- 
ielii. Cele două documente mai sus-citate ne 
oferă posibilitatea de a face și alte constatări 
deosebit de importante. Mai întîi că „steagul“ 
reprezintă cea mai veche formă organizatorică 
a oştirii Moldovei, după constituirea acesteia 
ca stat feudal de-sine-stătător. În al doilea 
rînd că organizarea militară adoptată pe tim- 
pul lui Alexandru cel Bun era strîns legată de 
organizarea administrativ-teritorială a ţării, că 
de fapt fiecare „ţinut“ avea propriul său 
steag ; ca urmare, recrutarea oastei pe timpul 


1 Documente privind istoria României, A, Moldova, 
veacurile XIV—XV, p. 9%. 

2 I. Bogdan, Documente privitoare la relaţiile Ţării 
Românești cu Braşovul şi cu Tara Ungurească în 
secolele XV și XVI, București, 1905, p. 42. 

domniei lui Alexandru cel Bun era supusă 
în mod decisiv principiului teritorial. 

O altă constatare ce nu trebuie omisă se 
referă la rolul și importanța pe care au jucat-o 
steagurile în viața social-politică a ţării, la 
faptul că steagurile se bucurau în ochii dom- 
nului de o prețuire cu totul aparte. Acest lucru 
se poate desprinde cu claritate chiar din pri- 
mul document citat mai înainte. După cum 
s-a putut lesne vedea, domnul condiționa în- 
tărirea domnească dată unui boier asupra unui 
sat, o afacere civilă deci, de apartenenţa ace- 
lui sat la un anumit steag, în cazul nostru, 
„să ţintă de steagul de Tutova“. 

Cîte steaguri au existat în Moldova pe 
timpul domniei lui Alexandru cel Bun nu știm 
încă, dar este foarte probabil să fi existat ati- 
tea cîte ținuturi erau. Dacă putem admite că 
steagul reprezenta organizația militară a unui 
ținut, apoi asupra numărului luptătorilor din 
cuprinsul unei asemenea unități nu avem nici 
un fel de informaţii, de aceea presupunem că 
mărimea unui steag era în funcţie de starea 
demografică şi socială a ținutului respectiv. 

Steagurile erau alcătuite din curteni, pe 
care Nicolae Iorga îi identifica cu „boierii de 
la curte, slujbaşii, curtenii, nu în sensul cel 
mai înalt al cuvîntului, căci n-ar fi fost atiţia, 
ci în sensul general“ 1. La rîndul său, P. P. Pa- 
naâitescu susține că în secolele XV—XVI 
curtenii nu erau alții decît „oastea din satele 


1 Hurmuzaki XI, p. 220, nota 1. 

care depindeau de un centru de adunare, de o 
curte domnească“ 1 care, după opinia justifi- 
cată a lui Constantin C. Giurescu „se adunau 
în caz de război pe ţinuturi sub comanda pîr- 
călabului respectiv“ 2, acolo unde domnul ţării 
hotăra. Echipate, înarmate şi hrănite de către 
domnitor, pe socoteala lui, steagurile de ți- 
nuturi reprezentau „cea mai veche unitate cu 
'aracter permanent“ 4, nu în sensul că se aflau 
tot timpul în serviciul militar, ci pornind de 
la constatarea că domnitorul respectiv le mo- 
biliza și le antrena în luptă ori de cîte ori 
nevoile o cereau. 

Pe vremea lui Alexandru cel Bun existau în 
Moldova şi un număr de mari boieri care stă- 
pîneau moșii întinse şi dispuneau de curţi 
uneori poate chiar și întărite. Unii dintre acești 
boieri făceau parte din Sfatul ţării, jucînd un 
rol de seamă în viaţa social-politică. Cîndva, 
acești boieri împărțeau puterea cu voievodul. 
Ei înşişi dispuneau, fiecare pe moșia lui, de 
forțe înarmate, pentru a supune pe ţărani, 
pentru a se apăra sau pentru a ataca moşia 
unui alt mare boier. Pe măsură însă ce pu- 


1 Nicolae Stoicescu, Curteni și slujitori, Contribuţii 
la istoria armatei române, Editura militară, 1968, p. 16. 

2 Constantin C. Giurescu, Istoria Românilor, vol. III, 
partea a II-a, 1943, p. 507. 

3 Cf. General-maior dr. Constantin Olteanu, Con- 
sideraţii cu privire la geneza armatei permanente în 
România, în „File din Istoria militară a poporului 
român“ — studii, vol 3, Editura militară, București, 
1975, p. 13. 

4 Nicolae Stoicescu, op. cit., p. 218. 

terea centrală a crescut şi s-a consolidat, lu- 
cru consemnat cu certitudine pe vremea dom- 
niei lui Alexandru cel Bun, starea de autono- 
mie a marilor boieri a scăzut, fiind obligaţi să 
recunoască în persoana domnitorului pe unicul 
stăpîn al ţării căruia trebuiau să i se supună 
necondiționat. În asemenea împrejurări, for- 
țele militare de care dispuneau aceşti mari 
boieri îşi pierd din putere și însemnătate, 
mergînd pînă la dispariţie. 

Împotriva unui asemenea mod de abondare 
a problemei organizării puterii militare a Mol- 
dovei pe timpul lui Alexandru cel Bun se 
invocă de către unii istorici un document po- 
trivit căruia la Snyatin, cu prilejul depunerii 
omagiului, în anul 1415, steagurile moldo- 
venești au fost plecate la picioarele regelui 
după cum cereau regulile acelei ceremonii 1. 
Documente posterioare domniei lui Alexandru 
cel Bun atestă că la asemenea solemnităţi 
domnul venea cu steagul său și boierii cu ale 
lor. Neajunsul interpretării acestor documente 
provine de la faptul că se încearcă o aliniere 
forțată pe scara ierarhiei sociale şi militare. 
Venirea domnului cu steagul său şi a boierilor 
cu ale lor nu însemna nicidecum o împărțire 
a autorităţii supreme pe care singur domnul o 
avea asupra armatei, căci dacă ar fi fost altfel 
regele polon n-ar fi recunoscut niciodată drep- 
tul lui Alexandru cel Bun de a-şi asuma o 


1 C. Racoviţă, Începuturile suzeranității polone asu- 
pra Moldovei, în „Revista Istorică Română“, X, 1940, 
p. 15. 

seamă de obligaţiuni cu caracter militar pe 
bază de reciprocitate. Steagurile domnului și 
ale celorlalţi boieri reprezentau puterea mili- 
tară unică a statului feudal Moldova, care în 
împrejurări ca cele arătate mai sus constituia 
chezășia stabilirii unor raporturi de egalitate 
între statul român şi regatul Poloniei. Totali- 
tatea steagurilor de ţinut formau oastea dom- 
nească cu 'caracter permanent, pe care domnul 
țării personal sau reprezentat prin vornic o 
comanda în timp de război. Uneori un steag 
sau mai multe puteau fi îndreptate, din po- 
runca domnitorului, împotriva unor nesupu- 
neri sau chiar răzmeriţe ale unor ţărani. Ad- 
mițind în principiu că steagurile de ţinuturi 
reprezentau principalul administrator al func- 
ției coercitive, trebuie să recunoaștem că nu 
există documente din vremea lui Alexandru 
cel Bun cu care să putem exemplifica o ase- 
menea stare de lucruri. 

În caz de mare primejdie, cînd se aprecia că 
steagurile de ţinuturi nu sînt suficiente pentru 
a face faţă unei invazii străine, domnul chema 
sub arme şi „oastea cea mare“ la care parti- 
cipau şi țăranii şi tîrgoveţiil. În asemenea 
împrejurări, marii boieri veneau la război în 
fruntea cetelor lor formate din slugi boierești 
şi ţărani liberi din rîndul cărora domnul ri- 
dică pe unii la rangul de viteji, pentru com- 
portarea lor meritorie în timp de război. 
Aceasta era, pe scurt, starea organizatorică a 


1 Nicolae Stoicescu, op. cit., p. 291. 

oștirii moldovene pe timpul domniei lui Ale- 
xandru cel Bun. Incontestabil că începuturile 
acestei organizări s-au produs pe timpul pre- 
decesorilor săi, după cum tot atît de adevărat 
este și faptul că aceste forme organizatorice 
s-au transmis urmașilor odată cu procesul ge- 
neral și legic al evoluţiei statale. 

Referindu-ne la armamentul și la celelalte 
mijloace de luptă ale oastei Moldovei pe 
timpul domniei lui Alexandru cel Bun, se pot 
constata o seamă de lucruri importante. De re- 
gulă, luptătorii veneau la război, atunci cînd 
domnul ţării îi chema, cu propriile lor armet, 
confecționate în cea mai mare parte de către ei 
înșiși. În legătură cu categoriile de armament 
folosite de oastea lui Alexandru cel Bun, în- 
semnările ce ne-au rămas nu sînt prea nu- 
meroase. Despre folosirea arcului cu săgeți, 
armă întrebuințată atît înainte cît și după 
domnia lui Alexandru cel Bun, aflăm dintr-o 
relatare a cronicarului Dlugosz, care descriind 
desfăşurarea bătăliei de la Marienburg (1422) 
consemnează faptul că moldovenii se luptau 
„aruncînd cu săgețile asupra dușmanului“ 2. 
Sigur că se foloseau de către pedestrime și alte 
mijloace de luptă cum ar fi coasele, topoa- 
rele şi secerile 3. Din arsenalul de luptă a tă- 


1 I. Dlugosz — Historiae Polonicae, Lipsca, 1711— 
1712, col. 417. 

2 P, P. Panaitescu, op. cit., p. 228. 

3 Cf. Cristian M. Vlădescu şi Carol König, Armeie 
oștirilor române în prima jumătate a secolului al 
XV-lea în „Studii și materiale de monografie şi is- 
torie militară“, nr. 4—5, 1971—1972, p. 66. 

ranilor români este cert că n-au lipsit nici 
ghioaga, buzduganul, praştia şi securea. Călă- 
reții foloseau cu deosebire drept armament 
săbiile, sulițele sau lăncile t. Boierii veneau la 
război îmbrăcaţi aparte, de cele mai multe ori 
cu cămăși de zale și armuri 2. 

Oastea lui Alexandru cel Bun folosea şi alte 
categorii de armament, care de obicei era de 
provenienţă străină. Aflăm bunăoară că dom- 
nul Moldovei a primit în dar, din partea dre- 
gătorilor din Liov, un număr de patru puști 
(„baliste“) 3. Este foarte probabil ca tot de la 
Liov, Alexandru cel Bun să-şi fi procurat şi 
alte arme, a căror confecționare nu se putea 
realiza încă în ţară. Știm, de asemenea, că 
domnul Moldovei achiziționa o parte din ar- 
mamentul trebuincios din oraşele transilvănene. 
Chiar în privilegiul comercial acordat de dom- 
nul Moldovei liovenilor, la 8 octombrie 1408, 
se menţionează că din Transilvania se aduceau 
săbii ungurești şi platoșe. Pe vremea lui Ale- 
xandru cel Bun întrebuințarea armelor de foc 
nu era cunoscută în Moldova, sau cel puţin 
asemenea arme nu se aflau în înzestrarea oşti- 
rii moldovene. Prima menţiune în legătură cu 
folosirea armelor de foc în ţările române este, 
după știința noastră, cea a lui Wavrin (1445), 
în care se arată că la asediul Giurgiului oastea 


1 Ibidem. 

2 M. Costăchescu, Documente moldovenești înainte 
de Ștefan cel Mare, II, Iași, 1932, p. 785. 

3 N. Iorga, Istoria comerțului românesc, vol. I. 
ediţia II, Epoca veche, Bucureşti, 1925, p. 81. 

Valahiei dispunea de două bombarde mari. 
Mai tirziu, Ştefan cel Mare şi-a creat o arti- 
lerie destul de numeroasă. 

În legătură cu aprovizionarea oștirii, fie- 
care luptător era obligat să-și aducă de acasă, 
pentru o perioadă limitată, hrana ; în caz de 
neajungere datorită duratei mai îndelungate a 
unei campanii, aprovizionarea se făcea pe plan 
local, din regiunea unde se afla concentrată 
oastea. Aceasta aducea uneori mari neajunsuri 
locuitorilor, mai ales atunci cînd erau nevoiţi 
să aprovizioneze unele oştiri străine. Tocmai 
aceasta pare să fi determinat pe Alexandru 
cel Bun să hotărască, în 1426, ca oastea polo- 
neză ce urma să treacă spre Brăila pentru a 
participa la atacul proiectat împotriva turci- 
lor, în mod obligatoriu, după bătălie, să se 
întoarcă pe acelaşi drum?, Şi totuşi, prada 
constituia un mijloc efectiv de aprovizionare 
a trupelor, recunoscut de toată lumea din vre- 
mea aceea. Edificator în acest sens este și 
faptul că în vederea trecerii polonezilor prin 
Moldova, cu ocazia arătată mai înainte, Ale- 
xandru cel Bun dispunea că locuitorii ţării nu 
aveau voie să se împotrivească sau să se răz- 
bune asupra polonilor chiar dacă marșul lor 
ar îi fost însoţit de unele nenorociri, certuri, 

1 M. Costăchescu, op. cit, p. 635. 

2 General Radu Rosetti, Studii asupra chipului cum 
se făptuia războiul de către Ştefan cel Mare, Acade- 
mia Română, Mem. Secţ. ist., s. III, t. IV, M. 9, p. 3 
şi urm. 

lupte etc. „cum se întîmplă adesea“ 1, Într-un 
fel, în epoca aceea, jaful era legalizat dacă el 
era determinat de cauze de ordin militar. 

Deşi pe timpul domniei lui Alexandru cel 
Bun, Moldova n-a fost supusă unor atacuri 
dușmane înarmate care să-i periocliteze suve- 
ranitatea, oastea moldoveană a participat la 
mai multe campanii în care şi-a dovedit cu 
prisosinţă buna organizare şi deplina stăpi- 
nire a procedeelor de luptă. manifestînd chiar 
o serie de acte de iniţiativă greu resimţite de 
forțele inamice. Moldova, devenind unul din 
aliaţii importanţi ai Poloniei, nu s-a eschivat 
de la ajutorul pe care regele polon l-a cerut 
în mai multe rînduri lui Alexandru cel Bun. 
Abia se urcase în scaunul domnesc, cînd un 
nou război între teutoni şi poloni izbucni în 
anul 1402. Deşi Alexandru cel Bun, la începu- 
tul anului 1402, dăduse un act la Suceava prin 
care se recunostea vasal al regelui polon Vla- 
dislav Iagello?, el nu a participat împreună 
cu oastea sa la acest război. Motivele nepar- 
ticipării nu se cunosc, dar este foarte posibil 
ca însuși regele polon să nu-i fi cerut acest 
lucru. 

Însă mai tîrziu. cînd relatiile dintre Polonia 
si Ungaria se înrăutătiseră în aşa măsură încît 
însuşi Sigismund de Luxemburg aiuta pe teu- 
toni împotriva polonilor. plănuind în acelasi 
timp ocuparea şi anexarea Moldovei la statul 


1 M. Costăchescu. op. cit., p. 644. 
2 Istoria României. vol. II, Editura Academiei, 
Bucureşti, 1962, p. 394. 

maghiar, Alexandru cel Bun n-a mai ezitat 
a-şi trimite oștile în ajutorul polonilor. Așa 
se face că încă din anul 1409, cînd polonezii 
începuseră pregătirea unui război antiteuton, 
luptătorii români s-au aflat în tabăra lor, gata 
de război 1. 

Momentul culminant al războiului polono- 
teuton l-a constituit lupta de la Griinwald, 
care a avut loc la 15 iulie 1410. Trimiţind un 
detașament de luptători în sprijinul polonilor, 
Alevandru cel Bun a urmărit pe de o parte 
să-şi respecte angajamentul luat față de regele 
polon, iar pe de altă parte, să-și pună țara la 
adăpost de pretenţiile regelui maghiar, care la 
rîndul său ajutase pe teutoni în aceeași îm- 
prejurare cu condiţia ca aceștia să-i recunoască 
stăpînirea asupra Moldovei. În bătălia de la 
Grünwald sau Tannenberg, oștile teutone au 
suferit o zdrobitoare înfrîngere. Alături de 
coaliția polono-lituano-rusă a luptat și un de- 
tașament de moldoveni. Numărul oștenilor din 
Moldova care au participat la această bătălie 
nu se cunoaște. După unele cronici prusiene 
numărul românilor participanți la bătălia de 
la Grünwald ar fi însumat 20 000 sau 200 000 
de luptători 2. Desigur că nici una din cifrele 
pomenite de aceste cronici nu poate fi luată 
în serios fiind exagerări evidente. Un aseme- 
nea fapt constituia un sistem mai vechi şi 


1 Ştefan Ștefănescu, Participarea românilor în lupta 
de la Griinwald (15 iulie 1410), în „Studii“ 1/14, 1961, 
p. 16. 

2 p;:P. Panaitescu, op. cit., p. 228. 

poate fi întîlnit nu numai la cronicile prusiene, 
ci și în alte documente, mai cu seamă cînd 
trebuia să se justifice o înfrîngere. Orice în- 
cercare de a se interpreta alte elemente (loc 
în dispozitiv, suprafața de dispunere a oștirii 
moldovene, rangul căpeteniilor detașamentului 
etc.), pentru a se ajunge la o cifră cît mai 
aproape de realitate în legătură cu participa- 
rea românilor la această bătălie se dovedește, 
cel puțin deocamdată, a fi infructuoasă, de- 
oarece informaţiile pe care le avem la înde- 
mînă sînt extrem de sărace. 

Oricum, oricît de exagerată ar fi aprecierea 
cronicelor prusiene cu privire la numărul lup- 
tătorilor moldoveni care au participat la bă- 
tălia de la Grünwald trebuie să admitem că 
aceştia au fost destul de numeroşi şi că ei 
și-au adus o contribuţie de seamă la înfrînige- 
rea avresorilor teutoni. 

Deși victoria de la Grünwald asigura un 
anumit ascendent lui Vladislav Iagello asupra 
lui Sigismund, care între timp devenise și 
împărat al Germaniei, starea de încordare a 
relațiilor polono-maghiare a continuat să se 
adincească. Spre a face față unei eventuale 
agresiuni din partea oștilor feudale maghiare, 
Alexandru cel Bun a hotărît să trimită în aju- 
torul regelui polon un nou detașament de lup- 
tători, care în 1411 staționa undeva pe Vis- 
tula 1. 


1 Istoria României, vol. II, Editura Academiei, Bucu- 
reşti, 1962, p. 394. 

În virtutea relaţiilor ce erau statornicite cu 
regele polon, domnul Moldovei a continuat să 
trimită corpuri de oaste care sînt amintite în 
luptele cu teutonii din anii 1411, 1412 şi 14141. 
Cîţiva ani mai tirziu, după moartea lui Mircea 
cel Bătrîn. în 1420 turcii au atacat Valahia şi 
Moldova. În aceste împrejurări, Alexandru cel 
Bun a cerut, la 26 mai, ajutor din partea celor 
trei semnatari ai tratatului de la Lublau. Dar, 
în timp ce discuţiile între aceştia se tergiversau 
la nesfirşit, turcii au atacat Moldova şi aflăm 
chiar dintr-o scrisoare a lui Vladislav Iagello 
către Sigismund că aceștia „au invadat țara 
voievodului (Alexandru n.n.) şi au înconjurat 
cetatea lui numită Balchwas * cu oaste puter- 
nică. De aceea voievodul ne-a cerut nouă și 
fratelui nostru Witold ca înainte ca primejdia 
să se întindă în interiorul stăpînirii sale să-i 
dăm aiutor2. Insistenţele lui Alexandru cel 
Bun n-au găsit ecoul cuvenit în rîndurile celor 
trei aliaţi și în această împrejurare oastea 
moldovenească a luptat singură pentru a res- 
pinge atacul otoman. 

În anul 1422 izbucneşte un nou război între 
polonezi şi cavalerii teutoni. Cele mai impor- 
tante lupte duse de ostile aliate au avut loc 
ndată cu asediul cetății Marienburg (Malbork). 
pe Vistula, capitala 'ordinului teuton. La bă- 


1 Œ. Racovită. op. cit., p. 52—53. 

* Cetatea Albă. 

2 I. Caro, Liber cancellariae Stanislai Ciolek. în 
„Archiv für österreichische Geschichte“, LII, 1875, 
p. 162—163. 

tălie a participat şi un detașament de 209 de 
oșteni trimişi de Alexandru cel Bun în aju- 
torul lui Vladislav: Iagello. Despre acţiunile 
întreprinse de români în această luptă avem 
o informare mult mai largă şi mai precisă 
decît faţă de participările anterioare ale aces- 
tora la războaiele polomo-teutone. Relatarea 
detaliată a cronicarului polonez Jahn Dlugosz 
oferă o imagine cit se poate de veridică în 
legătură cu modul în care a acţionat detașa- 
mentul de oștire moldovenească la Marienburg, 
de curajul şi iscusința de care au dat dovadă 
românii în această bătălie, de procedeele de 
luptă folosite de oștenii lui Alexandru cel Bun, 
ca urmare a faptului că ei erau conduşi de 
căpitani ce stăpineau pe deplin arta ducerii 
războiului, rod al unei gîndiri cu totul elevate 
pentru începuturile secolului al XV-lea 1. Din 
cronica lui Jahn Dlugosz reiese că oastea mol- 
dovenească lupta, de regulă, pe timpul lui 
Alexandru cel Bun, pedestru ; aceasta nu din 
lipsă de cai, ci pentru a putea folosi terenul 
şi acoperirile naturale în cele mai bune con- 
diții. Caii erau folosiți de către luptătorii 
din Moldova, de obicei, ca mijloc de transport 
pînă la locul de concentrare a oștirii și apoi 
pînă la locul unde urma să se dea bătălia; 
alteori, cînd cete ale oștirii moldovene erau 
împresurate de forțe inamice copleșitor de nu- 
menmoase, oştenii români foloseau caii pentru 
a se putea replia în timpul cel mai scurt pe 


1 Reprodus după N. Iorga, op. cit, p. 106—107. 

un nou aliniament sau pentru executarea unei 
manevre spre a cădea în flancul sau spatele 
inamicului. Aceeaşi relatare a cronicarului po- 
lonez precizează că oștenii moldoveni au luptat 
într-un sector separat de cel al oştirii polo- 
neze, în care românii „înaintaseră“ pentru „a 
cerceta, a găsi hrană cailor și a prăda“. Este 
lesne de înțeles că încrederea acordată deta- 
şamentului de moldoveni de către conducătorii 
oştirii poloneze trebuie să fi fost cîștigată cu 
prețul unor acte de vitejie și pricepere arătate 
de oștenii lui Alexandru cel Bun în trecutele 
bătălii în care românii luptaseră alături de 
poloni. Cronica lui Jahn Dlugosz, vorbind des- 
pre oastea cavalerilor teutoni, lasă să se înţe- 
leagă faptul că aceasta era foarte numeroasă 
în comparație cu cea a românilor, foarte bine 
înarmată și echipată de război. Deşi raportul 
de forțe era net în favoarea cavalerilor teu- 
toni, oastea moldoveană a obţinut o strălucită 
victorie. Descrierea luptei propriu-zise este 
deosebit de interesantă, mai ales prin aceea că 
ea oferă un tablou veridic al capacităţii deo- 
sebite de care au dat dovadă căpeteniile și toţi 
luptătorii români, uzitînd de cele mai adecvate 
mijloace pentru a înșela și apoi a surprinde 
pe inamic. Referindu-se la acţiunile de luptă 
duse de români, Jahn Dlugosz scrie : „Desca- 
lecă cu uşurinţă cum e firea şi datina acestui 
neam, acoperiţi de frunze și crengi şi se luptau 
pe jos. Cavalerii (teutoni n.n.) se încumetară 

a se lua după ei şi a-i nimicii“. Atunci „moldo- 
venii slobod de la adăpost sigur săgeți care 
curg ca ploaia. Fruntea dușmanilor se golește, 
rămîn răniții care sînt prinşi, ceilalți fug. Tri- 
umfători cu pradă şi prinşi ai lui Alexandru 
vodă se întonc“. Din descrierea bătăliei făcută 
cu atîta acurateţă de către cronicarul polonez 
se deduce cu claritate faptul că oastea moldo- 
venească, ca şi cea din Țara Românească, stă- 
pîinea în cele mai bune condiţii anumite 
procedee care îi suplineau nu numai inferiori- 
tatea numerică, dar îi asigurau și victoria. Ca- 
muflarea sau ascunderea propriilor lor luptă- 
tori, atragerea inamicului, de regulă, într-un 
loc greu de manevrat, bine bătut de săgețile 
arcaşilor moldoveni, realizarea surprinderii etc. 
sînt poate numai cîteva din formele folosite de 
oastea moldovenească în șirul lung de bătălii 
pe care l-a purtat pînă la Alexandru cel Bun, 
pe vremea acestuia și mai departe peste secole. 

Odată cu sfîrşitul bătăliei de la Marienburg 
a încetat și seria războaielor polono-teutone 
în care au fost antrenate şi oștirile moldovene. 
Alexandru cel Bun cîştigă astfel răgazul nece- 
sar pentru a se pregăti în vederea unei rezis- 
tențe împotriva invaziei otomane. După o serie 
de acțiuni destul de temerare ale lui Dan al 
II-lea, domnul Valahiei, la Dunăre şi la sud de 
marele fluviu, Sigismund se gîndi să iniţieze o 
nouă cruciadă antiotomană care trebuia să 
înceapă în anul 1426. Alexandru cel Bun, de- 
spre care se credea în tabăra aliaţilor polono- 

lituano-maghiari că ar fi aliat cu turcii în ve- 
derea înlocuirii lui Dan al II-lea din scaunul 
Ţării Românești, a fost și el invitat să parti- 
cipe la această cruciadă. La 15 mai 1426, Si- 
gismund comunica lui Vitold precum că a scris 
„regelui polon, pentru ca zisul voievod (Ale- 
xandru cel Bun n.n.) să vină personal cu oas- 
tea lui, după prevederile tratatului“ de la Lu- 
blau. Totodată, regele maghiar promitea că 
oastea sa urma să pornească la 24 iunie „pe 
uscat şi pe apă“ spre a veni în ajutorul lui 
Dan IIi. Regele polon, încrezîndu-se în pro- 
misiunile lui Sigismund, trimite la rindul său 
un corp de oaste format din 5 000 de luptători. 
Sosind pe pămîntul românesc, trupelor polone 
li s-au alăturat cele române și împreună s-au 
dirijat spre poziţia ce le fusese afectată la 
vărsarea Siretului în Dunăre, adică în zona 
Brăilei. Cele două oştiri au așteptat acolo mai 
bine de două luni oștile maghiare care nu au 
mai venit. Între timp, Dan al II-lea a fost, la 
30 mai 1426, învins de turci. Nevrind să ce- 
deze iniţiativa în mîna otomanilor, Alexandru 
cel Bun ocupă din nou Chilia, pe care el o 
considera „ca punct de plecare al cruciatei 
sale“ 2. Continuînd să-l învinuiască de rea-cre- 
dinţă, Sigismund, regele Ungariei, nu s-a sfiit 
să încheie în februarie 1429 un tratat de pace 
cu turcii, pe trei ani, năruind prin aceasta tot 


1 Codex Vitoldi, în „Monumente Medii Aevi His- 
torica rea gestes Poloniae illustrantia“, VI. Cracovia, 
1882, p. 724. 
2 Nicolae Iorga, Istoria Românilor, vol. IV, p. 22. 

eșafodajul luptei antiotomane. În asemenea îm- 
prejurări, domnul Moldovei, fără a încerca nici 
un fel de ezitare, comunica prin solii săi lui 
Vitold, aliatul lui Sigismund, că nu mai are 
nici o încredere în el. Sub presiunea presti- 
g:ului crescînd a lui Alexandru cel Bun, du- 
cele lituan Vitold se simte obligat să recu- 
noască stăpînirea Chiliei de către domnul mol- 
dovean. Încă înainte de recunoașterea de către 
Vitold a trecerii Chiliei în stăpînirea Moldovei. 
Alexandru cel Bun luase o serie de măsuri 
pentru a-și apăra cetatea. Potrivit poruncilor 
voievodului moldovean, gura brațului Chilia a 
fost închisă prin implantarea unor pari care 
făceau imposibilă orice tentativă de a mai urca 
vreo corabie pe Dunăre!. Lăsînd la o parte 
ingeniozitatea domnului român, care a iniţiat 
o asemenea măsură, trebuie să constatăm că 
de fapt ne întîlnim pentru prima dată în 
această epocă cu o lucrare tipică de geniu. 
Încercările lui Dan al II-lea de a recuceri Chi- 
lia prin unele atacuri în sudul Moldovei, „întii 
cu o oştire, apoi cu alta împărțită în patru 
părţi“ 2, nu au dat nici un rezultat. Ambele 
au fost respinse cu uşurinţă de oastea lui Ale- 
xandru cel Bun. 

Moartea marelui duce al Lituaniei, Vitold, 
în toamna anului 1430, a creat posibilitatea 
restabilirii relaţiilor lui Alexandru cel Bun cu 
Sigismund, regele Ungariei. În noul decor al 

1 Codex Vitoldi, p. 859—860. 

2 Idem, p. 908—911. 

relaţiilor internaţionale din această zonă a con- 
tinentului nostru s-a conturat apariţia unui 
nou front creştin îndreptat împotriva Porții 
otomane. Sigismund singur pregătise înlocui- 
rea lui Dan al II-lea cu Vlad Dracul. Dorind să 
aibă legături strînse de prietenie cu statul va- 
lah, Alexandru cel Bun a trimis în Ţara Româ- 
nească un corp de oaste care a ajutat pe un alt 
fiu al lui Mircea cel Bătrîn, Aldea, să ocupe 
tronul muntean. Noul domn a fost recunoscut 
în cele din urmă şi de Sigismund. 

În vara anului 1431 o oaste turcească a ata- 
cat Valahia şi Alexandru cel Bun nu a în- 
tîrziat să trimită pe „marele vornic cu mulţi 
dintre ai săi spre Putna“ 1. Cele două oști, unin- 
du-şi eforturile, au obținut o însemnată vic- 
torie 2 ce nu a putut fi însă exploatată deoarece 
o parte considerabilă a oastei moldovene se 
afla în Polonia în sprijinul noului cneaz Swid- 
rigaillo, care se lupta cu fratele său Vladislav 
Iagello. 

Moartea marelui voievod al Moldovei, în 
prima zi a anului 1432, a însemnat sistarea 
temporară a unei întreprinderi pe cît de cu- 
rajoase, pe atit de realiste. 

Moștenirea lui Alexandru cel Bun în dome- 
niul construcției militare, ca şi în alte domenii, 
va fi preluată de ilustrul său nepot Ştefan cel 
Mare, care o va ridica pe treapta cea mai 
înaltă. 


1 Hurmuzaki — Iorga, Documente, XV, 1, p. 15. 
2 Nicolae Iorga, Istoria Românilor, vol. IV, p. 33. 


ORGANIZAREA JUDECĂTOREASCĂ 


În ce priveşte organizarea judecătorească, din 
vechi timpuri existau unele norme juridice 
nescrise, cunoscute sub numele de „obiceiul 
pămîntului“ sau „legea ţării“, care tindeau în- 
deosebi să apere ordinea socială şi interesele 
stăpînitorilor de pămînt, feudalii. În bună parte 
aceste norme juridice s-au păstrat şi sub dom- 
nia lui Alexandru cel Bun. Ele aveau un spe- 
cific caracter de clasă, ţăranul fiind lipsit de 
posibilitatea de a-şi apăra interesele, deoarece 
îl judeca însuşi stăpînul pe care-l avea. Cel care 
judeca aplica desigur și pedeapsa şi tot el per- 
cepea și amenda pronunțată, care devenea un 
izvor de venituri pentru feudalul judecător. Pu- 
teau judeca şi pircălabii și staroștii cetăților, 
iar în tîrguri şi şoltuzul cu pirgarii. 

Cel mai simplu for judiciar era cel sătesc, 
alcătuit din cnezii sau juzii împreună cu „oa- 
meni buni şi bătrîni“, care judecau pricinile 
mărunte între locuitorii satelor. Urma apoi 
scaunul boieresc, în care feudalul judeca pe 
supușii lui de pe moșie, hotăririle lui putînd 
îi apelate la scaunul ținutului. Cel mai înalt 
for judiciar era Sfatul domnesc, condus de 
domn, care nu era accesibil poporului de jos. 

Domnul, care judeca în divan, era judecăto- 
rul suprem și numai el putea pronunța uneori 
pedepse capitale. După domn cel mai însemnat 
judecător era vornicul. 

Hotărirea domnului era considerată ca o ade- 
vărată legiferare în raporturile dintre oameni, 
intrînd însă în legea nescrisă. În relaţiile feu- 
dale dintre proprietari şi ţărani, obligaţiile 
acestora din urmă intraseră în obiceiul pămîn- 
tului, de la care nu se puteau abate. Uneori di- 
vanul de judecată se strămuta din loc în loc 
spre a împărți dreptatea. 

Amenda — gloaba — se aplica pentru orice 
fel de crime sau delicte. În judecăţi predomi- 
nau însă interesele boierimii şi nu dreptatea. 

Procesele civile pierdute se puteau redes- 
chide, dar sub o nouă domnie căreia i se plă- 
tea o anumită taxă numită zavescă 1. Se pare 
că Alexandru cel Bun a încercat să dea Mol- 
dovei unele legiuiri scrise. În cunoscuta sa lu- 
crare Descrierea Moldovei, Dimitrie Cantemir 
precizează că pînă la Alexandru cel Bun, „ju- 
decătorii abia mai ştiau cum să împartă drep- 
tatea. Dar acest domn, ca bun organizator, a 
luat măsuri ca să se facă ordine şi aici. El a 
primit, odată cu înscăunarea, de la împărații 
bizantini, legile grecești cuprinse în Codicile 
bazilicalelor, alcătuind o pravilă după care să 
se judece pricinile. Dar moldovenii aveau şi 
unele obiceiuri, cum erau cele privitoare la 
moştenire, diate, împărțeala moșiilor şi la zi- 


1 I. Bogdan, Despre cnejii români, în A.A.R. XXVI, 
Seria II, 1903, p. 9 şi urm. 

lele de corvoadă. De aceea moldovenii aveau 
o lege scrisă, întemeiată pe legile împăraților 
romani și țarigrădeni şi pe hotărîrile soboare- 
lor bisericeşti şi una nescrisă, care ar putea: fi 
numită datina norodului, adică obiceiul pămîn- 
tului“ 1, 

Se poate presupune că în vremea lui Ale- 
xandru cel Bun, în Moldova exista un „Zacon 
sau lege“, cum îi spune şi cronicarul M. Cos- 
tin 2, întocmit după legiuirile bizantine. Dealt- 
fel, în acea vreme era cunoscută Syntagma lui 
Matei Vlasieras, gurist bizantin, care, în seco- 
lul al XIV-lea, fusese tradusă în limba slavă 
în vremea lui Ștefan Duşan (1349), despotul 
sîrbilor, şi de aici luase denumirea de zaco- 
nicul lui Ștefan Dușan. Syntagma a avut şi un 
text latin. În aceste condiţii este foarte posibil 
ca Alexandru cel Bun să fi dispus întocmirea 
unei pravile al cărei text, din nefericire, nu 
s-a păstrat 3. 


1 D. Cantemir, Descrierea Moldovei, Editura tine- 
retului, Bucureşti, 1951, p. 136. 

2 M. Costin, Letopiseţul Țării Moldovei de la zi- 
direa lumii pînă la 1601, Bucureşti, 1942, p. 201, 205. 

3 Stefan G. Longinescu, Pravila lui Alexandru cel 
Bun, Bucureşti, 1928, p. 14, 19, 21, 46 şi Pandectele, 
Române, 1923, Caetul I, Partea a Il-a, p. 1; C. C. 
Giurescu, Din trecut, Bucureşti, 1942, p. 190. 

ORGANIZAREA FINANCIARĂ 
A MOLDOVEI 


În secolul al XV-lea autoritatea şi puterea 
domnului erau determinate și de veniturile vis- 
tieriei domnești, alimentate prin diverse obli- 
gaţii în bani şi în natură. Veniturile de la 
oraşe, așezări care fuseseră înființate pe locuri 
dăruite de domni, erau destul de însemnate. 
În ele erau mori, iar cei care măcinau tre- 
buiau să dea dijma cuvenită. Vămile aduceau 
și ele venituri mari în bani şi în natură. Vă- 
mile de tîrg erau plătite de sătenii ce veneau 
să-şi desfacă produsele şi să facă cumpărături 
în orașul respectiv. Mai însemnate erau vămile 
plătite de negustorii străini, din care unele 
erau concesionate boierilor, iar altele erau ce- 
date mănăstirilor spre a se putea întreţine. 

Impozitul în bani era birul, de care nu era 
scutit nimeni, decit doar robii mănăstirilor. 
Documentele nu pomenesc de scutiri. Birul se 
aplica global asupra satului, a cărui condu- 
cere îl repartiza pe gospodării, avînd grijă de 
strîngerea lui. Localnicii fără pămînt erau scu- 
tiți de bir, iar cei care comiteau abuzuri în le- 
gătură cu strîngerea birului erau aspru pedep- 
siţi. Vătămanii satelor erau datori să ţină în 
bună ordine socotelile acestor operații. 

Un venit foarte însemnat provenea din dă- 
rile în natură, cuvenite din toate produsele. 

Astfel era dijma din cereale — desetina — 
adică din zece găleți, una. Se plătea, de ase- 
menea, dijma la vin, la miere și ceară, la sare, 
la peşte și fin, din nisipul aurifer etc. La 1 sep- 
tembrie 1429, Alexandru cel Bun dăruia mă- 
năstirii Neamţului un mertic anual de „două- 
sprezece poloboace de vin deseatina Neamţu- 
lui“, ceea ce ne arată cît de întinsă era în vre- 
mea aceea cultura viței de vie în ţinutul Neam- 
țului 1. Produsele din dijme se adunau în ham- 
bare, care erau ca niște „case domnești“ în 
oraşe, în care se găseau mari depozite, din ele 
domnul putind face daruri în natură, cum se 
cunosc cele de butoaie cu vin dăruite mănăsti- 
rilor ori postavuri date călugărilor pentru îm- 
brăcăminte. Acestea erau adevărate tezaure 
domneşti, fiind bine păzite. Braniștele domnești 
cu pădurile lor erau rezervate pentru vînătoare. 

Locuitorii țării mai aveau şi alte obligaţii 
față de domnie, ca: transporturi pentru inte- 
resele domnului, paza acestor transporturi, co- 
situl fînului, tăierea lemnelor în pădure etc. 

Cheltuielile de stat erau destul de reduse: 
boierii din Sfatul domnesc nu erau plătiţi, căci 
aveau suficiente venituri de la întinsele lor 
domenii. Slujbaşii domneşti erau puţini, căci 
erau ambulanți şi aveau un venit din ceea ce 
adunau ei. Biserica primea însă importante sub- 
venţii ; i se atribuiau sate, moşii, vămi etc. 
Oastea era puţină, mai ales în timp de pace. 


1 Reprodus după Constantin C. Giurescu, Istoria 
românilor, vol. II, partea a II-a, ediţia a III-a, Bucu- 
rești, 1940, p. 560. 

Cheltuieli mai însemnate se făceau pentru în- 
treținerea cetăților, a curților domnești, a so- 
lilor şi pentru unele daruri către curți străine, 
cum au fost cele făcute regelui Vladislav Ia- 
gello la Snyatin, în 1415, sau cînd a fost primit 
Ioan VIII Paleologul la Chilia. Lucrări publice 
se executau prea puţine, doar la poduri și la 
unele drumuri. Paznicii care însoțeau transpor- 
turile erau plătiţi de cei interesaţi și numai cele 
care priveau domnia erau plătite de voievod. 
Cele mai mari cheltuieli suportate de domn 
erau determinate de întreținerea familiei lui, 
pentru achiziționarea ţinutei vestimentare lu- 
xoase, confecţionate din stofe scumpe și cu des- 
tule bijuterii, încît părea mai mult decit dom- 
nească 1. Datorită unei conduceri chibzuite și 
neabuzive, Moldova a ajuns pe timpul domniei 
lui Alexandru cel Bun într-o stare economico- 
financiară destul de înfloritoare. 


tł P. P. Panaitescu, Mircea cel Bătrîn, București, 
1944, p. 121 şi urm. 


POPULAȚIA ȘI CLASELE SOCIALE 
ÎN EPOCA LUI ALEXANDRU CEL BUN 


Odată cu organizarea statului, pămîntul a 
fost acaparat tot mai mult de feudali, provo- 
cînd o diferenţiere accentuată în cadrul socie- 
tății moldovenești. Înmulțirea populaţiei a afir- 
mat şi mai mult tendinţa de diferenţiere so- 
cială. 

Clasa dominantă era alcătuită din boierii 
mari, care constituiau categoria privilegiată, 
stăruind să-și mărească mereu proprietatea şi 
puterea, dominînd ţăranii dependenţi. În ca- 
tegoria lor erau şi mănăstirile cu clerul înalt, 
care posedau domenii întinse. Mai erau apoi 
boierii mijlocii şi mici, cu o situaţie mai mo- 
destă. Tiîrgoveţii aveau o poziţie aparte, iar tă- 
ranii erau împărțiți în două categorii : cei li- 
beri, în număr nu prea mare, şi vecinii, stă- 
pîniți de boieri şi locuind în satele proprietăți 
ale acestora. Cea mai umilă categorie era aceea 
a robilor, care aveau în rîndurile lor sălașe de 
țigani şi cîşle de tătari, fiind răspîndiţi în toată 
Moldova. 

În cadrul proprietăţii feudale un loc însem- 
nat îl avea proprietatea domnească, constînd 
din moşii şi sate, unele personale ale domnu- 
lui, altele aparţinînd domniei, multe moștenite 
ori acaparate sub diferite forme, mai ales prin 

confiscări de la boieri pentru abuzuri, hiclenie 
sau altele. Veniturile proprietăţii domneşti erau 
folosite pentru necesitățile statale, dar și în 
interesul personal al voievodului. 

La rîndul lor marii boieri (feudalii) posedau 
averi însemnate, care constau din sate şi moșii 
întinse, unele moștenite, altele cotropite, cum- 
părate sau primite în dar de la domnie pentru 
diferite servicii aduse ţării sau personal dom- 
nului ; ei se bucurau de largi privilegii poli- 
tice şi sociale. Boierul avea latitudinea să în- 
străineze unele din moşiile lui, să facă danii 
unor rude, slujitorilor, ori mănăstirilor. Dar 
domnul trebuia să întărească prin hrisoave 
orice schimbare de proprietate. 

O parte din suprafața terenului agricol feu- 
dalul o rezerva curţii şi slugilor lui, fiind lu- 
crată de țăranii dependenţi ; pe altă parte erau 
satele cu ogoarele țărănești, asupra cărora exer- 
cita drepturile care-i erau conferite. Unii bo- 
ieri aveau averi foarte mari, cum erau, spre 
exemplu, logofătul Mihail de la Dorohoi, care 
poseda peste 50 de sate; vornicul Ivan Oană, 
cu peste 30 de sate ; logofătul Ivan Cupcici, cu 
peste 20; Stanislav Rotompan, Petrea Hudici, 
Stan Birlici, Vlad de la Siret, Duma vornicul 
de la Suceava, Dragoş Viteazul, Ionaș Viteazul, 
Giurgiu de la Frătăuţi, Nevru vornicul, Iliaş 
ceașnicul, Petre Ureache (probabil un strămoș 
al cronicarului Grigore Ureche) și mulţi alţii 
care posedau întinse domenii şi multe sate. 

Pentru a-şi putea valorifica la maximum ase- 
menea întinse proprietăţi, marii boieri căutau 

să-şi sporească numărul țăranilor dependenți, 
ceea ce le asigura, în același timp, și un rol 
dominant în viața statului și în societate. 

Marii boieri erau stăpîni deplini asupra do- 
meniului lor, dispuneau de mijloace de con- 
strîngere spre a-i obliga pe ţărani să presteze 
muncile de care aveau nevoie. Ei aveau pute- 
rea să-i judece pe ţăranii dependenți, exerci- 
tind un adevărat regim de cirmuire pe terito- 
riul moșiilor lor. Pentru a li se respecta în- 
treaga autoritate, ei se serveau de curteni înar- 
maţi, pe care- -i aveau subordonați şi cu aju- 
torul cărora își impuneau puterea și-și exer- 
citau stăpînirea. Curțile boiereşti existente 
înainte de descălecat s-au întărit considerabil 
din punct de vedere economic în prima jumă- 
tate a secolului al XV-lea. Unii boieri își aveau 
chiar o cancelarie proprie și un fel de castel 
fortificat ca reședință, din care-şi puteau apăra, 
cu curtenii și cu „slugile“ lor, privilegiile do- 
bîndite. Ei primeau, fără nici o plată, o parte 
din recolta ţăranilor dependenţi, din toate pro- 
dusele acestora. 

Pe domeniul feudal se găseau și diferiți meş- 
teșugari, morari, cojocari, piuari, torcători de 
lînă ş.a., ţăranii fiind obligaţi să folosească 
morile, pivele, torcătoriile aflate pe domeniul 
feudalului. Dar chiar între domenii existau 
unele vămi interioare, care-i aduceau venituri 
boierului. 

Cu timpul s-a îngrădit ţăranilor şi strămu= 
tarea lor de pe o moșie pe alta, fuga de pe 
moşie fiind aspru sancționată. 

În ierarhia feudală erau unii boieri care se 
recunoșteau vasali față de cei mai puternici 
decît ei. În fruntea ierarhiei era domnul, față 
de care boierii aveau obligaţia de a lua parte 
la Sfatul domnesc şi la apărarea țării. Dorinţa 
lacomă de înavuţire şi de cîștigare a unei po- 
ziţii sociale tot mai ridicate au determinat o 
serie de contradicții şi lupte chiar între marii 
boieri. 

Luptele dintre feudali provocau mari nea- 
junsuri domniei, ca și ţării, precum şi lumii 
satelor şi tîrgurilor. Numai domni cu autori- 
tate ca Mircea cel Bătrîn, Alexandru cel Bun 
ori Ştefan cel Mare au reuşit să înfrunte ase- 
menea situații și să domine ambițiile boierilor. 

Chiar la începutul domniei lui Alexandru 
cel Bun unii mari boieri au afişat o atitudine 
anarhică, de nesupunere față de domn şi de 
influențare a politicii externe a țării. Astfel, 
boierul Costea Valahul, aflat în Polonia, a fă- 
găduit la 1402 credință regelui Vladislav, asi- 
gurîndu-l că el se va ridica împotriva voievo- 
dului său, dacă acesta „ar voi să facă ceva sau 
să se scoale contra regelui“ 1. Prin activitatea 
sa chibzuită și responsabilă Alexandru cel Bun 
și-a întărit însă autoritatea față de marii bo- 
ieri, reușind să instaureze în ţară o deplină 
ordine și ascultare. 

Feudalii erau, în genere, scutiți de dările şi 
de muncile datorate domniei de către ţăranii 
de pe domeniile lor. Ei aveau însă obligaţia să 
apere ţara în caz de război. 


1 M. Costăchescu, op. cit., II, p. 623—624. 

Mănăstirile aveau și ele moșii destul de íin- 
tinse, realizate prin danii domneşti sau boie- 
rești, ca şi prin cumpărări sau cotropiri. Si- 
tuaţia ţăranilor de pe aceste moșii era aceeași 
ca și a celor de pe domeniile marilor boieri. 
De asemenea, moșiile mănăstirești erau dăruite 
de domn cu robi ţigani şi tătari. 

Locuitorii orașelor, tirgurilor, ca şi boierii, 
aveau faţă de domnie atît obligaţii fiscale, cît 
și militare, pentru care primeau drept răsplată 
un număr de români şi robi. 

Atiît înainte cît și după domnia lui Alexan- 
dru cel Bun, ţăranii se împărțeau în sate, or- 
ganizați în obştii sătești. Cei mai mulți se 
aflau în ţinutul Cîmpulung Moldovenesc, Cîm- 
pul lui Dragoş, Codrii Tigheciului sau în Vran- 
cea, bucurîndu-se de anumite privilegii. 'Țăra- 
nii liberi aveau obligaţii numai faţă de dom- 
nie, trăiau în devălmăşie, în obști, care con- 
stau din vatra satului, pe un anumit teritoriu, 
cu case, grădini de legume, pomi, stupi, vii etc. 
Terenul de cultură era împărțit în loturi atri- 
buite sătenilor, în mod periodic, prin tragere 
la sorţi. Celelalte bunuri — fineţe, izlazuri, ape, 
iazuri, păduri — erau proprietatea obștească a 
satului. 

Conducerea satului o aveau cnezii sau juzii, 
numiţi, şi vatamanii, aleși periodic de obştea 
satului, cu un mic sfat sătesc, alcătuit din „oa- 
meni buni şi bătrîni“, care se îngrijeau de buna 
conducere a satului. Ei judecau pricini mă- 
runte, aplicau cotele de dări cuvenite stăpiînirii 
Şi vegheau la stringerea acestora. 

Țăranii care nu puteau plăti birul deveneau 
aserviți. Datorită faptului că în cadrul unor 
obști s-a produs o diferenţiere de avere, în- 
soţită de unele frămîntări interne, cu timpul 
s-a ajuns chiar la dizolvarea unora dintre aceste 
obşti. O seamă de conducători ai unor obşti au 
cerut, la un moment dat, ca populaţia să le 
presteze anumite servicii și chiar să le predea 
o cotă din produsul muncii lor. Ei s-au trans- 
format astfel în stăpiîni, devenind feudali, iar 
masa ţăranilor, liberă mai înainte, a fost aser- 
vită. 

Ţăranii dependenţi locuiau în sate, pe care 
marii boieri le puteau vinde sau dărui, fără a le 
putea atinge însă unitatea. După ce obștea lor 
a fost cotropită de feudali, țăranii au rămas 
totuși posesori ai pămintului, proprietari ai 
inventarului agricol și avutului gospodăriei lor 
cu drept de ereditate asupra ei. Exploataţi de 
boieri şi impușşi la obligaţii grele, ei dădeau 
dijmă, obişnuit a zecea parte din produsele 
muncii lor, pentru posesiunea pămîntului pe 
care-l aveau în folosinţă. Aceiași erau siliţi 
apoi să presteze zile de muncă gratuită la toate 
lucrările agricole pe moșiile feudalilor : arat, 
semănat, secerat, cosit, treierat, stringerea re- 
coltei și a finului. Tot acestor țărani le reve- 
nea sarcina să taie lemne, să transporte cerea- 
le, să repare morile, să întreţină heleşteele, 
stupii, ori să transporte materiale de construc- 
ție. De asemenea, ei lucrau viile, construiau 
case, serveau ca slugi şi oameni de încredere 
sau erau păstori, morari, păzitori, de orice tre- 

buri, fără să le fie fixate zilele de muncă 1. Ba 
uneori erau obligaţi și la unele dări în buni în 
funcţie de mărimea gospodăriilor. 

Erau și săteni lipsiţi total de pămînt, cu ani- 
male puţine sau chiar deloc — săracii ; la fel, 
slugile de curte erau lipsite de. mijloace de 
producție şi serveau la conacele boierești. 

Cea mai umilă categorie socială era aceea a 
robilor, alcătuită mai ales din tătari prinși în 
războaie și din ţigani. Ei sint deseori menţio- 
nați în documente de danie către mănăstiri şi 
boieri. Numărul lor era destul de mare. Unii 
lucrau ca meșteșugari, fierari, lingurari, alţii 
munceau la saline ori serveau ca slugi la curtea 
stăpînului şi la mănăstiri. Robii erau în pro- 
prietatea personală a celor care-i posedau şi 
aceştia îi puteau vinde, schimba, ori, uneori 
(dar foarte rar) îi puteau elibera. Erau cazuri 
în care, datorită asprimii stăpinului, robii, ți- 
ganii mai ales, fugeau de pe un domeniu pe 
altul sau chiar peste hotare. Feudalii îi urmă- 
reau cum puteau ca să-i readucă, spre a-i fo- 
losi la curțile și pe moşiile lor. Se întîmpla 
însă ca boierii, care-i primiseră, să-i apere şi 
să-i rețină pe domeniile lor, ceea ce provoca 
conflicte între feudali. 


t C, C. Giurescu, Despre români, în „A.A.RS.“, IL 
tomul XXXVIII, Bucureşti, 1915, p. 37 şi urm. loan 
C. Filitti, Proprietatea solului în Principatele Române 
pînă la 1864, Cap. Cultivatori liberi, p. 160—172, Oc- 
meni dependenţi, p. 123—160, Bucureşti, 1935. 


DEZVOLTAREA VIEŢII ECONOMICE 
A MOLDOVEI 


Bogăția Moldovei şi ocupaţia locuitorilor ei. 
Consolidarea statului feudal al Moldovei, în 
vremea lui Alexandru cel Bun, a dus la o ac- 
centuată dezvoltare a forțelor de producţie prin 
diversificarea muncii. S-au făcut defrișări de 
păduri pentru înfiinţare de sate și pentru ex- 
tinderea agriculturii, îndeosebi pe cursul rîu- 
rilor, iar prin comerţ şi meșteșugari s-a înviorat 
simţitor şi viaţa orășenească. 

Ocupațiile de căpetenie ale locuitorilor Mol- 
dovei au fost agricultura și mineritul. Condi- 
țiile favorabile create acestor două îndeletni- 
ciri prin anii de liniște și pace din timpul dom- 
niei lui Alexandru cel Bun au dus la creșterea 
producției agricole şi, în general, la dezvolta- 
rea vieţii economice. 

Pămîntul a constituit dintotdeauna o mare 
avuţie a poporului român şi el a fost lucrat 
permanent cu hărnicie şi pricepere de agri- 
cultori. Întinderea terenurilor destinate agri- 
culturii era în Moldova mai redusă decît în 
celelalte două ţări românești. În schimb aici 
existau locuri întinse de pășunat, așa că atit 
marii proprietari, boierii și mănăstirile, cît şi 
sătenii creșteau în număr mare bovine, ovine, 
cabaline, caprine, porcine, păsări, toate din bel- 
şug. Hergheliile de cai, „cai buni de țară“ — 

cum spun documentele —, erau vestite și peste 
hotare. Vitele, caii, oile şi caprele pășteau pe 
întinsele imașuri ale ţării. Numărul oilor și 
porcilor era atît de mare, încît o parte însem- 
nată a acestor animale intra în circuitul comer- 
țului exterior. În acest sens documentele men- 
ționează despre „vama oilor“ și „vama porci- 
lor“. Vitele din Moldova erau căutate în toată 
Europa. Toate acestea aduceau venituri însem- 
nate ţării, comnului, boierilor și producătorilor. 

Cerealele care în Moldova se cultivau pe su- 
prafeţe mai mari erau griul, orzul, ovăzul, se- 
cara, precum și meiul, o plantă cunoscută încă 
pe vremea dacilor. Producţia de cereale era 
relativ mică, cantitatea recoltată fiind sufi- 
cientă doar pentru hrana populației. Semnifi- 
cativ în acest sens este privilegiul lui Ale- 
xandru cel Bun pentru negustorii din Liov, dat 
în 1408, în care nu se prevedea nici o dispo- 
ziţie cu privire la un eventual export sau im- 
port de cereale. În afara plantelor cerealiere se 
mai cultivau lucerna şi trifoiul, apoi plante tex- 
tile cum erau inul şi cînepa, iar în preajma ca- 
sei tot felul de legume. Cînd vremea era bună 
și recolta îmbelșugată, surplusul era depozitat 
în gropi săpate adînc în pămînt, spre a nu fi 
alterată din cauza umezelii. Cu timpul, mol- 
dovenii au început să folosească unelte mai 
perfecționate, să manifeste un interes crescînd 
pentru cultivarea intensivă și mai raţională a 
pămîntului. S-a trecut la desțelenirea de noi 
terenuri pentru cultivare, iar cerealele se se- 
mănau prin rotaţie, îndeosebi alternînd griul 
cu orzul. Folosind, pe lîngă unelte mai bune, 

ca pluguri şi grape cu dinți de lemn, îngrășă- 
mintele naturale, agricultorii moldoveni au ob- 
ţinut producţii tot mai bune. 

În legătură cu cultivarea cerealelor s-a dez- 
voltat mult şi morăritul, țăranii, mai ales cei 
dependenţi, fiind obligaţi să macine la moara 
boierului. Centre mai importante ale morări- 
tului din vremea aceea erau la Baia și Covur- 
lui. Cu toate acestea sătenii se foloseau de rîş- 
nițe proprii, spre a nu mai fi obligați să dea 
vamă proprietarilor de mori. Dezvoltarea eco- 
nomiei agrare a determinat și dezvoltarea unor 
sectoare meșşteşugăreşti, ca acelea ale tăbăcă- 
riilor, pivelor și altele. 

În Moldova, în perioada la care ne referim, 
a luat o destul de mare extindere viticultura, 
mai întîi la Cotnari şi regiunea Hirlău, apoi 
la Huși, Odobeşti etc. 

Într-un hrisov din 1411 a lui Alexandru cel 
Bun, precum şi în relatarea cronicarului Gri- 
gore Ureche, se menţionează că marele voievod 
a tocmit „chiverniseala ţării și a pămîntului 
Moldovei“ cu boierii ţării, dintre care „pahar- 
nicul mare“ își avea reședința la Cotnari, îngri- 
jind şi de viile de la Hîrlău t. Acestea erau viile 
domneşti. Viile de la Cotnari produceau un vin 
excelent, care rivaliza cu cel produs pe valea 
Rinului, în Rheingau și cu vinul șampanizat 
de Bourgogne. 

La Cotnari era dealtfel o casă domnească, 
în care a poposit Alexandru cel Bun. Mitro- 


1 Gr. Ureche, Letopiseţul Țării Moldovei, ed. cit.. 
p. 70. 

politul Iosif Muşat a cumpărat în 1407 o vie 
pentru mănăstirea Neamţului. Vinul de Cotnari, 
cînd a început să fie produs în cantități mai 
mari, a devenit un articol preţios de export, 
valorificat îndeosebi de negustori saşi, armeni, 
cazaci, greci şi chiar turci. Din Moldova, acești 
negustori îl transportau apoi în Polonia, Aus- 
tria, Egipt, Turcia și chiar în Franţa şi în ţările 
germane. Vinul era unul din articolele de danie 
ale domnului. Nu rareori Alexandru cel Bun 
dăruia, dona, mai cu seamă mănăstirilor, bu- 
toaie cu vin, deşi însăși mănăstirile, ca și bo- 
ierii şi unii țărani posedau vii proprii. 

Livezile cu pomi fructiferi — nuci, meri, peri, 
pruni, caişi — constituiau o altă ocupaţie și bo- 
găție a românilor în acea vreme; la fel api- 
cultura era una din ocupațiile străvechi ale 
moldovenilor. Erau unii apicultori care îngri- 
jeau sute de ştiubeie, după cum erau și roiuri 
de albine care își depuneau fagurii în scorbu- 
rile copacilor. 

Mierea și ceara erau produse cerute pe piaţa 
internă, fiind în același timp foarte preţuite şi 
la export. 

Peștele constituia, de asemenea, o bogăție de 
preţ a Moldovei. În apele curgătoare, ca şi în 
iazuri creşteau în cantități mari numeroase spe- 
cii de peşte, apreciate mult de populație ; tot- 
odată, peștele constituia şi o marfă de export. 

Vinatul era practicat pe scară largă în pă- 
durile Moldovei, în care se găseau numeroase 
păsări şi animale, preţuite pentru carnea lor 
sau pentru blănurile mult căutate pe piaţa ex- 
ternă. 

Pe lîngă ocupațiile de mai sus şi care, de re- 
gulă, erau un atribut al maselor țărănești, pe 
timpul domniei lui Alexandru cel Bun, în Mol- 
dova, odată cu intensificarea exploatării mi- 
nelor s-au dezvoltat alte meşteşuguri care, toate 
la un loc, au concurat la creșterea avuției 
țării. 

În societatea românească din vremea lui 
Alexandru cel Bun gusturile s-au rafinat, cul- 
tul frumosului s-a accentuat. Meșteșugurile 
s-au înmulţit și au ajuns la o anumită specia- 
lizare chiar în sate, dar mai ales în orașe. Spri- 
jinind dezvoltarea meșteșugurilor, Alexandru 
cel Bun, prin privilegiul comercial din 1408, 
a asigurat şi protecția lor, interzicînd importul 
la anumite produse. 

Meşterii proveneau în cea mai mare parte 
din rîndurile ţăranilor, dar după un timp a 
început să se accentueze o diferenţiere între 
agricultură și meserii ;. meșteşugarii încep să 
se dedice numai ocupaţiei lor, părăsind agri- 
cultura. Ei se vor fixa mai mult în tîrguri și 
vor căuta să se perfecționeze şi să se orga- 
nizeze continuu, spre a putea face față cerin- 
telor tot mai pretențioase ale clienţilor pentru 
îmbrăcăminte, încălțăminte, mobilier și dife- 
rite alte obiecte casnice. 

În secolul al XV-lea, în tîrguri se aflau fe- 
luriți meșteșugari : croitori, blănari, ţesători, 
postăvari, cizmari, măcelari, brutari, pielari, 
tîimplari, zugravi, zidari, bărbieri (care făceau 
şi medicină rudimentară), argintari, arcari, să- 
bieri (care lucrau săbii, sulițe și arcuri foarte 

necesare, mai ales ca arme de război). La Baia 
erau torcătorii de lină, pive de bătut sumane 
ori mori de sfărimat bulgări de minereuri și 
mori de măcinat cereale. La Suceava și Baia 
au fost introduse de sași sladnițe de fabricat 
bere. 

Unii dintre aceşti meşteşugari învățau me- 
seria în Transilvania şi apoi se întorceau acasă 
în Moldova. Asemenea meseriași s-au fixat în 
centre ca: Suceava, Baia, Siret, Roman, Biîr- 
lad, Bacău, Lăpușna, Tighina, Cetatea Albă, 
Neamţ, Tirgul Ocna, Hirlău, Cernăuţi, Iaşi, 
Vaslui, Dorohoi, ca și în alte centre orăşeneşti, 

Unele meserii se practicau și pe domeniile 
marilor boieri, ca și în satele libere, unde lu- 
crau cojocari, căciulari, ciubotari, lemnari, fie- 
rari, morari, dogari, rotari ş.a. 

Încurajarea meseriilor, producţia relativ mare 
de diferite bunuri meșteşugăreşti au determi- 
nat, la un moment dat, reducerea importului 
din Polonia şi Transilvania, mai ales în ce 
privea diferite obiecte de îmbrăcăminte. De 
aceea, la 1408 se vămuiau la Siret numai 
„şepci“ (pălării), pantaloni, nădragi, briie cu 
aplicaţii de metal, care se importau. 

Unele mărfuri mai fine ca cele de podoabă 
(cercei, inele, medalioane, scufii lucrate cu fir 
de aur, perle și pietre prețioase) erau aduse din 
Transilvania sau proveneau din ateliere itali- 
ene. Stofele folosite de domn și de boieri pen- 
tru hainele de ceremonie se aduceau tot de 
peste hotare. Se pare că gustul şi rafinamentul 
la Curtea domnească și chiar la cele ale boie- 
rilor și dregătorilor ţării reflectau nivelul atins 

de localnici în dezvoltarea unor meşteşuguri, 
dar şi o circulaţie a obiectelor de lux, care cu- 
prinsese în sfera ei și Moldova acelor timpuri. 
Marii dregători, dar mai ales familia voievo- 
dului afișau o bogăție vestimentară ce egala 
în strălucire pe cea de la alte curți domnitoare. 
Vo'evozii şi familiile lor purtau haine după 
moda împăraţilor bizantini. După cum se poate 
observa în pictura murală din bisericile de la 
Rădăuţi, Voroneţ, Suceava, Roman sau Suce- 
vița, Alexandru cel Bun purta haine bogat îm- 
podobite cu fire de aur și pietre scumpe, iar 
pe cap o coroană somptuoasă. „Coroana lui, 
scrie N. Iorga, avea un caracter regal, iar îm- 
brăcămintea era mai mult imperială-bizan- 
tină“. 

Meşteşugarii se organizau în bresle după sp2- 
cialitatea lor. Breslele erau conduse de un sta- 
roste, care ajutat de sfatul breslei se ocupa de 
procurarea materiei prime, de producerea şi 
desfacerea mărfurilor lucrate, precum si de 
situația calfelor, al căror număr a sporit, ca 
şi a ucenicilor. 

Tirgurile au devenit pieţe de desfacere şi 
deci de valorificare a produselor agricole şi 
animale. Raporturile dintre oraș și sat s-au 
intensificat prin schimb, orășenii avînd nevoie 
de produse agricole, iar boierii și sătenii de 
produse meșteșugărești. 

Minerii proveneau din rîndurile ţăranilor de- 
pendenți și ai robilor și lucrau îndeosebi la oc- 
nele ds sare de la Tîrgul Ocna și din Vrancea. 
Sarea provenită de la Tirgul Ocna era valorifi- 
cată la export, în timp ce cea din Vrancea cra 

exploatată numai pentru trebuinţele localni- 
cilor. Păcura se extrăgea tot de la Tirgul Ocna 
și din regiunea Pojorita, nu departe de Cim- 
pulungul Moldovenesc, folosindu-se la ungerea 
osiilor de care. La Baia se extrăgea argint au- 
rifer, iar în apele de la munte ţiganii zlătari 
reușeau să adune aur din nisipuri fiind obli- 
gați să predea domniei patru ocale de aur pe 
an. Acest aur era folosit pentru unele podoabe 
domnești, eventual și boierești, ca și la împo- 
dobirea sau executarea unor obiecte bisericești : 
potire, cruci, cădelniţe, sfeșnice și altele. 
Vechile drumuri moldovenești. Dezvoltarea 
vieţii economice a Moldovei era condiţionată 
de existenţa și siguranța drumurilor, pe care 
circulau carele de transport cu mărfuri. Dru- 
murile nu erau pietruite, iar pentru trecerea 
apelor erau puţine poduri fixe. Unele docu- 
mente posterioare lui Alexandru cel Bun men- 
ționează la 1447 un pod umblător peste Prut, 
la „Vadul Călugăresc şi la 1460 un pod asemă- 
nător la Cernăuţi“ t. Ulterior acestea s-au mai 
înmulţit, dar trecerea cursurilor de apă se fă- 
cea de regulă prin vad. Aceste drumuri — viae 
sau magne viae — urmau, în general, marile 
cursuri de apă, care erau Siretul și Nistrul; 
ele străbăteau Moldova de la nord spre sud, 
legînd între dînsele prin afluenții lor centrele 
vieţii economice și pasurile Carpaţilor cu por- 
turile Chilia şi Brăila, cu Cetatea Albă la mare, 
cu Caffa-Feodosia din Crimeea şi cu Pera din 


1 Reprodus după Constantin C. Giurescu, op. cit., 
p. 949. 


85 


Baleani. Drumurile erau străbătute cu oare- 
cari dificultăţi şi de aceea popasurile, numite 
mansiones și menziluri, unde se făcea şi schim- 
bul vitelor de transport, erau destul de dese. 
În jurul acestor popasuri, de-a lungul drumu- 
rilor mari şi ramificaţiilor lor, dar mai ales 
la vaduri și trecători, ori la confluenţe s-au 
înjghebat unele așezări stabile care au devenit 
tîrgurile de mai tîrziu. 

Drumul comercial care traversa Moldova din 
Polonia spre Marea Neagră înlesnea legăturile 
orașelor hanseatice şi ale celor din Flandra cu 
Orientul. Ele erau străbătute în special de ne- 
gustori italieni ce deţineau, pe atunci, un ade- 
vărat monopol asupra comerţului din centrele 
de la Marea Neagră şi din Levant. Acest drum 
s-a numit drumul tătăresc şi a avut o însem- 
nătate cu adevărat europeană. 

Odată cu stăpînirea Podoliei şi Lituaniei de 
către Vladislav Iagello, drumul tătăresc a scă- 
zut ca importanţă, luîndu-i locul drumul mol- 
dovenesc, care mergea la Cetatea Albă. 

Acesta a fost un mare drum de legătură cu 
Germania şi cu Flandra, apoi cu Liovul și Cra- 
covia, centre ale vieţii comerciale din Polonia, 
înlesnind schimbul în mărfuri aduse de ar- 
meni, germani și genovezi, cu unele produse 
orientale. În Moldova, Suceava şi Cetatea Albă 
erau oraşele cu cea mai intensă viață comer- 
cială ; Chilia a avut un rol comercial mai mo- 
dest în această perioadă pentru ţările române, 
dar cu vădită importanţă pentru negoţul ger- 
man şi unguresc. 

După acte domnești, ca şi din descrierile unor 
vechi călători, găsim unele indicaţii cu pri- 
vire la drumurile comerciale din Moldova pe 
timpul domniei lui Alexandru cel Bun. În pri- 
vilegiul comercial al domnului, dat la 8 oc- 
tombrie 1408 negustorilor din Liov, găsim in- 
dicate drumurile, orașele, vămile moldovenești 
şi produsele de schimb, dîindu-ne posibilitatea 
să urmărim traseele acestor vechi drumuri și 
ramificaţiile lor. 

Dintotdeauna Moldova a fost străbătută din- 
spre nord spre sud de două drumuri mari: 
drumul tătăresc, care urmînd cursul Nistrului 
lega Lembergul și centre mai depărtate cu 
Caffa din Crimeea, cu o ramificaţie prin Hotin, 
Dorohoi, Ştefăneşti, Iaşi, ajungînd la Cetatea 
Albă ; apoi era marele drum moldovenesc sau 
drumul Siretului, care după ce făcea înspre 
nord legătura cu Dansca-Danzigul — de la 
Marea Baltică și apoi traversa Polonia, pe la 
Liov, urma valea largă a Siretului pînă la con- 
fluența cu Dunărea, de unde se îndrepta apoi 
prin Chilia şi Cetatea Albă, tot spre portul 
Caffa, făcînd legătura cu Bizanțul şi cu alte 
centre orientale și chiar cu unele din Marea 
Mediterană. O ramură a acestui drum se des- 
făcea mai jos de Bacău, asigurînd prin Adjud 
legătura cu Ţara Românească. 

În acea vreme drumul moldovenesc era cel 
mai însemnat spre răsărit şi a fost numit şi 
„drumul cel mare“, avînd legătură şi cu cen- 
tre mai depărtate din Silezia, Flandra, Colonia 
și chiar din Anglia, cu care se practica un 
intens schimb de produse. 


87 


Drumul moldovenesc era cel mai mult fo- 
losit de negustori, care puteau ajunge mai si- 
gur la porturile Chilia şi Cetatea Albă, ca și 
la Caffa în Crimeea şi la Bizanţ, în vreme ce 
calea Dunării înlesnea traficul comercial de la 
vest spre est. Trebuie menţionat însă că desco- 
peririle geografice au schimbat mai tirziu di- 
recţia căilor de circulaţie t. 

Drumul moldovenesc avea legătură prin Su- 
ceava, Cîmpulung și Dorna spre Transilvania, 
cu Rodna şi Bistriţa. 

Tot de la Suceava se desfăcea un drum, care, 
pe la Hirlău și Iași, trecea Prutul pe la vadul 
Țuţorei și prin Lăpușna şi Tighina ajungea în 
sud-estul Moldovei la Cetatea Albă. 

De la Lăpuşna și Tighina erau două căi care 
comunicau una cu Chilia, iar cealaltă prin Ti- 
ghina şi Cetatea Albă cu Caffa în Crimeea. În- 
spre nord o cale venea de la Hotin, care era în 
legătură cu centrele comerciale poloneze şi 
ajungea la Cernăuți. 

O altă ramură a drumului moldovenesc se 
îndrepta de la Iaşi spre sud şi prin Birlad avea 
legătură cu Brăila, în Țara Românească. 

De la Humor, pe valea Moldovei, prin Baia 
se ajungea la Roman, urmîndu-se apoi cursul 
Siretului. Spre Transilvania se trecea pe la 
Bicaz şi Ghimeș, însă cea mai lesnicioasă le- 
pătură era pe la Oituz. 

Dar trecerea din Moldova în Transilvania nu 
se realiza numai pe aceste drumuri, cunoscute 


1 Emil Diaconescu, Vechi drumuri moldovenești, 
Iaşi, 1939. 

şi deschise, căci prin munţi existau numeroase 
poteci mai tăinuite, străbătind pădurile, pe unde 
treceau renumitele „drumuri ale oilor“, pe care 
ciobanii ardeleni, ca să nu mai plătească vamă, 
îşi mînau turmele lor la pășunat în Moldova 
și în Dobrogea. 

Moldova, încă de la începuturile ei, se insti- 
tuise ca păzitoare a acestui drum de negoţ, 
deoarece şi Hansa teutonică din nordul Euro- 
pei urmărea să aibă legături prin centrele co- 
merciale din Polonia şi Moldova cu porturile 
de la Dunăre şi Marea Neagră. 

Mai spre răsărit era drumul tătăresc, mai 
expus decît cel moldovenesc, mai ales de cînd 
tătarii se instalaseră în Crimeea ; de aceea era 
şi mai puţin circulat. 

Acest drum venea tot dinspre Polonia și in- 
tra în Moldova pe la Hotin, de unde pe la Do- 
rohoi se îndrepta, pe stînga Prutului, pînă la 
Vadul 'Țuţorei, loc în care îl întilnea pe cel ce 
venea de la Iași. O altă ramură mergea pe 
cursul Nistrului, trecea pe la Soroca și Orhei 
și pe apa Bîcului în jos se întilnea cu drumul 
ce venea de la Iași, ajungînd la Cetatea Albă. 
De la Tighina însă avea legătură directă cu 
Cafta. 

Erau apoi și drumuri secundare, care făceau 
legătura cu alte tîrguri din Moldova, ca și cu 
satele. 

Trecerea peste cursurile de apă se făcea prin 
vaduri, ca cel de la Hotin şi cel de la Roman, 
pe poduri umblătoare, cum erau cele de la 
Cernăuţi şi Tighina, sau pe bărci ori cu plute 
acoperite cu scînduri. Dar cu timpul au înce- 

put să se construiască și poduri de piatră, ne- 
gustorii fiind interesaţi în pietruirea drumu- 
rilor, pentru folosul lor. Unele convoaie, pen- 
tru siguranţă, erau însoţite de străji domnești, 
pentru care negustorii plăteau o anumită taxă. 

Existenţa unei rețele relativ bogate de dru- 
muri a determinat naşterea și cultivarea unor 
însemnate relaţii de afaceri şi comerț între lo- 
cuitorii celor trei țări româneşti, a înlesnit o 
activă şi bogată circulaţie de valori materiale 
şi spirituale între ei pe întreg cuprinsul ţării, a 
întreținut strînse relaţii economice, politice şi 
culturale cu o serie de state străine și în primul 
rînd cu cele vecine. 

Tîrgurile au înflorit de-a lungul acestor dru- 
muri și datorită activității comerciale din vre- 
mea domniei liniștite a lui Alexandru cel Bun. 

Negoţul de export, import şi tranzit în Mol- 
dova. Prezenţa lui Alexandru cel Bun la Liov, 
în 1407, la întîlnirea cu regele Vladislav Ia- 
gello, a fost un prilej foarte nimerit pentru ne- 
gustorii lioveni să stăruie pe lingă voievodul 
moldovean să le acorde unele dispoziţii mai 
avantajoase în comerţul cu ţara sa. Atunci s-au 
început unele tratative, care au durat însă o 
oarecare vreme. Într-adevăr, Alexandru cel 
Bun a acordat negustorilor din Liov, celor „din 
toată țara Rusiei şi Podoliei“, binecunoscutul 
privilegiu comercial de la 8 octombrie 1408, 
prin care aceștia beneficiau de unele înlesniri 
vamale în comerțul cu Moldova 1. 


1 M. Costăchescu, op. cit., II, p. 630—637. 

Privilegiul, care întărea relaţiile mai vechi 
dintre Moldova şi acest centru comercial po- 
lonez, are o importanță deosebită, căci din el 
se pot observa dezvoltarea vieţii economice a 
Moldovei, mărfurile de import, export şi tran- 
zit, drumurile comerciale de circulaţie, vămile 
și tirgurile în care acestea funcționau. 

Centrul vieţii economice și vama principală 
era Suceava, capitala ţării, unde se plăteau 
taxele respective peste hotare. Aici se stabilise 
un bancher genovez Dorino Cattaneo, alături 
de alți negustori italieni. La Chilia şi Cetatea 
Albă se aflau alți bancheri italieni, iar la Caffa 
erau și negustori români. 

Erau vămi mici în interiorul țării şi vămi de 
tîrguri de hotare. Spre tătari erau vămile de 
la Tighina şi Cetatea Albă ; cine nu se ducea 
la Cetatea Albă, ci se îndrepta spre Caffa, urma 
să plătească vama la Tighina. Pe la Baia şi 
Moldoviţa se mergea la Bistriţa transilvană, 
iar prin Bacău și pe la Tirgu Trotuș şi, mai 
ales, pe la Oituz se ajungea la Braşov. Vămile 
de la Cernăuţi şi Hotin serveau pentru Polo- 
nia și Camenița din Podolia ; de la Bacău prin 
Adjud se vămuiau mărfurile pentru Ţara Ro- 
mânească ; vama de la Birlad, așezată pe dru- 
mul Brăilei, era tot pentru Valahia. 

Se importau, în acea vreme, diverse articole 
de care aveau nevoie în primul rînd Curtea 
domnească şi boierii. Marfa tătărească adusă 
din Orient prin Caffa consta din diverse pro- 
duse orientale, dar care nu erau de provenienţă 
tătărească. 

Într-adevăr, din răsărit se importau stofe de 
purpură și din păr de cămilă, bumbac, mătase, 
covoare de preț, camhă — un fel de mătase 
folosită la şaua calului —, tămiie, piper, vin 
grecesc din Malvasia, fructe, lămii, untdelemn, 
trufandale, șofran și scorţişoară, coşuri cu smo- 
chine și spinări de morun etc., toate acestea 
fiind căutate în Moldova, precum și în Po- 
lonia. 

Din Transilvania, Ungaria și Polonia, ca și 
din apusul îndepărtat se aduceau pălării, șepci 
frînceşti, felurite postavuri, nădragi, coarde de 
arc. În 1419, doamna lui Alexandru cel Bun 
primea în dar postav tocmai din Anglia, foarte 
prețuit, care era o mare raritate în răsăritul 
Europei. Domnului i se aduceau căciuli roșii 
„de Scarlattot 1. 

Se mai importau catifea scumpă de la Ypres, 
Louvain şi Colonia, de pe țărmurile Rinului, 
postavuri și ţesături fine de mătase din Flan- 
dra şi Silezia. Se aduceau deci mărfuri de ca- 
litate, la noi și pe la noi în tot Orientul. Apoi 
tot postav se aducea de la Buda şi Liov, iar 
catifea mai ieftină din Cehia. Se importau chiar 
și pinză de in și cînepă, nemţească sau lituană, 
diverse articole de încălțăminte și îmbrăcă- 
minte. Cei mai bogaţi cumpărau blănuri scum- 
pe, piei de peste mare, probabil de astrahan, 
pentru căciuli fine. Negustorii sași aduceau pen- 
tru săteni cojoace, mantale, cergi (care se con- 
fecţionau şi în ţară), coase, cuțite, diverse 

1 N. Iorga, Istoria comerțului românesc, vol. 1, 
București, 1925, p. 84; id., Studii și Documente, vol. 
XXIII, p. 293—294. 

unelte folosite îndeosebi pentru muncile agri- 
cole, ca și alte produse. 

Se mai importau diferite arme : săbii, arcuri 
simple sau cu viîrtej, adică arbalete, scuturi 
şi zale. 

Astfel, activitatea comercială prin export, 
import și tranzit era intensă în timpul dom- 
niei lui Alexandru cel Bun, aducînd venituri 
însemnate domniei şi vistieriei Moldovei, ca și 
producătorilor și negustorilor. La un moment 
dat s-a ajuns chiar la o dispută de prioritate 
între Liov și Cracovia privind comerţul pe dru- 
mul moldovenesc. Dar regele Poloniei hotări 
ca și unii şi alții să se bucure de aceleași drep- 
turi. Liovenii însă erau mai avantajaţi prin 
situaţia lor geografică față de Moldova și ei 
și-au dat toată silința ca să cîştige unele avan- 
taje de la domnul moldovean 1. 

Negustorii poposeau cu carele pline de măr- 
furi în hanurile de la Siret, Suceava, Bacău, 
Trotuș, ori la Iaşi, Birlad, Lăpușna, Tighina, 
care erau şi centre vamale. 

Activitatea comercială în acea vreme fiind 
fecundă, carele armenești și săsești încărcate 
cu marfă străbăteau drumurile Moldovei în- 
soţite de negustori şi de paznici special înar- 
mați. Erau însă și străji domnești, care înto- 
vărăşeau taberile cu care, mai ales prin unele 
locuri mai primejdioase, cum erau îndeosebi 
cele din regiunea Nistrului. Pentru aceste străji, 


1 I. Nistor, Die auswärtigen Handelsbeziehungen in 
der Moldau im XIV—XV—XVI Jajrhundert, Gotha 
1911, p. 180 şi urm.; id. Alexandru cel Bun, p. 1i. 

negustorii plăteau o anumită taxă, iar în pri- 
vilegiul din 1408 se prevedea că negustorii lio- 
veni să plătească pentru strajă cîte 12 groși 
de car. În genere însă paza drumurilor era asi- 
gurată şi se putea circula fără grijă, iar cînd, 
foarte rar, se întîmpla cîte un jaf la drumul 
mare, hoţii erau prinși deîndată. 

Dealtfel, călătorii străini care treceau în 
acea vreme pe drumurile Moldovei, cum a fost 
germanul Schiltberger, participant la bătălia de 
la Nicopole (1396) şi apoi scăpat din prinsoare, 
relatează despre buna rînduială și paza dru- 
murilor Moldovei. Același lucru îl va povesti 
și călătorul francez Guillebert de Lannoy (1421), 
iar din alte relatări se cunoaște că pe drumu- 
rile Moldovei erau călăuze care cunoșteau și 
limbi străine, între altele şi latina. 

În tranzacţiile comerciale din vremea lui 
Alexandru cel Bun se foloseau atit monede 
străine, cît și bani bătuţi în ţările noastre, în 
general din argint. Primele monede moldovene 
din argint au fost bătute pe Petru Muşat, fiind 
foarte bine executate. Alexandru cel Bun a 
bătut şi el monede de argint chiar în primii 
ani de domnie, unele de dimensiuni mari, al- 
tele mai mici: dubli groşi, groși și jumătate 
de groși, avînd aceeași greutate ca dinarii po- 
lonezi. Se pare că domnul român ar fi bătut 
o monedă de argint cu vulturul polon, ceea ce 
ar fi consemnat raporturile lui cu Polonia îna- 
inte de a se afirma ca „domn autocrat“. Mo- 
nedele bătute de el aveau pe o față bourul 
Moldovei. Mai circulau în Moldova groșşii și di- 

narii polonezi şi zloţii tătărești, care în reali- 
tate erau florini genovezi, iar veneticii erau 
venețieni, ajunși la noi prin Calfa, de unde 
veneau și ducaţii de aur. 

Grosul era o monedă curentă, dar mai mare 
ca valoare era grivna, menţionată în privile- 
giul lui Alexandru cel Bun din 1408. 

Domnul Moldovei a acordat un privilegiu 
comercial şi braşovenilor, reînnoit de urmașul 
său Ștefan 1. Deşi în relaţiile comerciale erau 
în general raporturi de reciprocitate 2, totuşi 
vama era mai mare pentru tătari şi mai re- 
dusă pentru ceilalți negustori. La Liov şi la 
Caffa se aflau și negustori români. 

În unele centre comerciale din Moldova, cum 
erau Suceava, Baia, Siret, Hirlău, Cotnari, Tg. 
Neamţ și altele, au venit din Transilvania şi 
Polonia coloniști germani, prin secolele XIII— 
XIV, buni lucrători la mine, meșteșugari şi ne- 
gustori. 

Tot în acele vremuri au venit şi armenii în 
Moldova, activi negustori, ca şi meşteri pie- 
trari pricepuţi. Veniţi din Caucaz, din cauza 
persecuțiilor, s-au oprit mai întîi în Crimeea, 
la Caffa, de unde au trecut în Polonia, scobo- 
rîndu-se apoi și în tîrgurile moldovenești, încă 
prin secolul al XIV-lea. În timpul lui Alexan- 
dru cel Bun ar fi fost trei mii de familii ar- 
meneşti în Moldova. Ei foloseau drumurile de 


1 M. Costăchescu, op. cit., II, p. 676—677 ; D. On- 
ciul, Din Istoria României, ed. II, Bucureşti, 1914, 
p. 42. 

2 N. Iorga, op. cit., p. 80. 

comerț, prin  tîrgurile moldoveneşti spre 
Orient, ca şi spre Polonia şi Prusia. Armenii 
s-au aşezat în localități ca Siret, Hotin, Sucea- 
va, Roman, Iaşi, Bacău, Bîrlad, Cetatea Albă 
și în alte centre, construindu-și cu timpul în 
unele din aceste tîrguri biserici de piatră, de 
mari dimensiuni, în stil apropiat de cel mol- 
dovenesc. Armenii şi-au însuşit unele denu- 
miri româneşti ca Şeptilici, Vărzarul, Teodoru 
ș.a., pe lîngă unele originale ca Goilov, Mă- 
gîrdici, Manea, Iacobeanu, Baraghian şi altele. 
Unii din ei au ajuns cu timpul la ranguri de 
boieri t. 

Tot din Caucaz au venit şi ţiganii, care erau 
originari din India. Ei erau buni meşteșugari 
şi muzicanți. Aceştia strîngeau aur din nisipul 
apelor dinspre munte, lucrau ciururi, site, al- 
bii, lopeţi și alte obiecte de necesitate. Cei mai 
mulţi erau nomazi, dar erau și ţigani statornici 
pe la curţile boiereşti şi mănăstiri ca meşte- 
şugari, torcători ori brutari ; ei îngrijeau caii 
şi făceau şi alte servicii domestice. În orașe 
și tîrguri erau lăutari, bucătari, vizitii, fierari 
etc. 

Negoţul constituia un interes de stat, iar 
produsele moldovenești care aparţineau dom- 
niei erau vîndute în Polonia, Transilvania, Un- 
garia, Ţara Românească sau spre părțile tă- 
tărești, la Caffa, apoi la Pera — Bizanţ, prin 
negustori domneşti. Produsele care aparțineau 
celorlalte categorii sociale se exportau în ace- 


1 N. Iorga, Armenii și Românii, o paralelă istorică, 
An. Ac. R.S. II, tom. XXXVI, București, 1913, p. 26. 


96 


leaşi ţări şi localităţi, ca și în altele mai de- 
părtate. Domnul se bucura de privilegiul de 
a-şi opri unele produse, de care avea nevoie, 
din cele importate sau care erau în tranzit, 
exercitind astfel un fel de monopol. 

Din Moldova se exportau vite .cornute, cai, 
afară de cei mai buni care erau opriţi pentru 
călărimea ţării. Pentru caii exportaţi, ca și 
pentru caii ungurești, se plătea vamă la tirgul 
unde erau cumpăraţi, iar la transportul lor se 
achitau taxe vamale la Suceava, Siret şi Cer- 
năuţi ; pentru cei duşi la Camenița, vama era 
la Siret şi Dorohoi, ori la Cernăuţi și Hotin. 
Pentru vite cornute, berbeci, porci, iepe, oi, 
capre, piei crude de bou, miel şi veveriţă, de 
iepuri, pisici sălbatice, de vulpi sau de cerb 
se plătea vama acolo unde se făcea cumpără- 
tura, apoi la vama principală de la Suceava, 
precum și la Bacău, Roman, Baia, Tg. Neamţ 
„sau în alte tirguri ale noastre“. 

Ceara, jderii, argintul erau articole oprite 
la export. Din produsele ţării se mai exportau 
mierea, lina, seul, peștele (morun și crap să- 
rat), icre negre, produse meșteșugărești, polo- 
boace cu vin, care se trimiteau în Polonia şi 
peste Nistru, la cazaci. Apoi unele minereuri, 
cerute pe pieţele străine, afară de cele care 
erau oprite la export. Se ducea postav în Va- 
lahia şi chiar în Transilvania, la Braşov. 

Schimbul era intens prin produsele expor- 
tate, ca şi prin cele importate. Din Țara Ro- 
mânească se aducea lină, piper, ceară și alte 
articole ; din Transilvania se importau şepci, 
paloşe, săbii ungurești, lină. La Cernăuţi se 

plătea vamă pentru care nemțești şi armenești 
încărcate. Pentru lucruri mai mărunte se plă- 
tea vamă la Suceava, iar la Siret, jumătate din 
suma achitată la Suceava. 

Importul de argint ars din Ungaria şi cel de 
jderi erau destinate cu prioritate domnului și 
numai ceea ce prisosea lui din aceste produse 
devenea liber pentru comerț. 

Negustorii lioveni îşi puteau ţine la Suceava 
o casă, „fondacco“, care era în acelaşi timp și 
un depozit de mărfuri, dar nu puteau să aibă 
„cîrciumă şi nici să facă bere sau mied, nici 
să aibă măcelărie şi nici să vîndă piine. Dacă 
vor ţine prăvălii de acestea vor plăti şi ei taxe 
ca toţi negustorii“ 1. 

Se ştie că Alexandru cel Bun avea legături 
cu orășenii din Liov încă de la începutul dom- 
niei, primind diferite mărfuri ca postavuri, 
fructe-trufandale și diverse alte articole 2. 

Moldova avea legături comerciale și cu Cra- 
covia, care folosea drumul moldovenesc, ca și 
cel tătăresc. Și în acest mare centru polonez 
erau negustori români. 

În privinţa comerțului existau însă şi o serie 
de îngrădiri : așa bunăoară erau tirguri care 
se bucurau de unele privilegii domnești, ne- 
gustorii fiind obligaţi să se oprească în ase- 
menea centre și să-și desfacă mărfurile la alți 
negustori, care, cumpărîndu-le, le puteau re- 
vinde unde voiau. Alte tirguri mai erau favo- 
rizate şi prin faptul că negustorii, cărora li se 


1 M. Costăchescu, op. cit., p. 630—636. 
2 N. Iorga, Istoria comerțului, vol. I, ed. II, p. 81. 

prescria un anumit traseu, trebuiau să treacă 
cu marfa lor prin asemenea centre. 

Ca un semn al reciprocităţii faţă de politica 
lui Alexandru cel Bun în legătură cu negus- 
torii polonezi, şi regii Poloniei au acordat unele 
privilegii negustorilor moldoveni. La Sniatyn 
se făceau iarmaroace mari, la care luau parte 
şi numeroși moldoveni, de aceea se şi numeau 
„conventiones Vallachorum“ 1. 

În Moldova se importau şi unele produse me- 
diteraneene, cu toate că turcii invadaseră Pe- 
ninsula Balcanică. Dealtfel, la Cetatea Albă 
și la Chilia veneau şi negustori genovezi şi ve- 
neţieni cu mărfuri exotice din răsărit care, pe 
drumul moldovenesc, treceau și în Polonia. 


1 |. Nistor, Handelsbeziehungen in der Moldau, 
Gotha, 1911, p. 126. 


POLITICA EXTERNĂ A LUI 
ALEXANDRU CEL BUN 


"Domnia lui Alexandru cel Bun reprezintă în 
trecutul Moldovei o perioadă de relativă li- 
nişte. Într-o epocă de mari frămîntări în lu- 
mea răsăritului Europei, politica de pace a 
voievodului moldovean, ca şi reușita acestei 
politici, alături de cea a lui Mircea cel Bătrîn, 
au ridicat prestigiul politic, diplomatic şi mi- 
litar al principatelor române la o însemnătate 
europeană. Statele vecine au prețuit prietenia 
şi alianţa lor, stăruind în acelaşi timp să în- 
lăture primejdia eventualei lor vrăjmăşii. Şi 
numai chibzuința, calmul și înțelepciunea dom- 
nului moldovean i-au dat putinţa să se orien- 
teze cu clurviziune în complicațiile politice şi 
diplomatice de atunci. În primejdia care ame- 
nința lumea creştină din partea otomanilor, 
ţările române au constituit un adevărat zid de 
apărare a creştinătăţii în sud-estul Europei, fă- 
cînd ca dominaţia efectivă a Porții să se 
oprească la Dunăre. 

Alexandru cel Bun a evitat pe cît a fost cu 
putință conflictele care ar fi putut provoca 
războaie, scrutînd însă cu toată atenţia politica 
vecinilor Moldovei, mai cu seamă atitudinea 
echivocă a regilor Ungariei şi Poloniei. Rezul- 
tatele diplomaţiei chibzuite duse de Alexandru 

cel Bun au asigurat Moldovei o epocă de li- 
niște şi progres.” 

Relaţiile cu Tara Românească.. Alexandru cel 
Bun s-a arătat recunoscător lui Mircea cel Bă- 
trîn pentru sprijinul ce i l-a dat pentru a ocupa 
tronul Moldovei. Cei doi domni au ajuns la o 
înțelegere deplină cu privire la delimitarea ho- 
tarelor între cele două ţări româneşti, ceea ce 
a dus la o alianță mai strînsă între ei. 

Dealtfel, în tratatul lui Ștefan cel Mare cu 
Matei Corvin din 1475 se relatează că au exis- 
tat chiar unele acte scrise între cei doi domni 
cu privire la hotarul dintre ţările lor. Mircea 
își spunea „domn autocrat a toată Țara basa- 
rabească“. La un moment dat, în lupta contra 
turcilor, domnul muntean a avut în ajutor un 
corp de oștiri moldovene și transilvănene, chiar 
în primii ani ai secolului al XV-lea. Era un 
început de afirmare a solidarităţii între cele 
trei ţări românești în lupta contra otomanilor, 
dușmanul lor comun. Cei doi domni români, 
Mircea cel Bătrîn și Alexandru cel Bun, ur- 
măreau să menţină un echilibru politic în 
această parte a Europei, menit să consolideze 
poziţia statelor lor, mai ales faţă de primejdia 
otomană. 

Încă din 1404—1405, după ce a intrat în Do- 
brogea, Mircea cel Bătrîn a luat în stăpînire şi 
Chilia-Licostomo, cu „părţile tătărești“. Teri- 
toriul stăpînit de către domnul Valahiei la nor- 
dul gurilor Dunării s-a numit Basarabia, adică 
„țară a Basarabilor“. Genovezii au stăpînit Chi- 

lia pînă la 1403, dar în 1404 această cetate a 
intrat în posesia lui Mircea cel Bătrîn. Chilia 
avea legături cu toate drumurile de comerţ spre 
„părțile tătărești“, spre Polonia prin Moldova, 
ca şi spre Ungaria L. 

Chilia era folosită mai mult pentru schim- 
bul mărfurilor germane şi maghiare cu Orien- 
tul, iar Cetatea Albă, pentru legăturile Mol- 
dovei cu Polonia și Lituania. La rîndul lor și 
venețienii manifestau un vădit interas pentru 
relaţii cu acest centru de negoţ. Din aceleaşi 
interese economice, genovezii erau şi ei bine 
implantaţi aici, menţinînd astfel mai ușor le- 
găturile cu Crimeea, Constantinopole şi Po- 
lonia. Mai tîrziu, cînd Cafla a ajuns sub stă- 
pînirea turcilor, genovezii s-au refugiat în ce- 
tăţile moldovene, precum și la Suceava 2. 

Mircea cel Bătrîn cunoştea bine pericolul 
otoman, de aceea la sprijinit la tron pe Ale- 
xandru cel Bun, apoi s-a apropiat şi de regele 
Poloniei, Vladislav Iagello, considerînd că tre- 
buie să ajungă la concentrarea unor forţe pu- 
ternice în faţa turcilor, aflaţi în ofensivă. 

Țările române s-au sprijinit reciproc împo- 
triva oricăror primejdii, atita timp cît a trăit 
Mircea. Între ele n-au existat rivalități nici 
pentru probleme de hotar, care s-au stabilit 
pe cursul apelor despărţitoare. 


1 P. P. Panaitescu, Mircea cel Bătrin, Bucureşti, 
1944, p. 297—298. 

2 G. I. Brătianu, Notes sur les Génois en Moldavie 
au XV-e siècle, R.I.R., III, fs. II—III, 1933, p. 152—156. 

Odată cu moartea lui Mircea cel Bătrin a 
devenit mai evidentă și pentru Moldova primej- 
dia otomană, căci turcii erau destul de agresivi 
in tendinţa lor de a-şi extinde stăpînirea la 
nordul Dunării. Într-adevăr, după moartea lui 
Mihail (1420), fiul şi urmaşul lui Mircea, oto- 
manii s-au îndreptat cu corăbiile lor şi asupra 
Cetăţii Albe, ajutaţi şi de Dan al II-lea, ur- 
maşul lui Mihail, dar atacul lor a fost respins 
de domnul Moldovei cu propriile-i puteri, căci 
ajutorul solicitat lui Vladislav Iagello n-a sosit 
la vreme. Aceasta a fost prima ciocnire între 
oștenii moldoveni şi turci. 

Sub Dan al II-lea, care s-a înscăunat ca domn 
al Valahiei după moartea lui Mihail, relaţiile 
s-au înrăutățit între cele două ţări româneşti. 
Dan al II-lea a considerat o „uzurpare“ ocupa- 
rea Chiliei şi a „părţilor tătăreştit. Sub impul- 
sul coroanei maghiare, el u pretins stăpinirea 
acestei cetăţi, motivindu-şi pretenţiile prin dez- 
voltarea comerţului şi creşterea veniturilor ţării 
sale, pe cure le putea avea prin schimbul de 
mărfuri 1. 

De aceeu el a încercat să între în posesia Chi- 
liei mai întîi pe cale diplomatică, dar nu a 
reuşit, fapt pentru care, cu sprijinul lui Sigis- 
mund și cu un ajutor de la turci, a atacat ce- 
tatea. 

În această situaţie Alexandru cel Bun a sus- 
ținut la tronul Ţării Românești pe Radu Pras- 
naglava, întrucît nu era bucuros ca tronul aces- 


1 Cf: N. Iorga, Istoria Românilor, vol. IV, Bucu- 
reşti, 1937, p. 30. 

tei țări să fie ocupat de un om al regelui Si- 
gismund, monarhul maghiar voind cu orice preţ 
să stăpinească Chilia pentru a-şi deschide pe 
cursul Dunării o cale de legătură cu Orientul. 
Într-un asemenea context, Veneţia, care nu 
putuse fi biruită în Marea Adriatică, ar fi pri- 
mit o lovitură aici în Orient. Sigismund a ocu- 
pat de la munteni Severinul, unde a așezat pe 
cavalerii teutoni, înșiruindu-i apoi în mai multe 
cetăţi şi centre de pe malurile Dunării, pentru 
paza acestui fluviu, dar la Chilia n-a putut 
ajunge. Alexandru cel Bun a refuzat orice tra- 
tative cu regele maghiar în această chestiune. 

Înaintea ocupării tronului de către Alexandru 
cel Bun, Chilia fusese stăpînită de către geno- 
vezi, apoi a aparținut Valahiei. 

Abia după moartea lui Mircea cel Bătrîn 
(1418) Chilia a intrat în stăpinirea Moldovei. 
Alexandru cel Bun era interesat să înlesnească 
atit comerţul ţării sale, cit şi comerțul de tran- 
zit; de aceea a întărit porturile Chilia şi Ceta- 
tea Albă. 

Dar Dan al Il-leu, ale cărui venituri, prin 
pierderea Chiliei, erau considerabil reduse, a 
încercat să o recucerească. El a prădat în su- 
dul țării, dar la reîntoarcere a fost atacat de 
Alexandru cel Bun care i-a luat toată prada 
şi i-a nimicit o bună parte din oștirea cu care 
venise (1429). În anul următor încearcă un al 
doilea atac, însă fără a putea să ocupe Chilia. 

Cu sprijinul lui Alexandru cel Bun, Radu 
Prasnaglava reușește, la un moment dat, şă în- 
lăture din domnie pe Dan al II-lea (1426). 

Acesta reocupă însă tronul cu ajutorul lui Si- 
gismund, deşi boierii erau nemulţumiţi de po- 
litica lui excesiv de războinică. Mai tirziu, în 
1431, Sigismund găsește nimerit să sprijine 
la tronul Țării Româneşti pe Vlad Dracul, care 
făcuse o serie de concesii regelui Ungariei. El 
se intitula „fiu al marelui Mircea“. Dar Vlad 
găsi drumul închis de trupe moldovene, aşa că 
deocamdată nu a putut ocupa tronul dorit şi 
se reîntoarse de unde venise. Tronul Valahiei 
a fost ocupat în cele din urmă de Alexandru 
Aldea, care, atras de ţelurile politice moldo- 
vene, mai ales că fusese sprijinit de Alexandru 
cel Bun, se arăta îngrijorat de atitudinea lui 
Sigismund, ca și de perspectiva unei invazii 
turcești în ţara lui. Dar tocmai în acea vreme 
a intervenit o înţelegere între regele Ungariei 
şi domnul Moldovei, acesta din urmă venin- 
du-i în ajutor lui Alexandru Aldea cu patru 
steaguri de moldoveni împotriva otomanilor. 

Turcii au trecut totuşi în Valahia în vara 
anului 1431, silindu-l pe noul voievod să li se 
închine, ceea ce el a şi făcut „pentru liniştea 
țării sale“, fiind totodată nevoit să-i aiute pe 
turci în expediţia lor de atunci din Transil- 
vânia. 

Supunerea lui Alexandru Aldea faţă de Poar- 
ta otomană i-a displăcut lui Alexandru cel Bun, 
căci în această situație Moldova ajunse în ne- 
miilocită apropiere de turci. 

$ Relaţiile. cu polonii. Deşi a căutat să se aco- 
miodeze și să trăiască în pace cu vecinii, totuși, 
aflat între cele două puteri antagoniste, Polo- 
nia şi Ungaria, care priveau cu lăcomie spre 

Moldova, Alexandru cel Bun a trebuit să des- 
făşoare o politică externă deosebit de abilă. 
Domnul Moldovei a înţeles încă de la înce- 
putul domniei că nu avea altă cale de urmat 
decit drumul trasat de către înaintașşii săi, adică 
înțelegerea cu polonii. Astfel, el a ajuns la ac- 
tul de la 12 martie 1402 prin care făgăduia 
sluibă credincioasă, sfat şi ajutor regelui Po- 
loniei împotriva oricărui dușman, dar ca su- 
veran neatirnat, aşa cum a vrut să rămînă şi 
a rămas. Prin acest act el a ţinut să confirme 
situația de suveranitate a Moldovei, evitind 
orice expresie care ar fi putut exprima, sub 
vreo formă oarecare, supunere sau ascultare._ 
Toate acestea au fost motive temeinice pen- 
tru orientarea politicii externe a lui Alexandru 
cel Bun. El n-a îndeplinit atunci ceremonia 
omagiului, ci a depus numai un jurămînt pe 
cruce, ca un legămiînt, care se întemeia pe re- 
laţii de reciprocitate între cei doi suverani. 
Alexandru cel Bun se considera voievod „din 
mila lui Dumnezeu“, ceea ce convenea ambelor 
ţări, mai ales că Polonia se afla într-o situaţie 
grea în urma războiului cu Lituania și a răs- 
coalei din Podolia. Dealtfel, acest tratat de 
strînsă alianţă cu polonii a fost încheiat tocmai 


în preajma dezlănţuirii ofensivei turceşti 1. : 


La 23 septembrie 1403 şi Mircea cel Bătriîn, 
preocupat de lupta cu turcii, a reînnoit alianţa 

1 I. Minea, Principatele Române și politica orien- 
tală a împăratului Sigismund, Bucuresti, 1919. p. 
102—103 ; I. Bogdan, Documentele lui Ștefan cel Mare, 
vol. I, p. 334—335. 

cu Vladislav Iagello, prin intervenţia lui Ale- 
xandru cel Bun, putîndu-și consolida și situaţia 
de independenţă economică. Se realiza astfel 
o triplă alianţă între aceste ţări. 

Atitudinea binevoitoare a domnului Moldo- 
vei faţă de relaţiile cu Polonia pleca de la mai 
multe considerente : în primul rînd exista o 
tradiţie creată de predecesorii săi Petru, Ro- 
man şi Ștefan Muşat, care încheiaseră şi ei 
tratate cu vecinii de la nordul Moldovei. O ati- 
tudine dușmănoasă faţă de poloni ar fi însem- 
nat ca Moldova, între alte consecințe, să piardă 
Pocuția, zălogită încă din vremea lui Petru 
Mușat ; în al doilea rînd, ar fi fost cu totul 
nediplomatic ca Alexandru cel Bun, care ur- 
mărea liniștea şi propăşirea statului său, pre- 
cum și stăvilirea expansionismului maghiar, să 


se găsească între doi duşmani — Polonia și 
Ungaria — pe care nu i-ar fi putut înfrunta 
deodată. 


Ţările române erau deci interesate ca Polo- 
nia să nu fie îngenuncheată, căci numai astfel 
puteau fi stăvilite poftele coroanei maghiare 1. 
Existenţa şi independenţa țărilor române erau 
foarte necesare chiar pentru echilibrul euro- 
pean. Dealtfel, domnii români aveau un cu- 
vînt de spus în răsăritul Europei și fără ei nu 
se putea face nici un aranjament în această 
parte a continentului. 

Pe de altă parte, sub raport economic, prin 
Moldova treceau drumurile sigure, care duceau 
din centrele comerciale poloneze — Liov, Cra- 


1 I. Minea, op. cit., p. 127. 


107 


covia —, şi chiar de mai departe, spre portu- 
rile dunărene şi martime. Comerţul de tranzit 
aducea, aşa cum s-a mai arătat, venituri va- 
male însemnate vistieriei Moldovei datorită ne- 
gustorilor poloni şi altora ce-şi transportau 
mărfurile la Chilia, Cetatea Albă şi chiar la 
Caffa, în Crimeea, de unde se întorceau în tă- 
rile lor cu mărfuri importate din răsărit. Tre- 
buie luate în considerare, de asemenea, comu- 
nitatea religioasă cu ortodocşii din regatul po- 
lon, precum şi înrudirea lui Alexandru cel Bun 
cu familia regală din Polonia. 

Reînniîoirea legăturilor cu polonii în anii care 
au urmat nu trebuie pusă neapărat pe seama 
neîncrederii acestora în domnul Moldovei, ci 
a constituit o chestiune de protocol faţă de re- 
gele polon. 

La 1 august 1404, Alexandru cel Bun s-a 
dus la Camenița, peste Nistru, în fața Hotinu- 
lui, împreună cu un grup de mari boieri, unde, 
urmind pilda înaintaşilor săi „Petru Voievod și 
tatălui nostru, Roman Voievod şi Ştefan Voie- 
vod“, făgădui din nou ajutor şi bun sfat rege- 
lui Vladislav Iagello „împotriva dușmanilor lui, 
oriunde s-ar afla“ 1. Trei ani mai tîrziu, la 6 
octombrie 1407, a mers la Liov însoţit iarăşi 
de 27 de boieri şi a făcut în termeni mai simpli 
aceeaşi făgăduinţă suveranului polon, adică să-i 
dea ajutor „după puterea noastră“ 2. Liovenii 
au intervenit atunci să li se acorde de către 


1 M. Costăchescu, op. cit., p. 625—627. 
2 Ibidem, p. 628—630. 

domnul Moldovei un privilegiu comercial, care 
le-a fost dat la 1408. 

Toate aceste acte de omagiu, date fără nici 
o înfeudare a ţării, aveau şi asentimentul bo- 
ierilor din divan. 

La 25 mai 1411, la Roman, a fost reînnoit tra- 
tatul unei alianțe defensive cu dispoziţii mai 
clare decît cele anterioare privind ajutorul re- 
ciproc pe care cei doi semnatari urmau să şi-l 
dea împotriva tendinţelor agresive ale rega- 
lităţii maghiare. Prin el s-a întărit din nou fă- 
găduința de a sta în ajutorul regelui Poloniei 
„împotriva craiului unguresc, ca și împotriva 
oricărui dintre dușmanii săi“, indiferent de dis- 
tanţă. „Și cine i-ar fi vrăjmaș lui, acesta este 
vrăjmaş şi nouă [...]“. Acest act de ajutor re- 
ciproc avea o dispoziţie categorică. Astfel, dacă 
ungurii ar fi atacat Polonia, atunci Alexandru 
cel Bun se obliga să pornească împotriva Un- 
gariei, iar dacă Moldova ar fi fost atacată de 
unguri, regele Poloniei trebuie „să plece con- 
tra Țării Ungurești [...]“ t. 

Sigismund al Ungariei continua să vizeze 
controlul și dominaţia navigației pe Dunăre 
pînă la vărsarea ei, dar Chilia era atunci bine 
stăpînită de Mircea cel Bătrîn, iar Cetatea Albă 
aparținea Moldovei. 

Relaţiile politice ale lui Alexandru cel Bun 
cu Polonia plecau și de la necesitatea ca această 
ţară să-şi asigure legături comerciale cu por- 
turile de la Dunăre şi Marea Neagră. Dar şi 
Ungaria avea aceleași interese, ceea ce a de- 


1 Ibidem, p. 637—639. 

terminat neînţelegeri între aceste două puteri, 
precum și cu Moldova. 

La 17 mai 1411 Mircea cel Bătrîn a încheiat 
și el un tratat cu polonii, pentru a contracara 
politica regelui Sigismund. Domnul Țării Ro- 
mâneşti căuta totodată să se disculpe de învi- 
nuirile neîntemeiate ce i le adusese regele Po- 
loniei, respectiv că s-ar fi aliat cu turcii spre 
a ataca Ungaria t. 

În acelaşi an, regele Poloniei a căutat să lă- 
murească şi problema Pocuţiei. Vladislav Ia- 
gello se obliga să achite restul datoriei de o 
mie de ruble de argint frîncesc, ce mai rămă- 
sese din suma de 3000 ruble ce-i fusese îm- 
prumutată de Petru Mușat. În cazul în care 
acest rest nu ar fi fost achitat în termen de 
doi ani, Alexandru cel Bun „prietenul nostru 
— domnul Moldovei“ putea ocupa Pocuția, 
„această ţară de colț“ cu Sniatyn şi Calomeia, 
care fusese amanetată Moldovei. Domnul Mol- 
dovei urma să stăpinească acest teritoriu pînă 
ce restul sumei de 1 000 de ruble va fi achi- 
tat 2. În expresia „prietenul nostru — dom- 
nul Moldovei“ găsim afirmarea neatirnării Mol- 
dovei. 

Alexandru cel Bun şi-a respectat toate obli- 
gațiile ce-şi luase prin convențiile încheiate cu 
Vladislav Iagello, în vreme ce acesta n-a pre- 
getat să semneze un act ostil Moldovei, con- 


1 Hurmuzâki, 1—2, p. 825, 830; I. Nistor, Ale- 
xandru cel Bun, p. 12—13. 
2 M. Costăchescu, op. cit., p. 640—641. 

venţia de la Lublau (1412), încheiată cu Sigis- 
mund, regele Ungariei. 

Prin noul act încheiat la 17 mai 1411, Ale- 
xandru cel Bun condiţiona durata bunelor re- 
laţii cu regele polon „atita timp îi va fi cre- 
dincios, cît el nu ne va face nedreptate în 
ţara noastră și în ocina mea şi în toate hota- 
rele mele“. Prin domnia lui înţeleaptă și vir- 
tuțile personale, Alexandru cel Bun a reușit 
să se facă respectat de vecinii de la nord. 

Cu un an mai înainte de încheierea noului 
tratat dintre Polonia și Moldova, regele Sigis- 
mund a fost ales împărat al Germaniei, ceea 
ce îl făcea şi mai incomod atît pentru Polonia, 
cît şi pentru ţările române. Dar înfrîngerea ca- 
valerilor teutoni de către poloni și moldoveni, 
perspectiva unor atacuri turcești, criza politică 
internă și nemulțumirile din rîndurile popu- 
laţiei l-au făcut pe noul rege-împărat să înţe- 
leagă faptul că era mai bine să aibă relaţii bune 
cu regele Vladislav, spre a fi liber în lupta îm- 
potriva primejdiei turcești, scontind chiar pe 
un ajutor de la poloni. 

Astfel, încă în 1411 s-a întrunit o comisie 
mixtă, alcătuită din delegaţi maghiari şi poloni, 
stabilind condiţiile de împăcare între ţările lor 
şi o eventuală întîlnire între suveranii maghiar 
şi polon, „spre a înlătura toate motivele de duş- 
mănie, ură, neînțelegere și ceartă cu privire la 
teritoriile contestate“ 1. întîlnirea proiectată în- 
tre Vladislav și Sigismund a avut loc la 15 mar- 
tie 1412, la Lublau : aici cei doi suverani au 


1 J, Nistor, op. cit., p. 13. 

ajuns la o înţelegere cu privire la o eventuală 
acțiune contra turcilor, la care urma să ia parte 
şi Moldova. În cazul cînd Alexandru cel Bun 
n-ar fi ajutat cele două puteri, Moldova urma 
să fie împărţită între Polonia şi Ungaria. 

Se știe că în vreme ce se semna tratatul de 
ia Lublau, într-o localitate din Polonia se aflau 
niște soli de-ai lui Mircea cel Bătrîn care l-au 
văzut pe regele Poloniei, dar n-au putut afla 
nimic de la el cu privire la situaţia ce se pro- 
iecta Moldovei. 

Ulterior au fost cunoscute clauzele tratatu- 
lui de la Lublau, care în legătură cu Moldova 
precizau următoarele : „Despre Ţara Moldovei 
s-a stipulat între noi şi domnul Vladislav, re- 
gele Poloniei, prea scumpul nostru frate, așa 
precum urmează. Fiindcă magnificul Alexan- 
dru, domnul Moldovei, s-a obligat față de Vla- 
dislav, fratele nostru, care obligațiune, noi Si- 
gismund, regele Ungariei, din curată iubire şi 
sinceră fraternitate pentru domnul Vladislav, 
nu voim a tulbura, nici a împiedica, de aceea 
s-a dispus că, de cîte ori turcii și necredincioșşii 
ar năvăli cu oaste în ţările supuse coroanei 
ungare, sau de cîte ori noi, Sigismund rege, 
ne-am ridica în contra turcilor şi necredincio- 
șilor şi am face expediţiuni în contra lor, în 
afară de hotarele regatului nostru, ale Ungariei, 
atunci, regele Poloniei, prea scumpul nostru 
frate, la notificarea și cererile noastre, va fi 
dator să poruncească moldoveanului ca el în 
persoană, cu toată puterea sa, să vină în aju- 
tor nouă și oștilor noastre şi să aducă serviciu 
credincios, afară de cazul cînd, ar fi împiedicat 

prin motive şi gravă infirmitate, în care caz, 
el va fi dator să trimită oastea sa sub un co- 
mandant al său propriu. Iar dacă cumva după 
porunca domnului Vladislav rege nu ne-ar veni 
personal în ajutor în contra turcilor și necre- 
dincioşilor, sau fiind bolnav el refuză să trimită 
oastea sa, atunci noi amindoi regii, Sigismund 
şi Vladislav, vom fi datori să invadăm cu pu- 
tere Ţara Moldovei şi să detronăm pe domnul 
ei, iar ţara lui s-o supunem nouă, împărțind-o 
între noi după limitele mai jos arătate în urmă- 
torul mod: pădurea cea mare numită Buco- 
vina, începînd de la munţii Ungariei și situată 
între Țara Moldovei şi Țara Șepenițului, întin- 
zindu-se pe lingă Siret pînă la pădurea mai 
mică Bucovina, pînă la rîul Prut, să se împartă 
în două, pe jumătate, oraşul Iași, situat în par- 
tea stîngă, să rămînă domnului Vladislav, re- 
gele Poloniei, iar orașul Birlad, situat în partea 
dreaptă, să rămînă nouă, regelui Sigismund al 
Ungariei și coroanei acestuia. Peste riul Prut, 
celelalte păduri, mergînd spre cîmpiile deșerte 
pînă la mare, împreună cu cîmpiile deșerte, să 
fie împărţite în jumătate, așa că Cetatea Albă, 
cu o jumătate egală să rămînă domnului Vla- 
dislav, regele Poloniei, și Chilia cu cealaltă ju- 
mătate să ne rămînă nouă, regelui Sigismund 
şi Coroanei Ungariei. Iar dacă moldoveanul va 
asculta statornic şi credincios de poruncile date 
lui de domnul Vladislav rege şi le va îndeplini 
în ajutorul nostru, atunci Ţara Moldovei îi va 
rămîne lui şi după moartea unuia din noi, nu- 
miţi regi, pînă în cinci ani, conform stipulaţiu- 

nilor de mai sus, rămînînd întreg dreptul fie- 
căruia din aliaţi“ 1. 

Vladislav Iagello a păstrat: secretul înţele- 
gerii sale cu Sigismund, regele Ungariei și îm- 
păratul Germaniei, încheiată la Lublau şi doar 
mai tîrziu conţinutul acestei înțelegeri a fost 
cunoscut de către Alexandru cel Bun. 

Acest act, prin conţinutul său, însemna o în- 
călcare flagrantă a independenţei şi suvera- 
nităţii Moldovei. De aceea tratatul de la Lu- 
blau a zdruncinat alianţa dintre Polonia şi ţă- 
rile române și a determinat înăsprirea relaţiilor 
ulterioare dintre diînsele. Cu toate acestea, 
Alexandru cel Bun și-a respectat pe deplin 
obligațiile asumate faţă de Polonia, ajutind-o 
în războaiele cu cavalerii teutoni. Respectin- 
du-și obligaţiile, domnul Moldovei avea în ve- 
dere și propriile sale nevoi de asistenţă mili- 
tară din partea polonilor împotriva ungurilor, 
care plănuiau în continuare să domine Moldova, 
precum și împotriva pericolului turcesc, ce de- 
venea din ce în ce mai de temut. 

La rindul său, și Mircea cel Bătrin sprijinea 
o apropiere față de Polonia. Domnii români 
urmăreau să menţină un echilibru politic în 
această parte a Europei pentru a nu primejdui 
soarta propriilor ţări. 

Alexandru cel Bun a rămas, după moartea 
lui Mircea cel Bătrîn, un adevărat arbitru în 
răsăritul Europei. 

În 1415, regele polon şi soţia sa Hedviga au 
făcut o vizită lui Alexandru cel Bun la Sni- 


1 Hurmuzaki, Documente, I, p. 485—486. 

atyn, poate mustrîndu-l conştiinţa pentru 
purtarea lui lipsită de orice cavalerism, ori 
spre a confirma bunele raporturi dintre cele 
două ţări. Domnul Moldovei a dat atunci o 
masă pentru suveranii poloni şi suita lor. Şi 
tot în acea vreme, murindu-i soţia, doamna 
Ana, domnul Moldovei se căsători cu Rin- 
gala, vară primară a lui Vladislav Iagello şi 
sora lui Vitold. Această căsătorie n-a adus 
nici o schimbare în relaţiile dintre Moldova și 
Polonia. Este drept, pentru moment a inter- 
venit o oarecare ameliorare în relaţiile cu Si- 
gismund, dar aceasta s-a datorat şi faptului 
că monarhul polon a sesizat intenţia turcilor 
de a pătrunde spre centrul Europei, prin Un- 
garia. 

După Sniatyn, datorită căsătoriei lui Ale- 
xandru cel Bun cu Ringala, care era catolică 
fanatică, a început construirea catedralei ca- 
tolice de la Baia, terminată în 1420. Era una 
din cele mai monumentale biserici catolice din 
Moldova, împodobită somptuos, din care însă 
n-a mai rămas decit o ruină, deoarece a ars 
în 1467, cînd Matei Corvin a atacat Moldova, 
fără ca cineva să mai manifeste ulterior inten- 
ţia de a o reface. După această dată s-a des- 
ființat și episcopia catolică de la Baia iar tîr- 
gul a început să decadă, locuitorii lui risi- 
pindu-se. 

IPrimejdia otomană. După ce au invadat Pe- 
ninsula Balcanică în veacul al XIV-lea, turcii 
au înaintat spre Dunăre, profitind și de lipsa 
de unitate a popoarelor din sud-estul Europei. 
Bizanțul credea că și-ar putea reînvia stăpi- 

nirea în Balcani, fapt pentru care n-a ezitat 
să ceară chiar ajutorul turcilor crezînd că-i 
va putea domina. 

Ungurii, la rîndul lor, voiau să pătrundă şi 
ei la sudul Dunării, spre a lua în stăpînire 
regiunea Vidinului (1369). Unele cruciade în- 
dreptate împotriva turcilor erau în realitate 
nişte acţiuni puse în serviciul propagandei 
catolice. 

În această situaţie, turcilor nu le-a fost greu 
să înfrîngă pe rînd popoarele balcanice şi să-și 
extindă dominația pînă în sudul Dunării, mai 
ales după ce şi-au fixat centrul de acţiune la 
Adrianopol (1351). 

Bulgaria a capitulat sub loviturile sultanu- 
lui Baiazid şi a fost transformată în pașalic, 
situație în care a rămas mai multe secole. 

Sirbii au luptat eroic, dar în cele din urmă 
au fost şi ei supuşi de către turci. Ungurii, 
care nu-şi dădeau încă seama că vor fi şi ei 
atacați de otomani, au încercat să ocupe Vi- 
dinul, pe timpul lui Sigismund de Luxemburg, 
lovind pe cneazul Lazăr al Serbiei şi contri- 
buind astfel la biruința turcilor din 1389. 

Țara Românească apare astfel ca primul stat 
din spaţiul sud-estic european care s-a opus 
cu toată hotărîrea înaintării turcilor, devenind 
pivotul de apărare a popoarelor balcanice îm- 
potriva dominaţiei otomane. În aceste condiţii, 
singura rezistență împotriva înaintării turceşti 
a fost atunci oastea lui Mircea cel Bătrîn. 
Domnul român a reușit să elibereze Dobrogea 
de sub stăpînirea Porții şi să ocupe cetatea 
Dristorului (Silistra) tocmai în vremurile ofen- 

sivei otomanilor (1389). Așteptindu-se la un 
atac din partea turcilor, Mircea a căutat unele 
alianţe. Cu domnii din Moldova a fost în re- 
laţii de bună vecinătate şi prietenie, afară 
de unele neînţelegeri intervenite după 1395 
cu Ștefan I. Dar Moldova era abia în curs 
de a se consolida ca stat, aşa că nu repre- 
zenta încă o forță combativă pe al cărui sprijin 
să se poată bizui în mod deosebit. Totuși, prin 
mijlocirea lui Pentru I Mușat a încheiat o 
alianţă cu Vladislav Iagello, regele Poloniei 
(1390). Împotriva turcilor această alianță era 
însă inoperantă ; mai eficace ar fi fost o apro- 
piere între Mircea și Ungaria, dar aceasta 
nu s-a putut realiza atunci, deși regatul un- 
gar suferise un atac otoman prin partea de 
sud a Banatului. 

Și totuşi, în acţiunea lor ofensivă în Bal- 
cani, turcii s-au lovit de forța îndîrjită a oas- 
tei lui Mircea cel Bătriîn în Dobrogea şi apoi 
la Rovine (1394) şi deși domnul muntean a 
fost nevoit, momentan, să se retragă în Tran- 
silvania, unde a încheiat un tratat de alianță 
cu regele Sigismund, el s-a reîntors, i-a alun- 
gat pe turci și pe Vlad Uzurpatorul, şi-a re- 
ocupat tronul şi a continuat lupta împotriva 
otomanilor, cu toate că la Nicopole (1396) 
creştinii au suferit o înfrîngere dezastruoasă. 

Prin politica preconizată, Mircea cel Bă- 
trîn a știut să asigure ființa Ţării Românești 
într-o vreme cînd statele creştine erau ame- 
ninţate de dominaţia otomană) 

Moartea lui Mircea cel Bătrîn la 1418 a 
determinat o situaţie nouă în raporturile Porții 


117 


cu țările române, repercutată în primul rînd 
asupra Moldovei din vremea lui Alexandru 
cel Bun, care începea să fie tot mai mult 
ameninţată de primejdia otomană. Biruitorul 
domn al Valahiei apărase și Moldova împotriva 
pericolului otoman, dar în 1420 turcii, după 
ce îl atacă pe Mihail, fiul şi urmașul lui Mir- 
cea, se îndreptară cu marea lor flotă spre Ce- 
tatea Albă. In situaţia creată, Alexandru cel 
Bun a cerut, conform tratatului încheiat, aju- 
tor lui Vladislav Iagello. Acesta a dispus ca 
să fie ajutat de Vitold şi de comitatele de 
graniţă ale Poloniei. Pînă la venirea ajutoru- 
lui, oastea Moldovei a reușit să respingă cu 
forțele proprii atacul sultanului și să întă- 
rească garnizoana de la Cetatea Albă 1. 

Așezarea geografică a Moldovei impunea 
mult tact diplomatic faţă de înaintarea turci- 
lor, mai ales că Mahomed ajunsese la malul 
Mării Negre, în Dobrogea. Turcii începuseră 
să-și dea seama de poziţia cetăților Chilia și 
Cetatea Albă, care erau adevărate „străji“ ale 
orientului și pe care ar fi vrut de atunci să 
le ocupe. 

În 1422 a fost reconfirmat tratatul de la 
Lublau între Sigismund și Vladislav Iagello, 
la Kesmarck. Cu acest prilej regele Ungariei 
a stăruit pentru împărţirea Moldovei, dar re- 
gele Poloniei s-a opus, deşi Vitold, pe care mol- 
dovenii l-au ajutat în luptele ce le avusese 
cu rușii moscoviți, se arătase a fi de acord cu 
dorința regelui maghiar. În 1426 însuși Vitold 


1 N. Iorga, Chilia şi Cetatea Albă, p. 80. 

încearcă să-l determine pe Sigismund ca să 
stăruie pentru înfăptuirea planului lor. Regele 
Ungariei, la rîndul lui, îi făgăduia lui Vitold 
ajutor pentru obţinerea coroanei Lituaniei. Dar 
primejdia turcească devenise iminentă atit pen- 
tru Moldova, cît mai ales pentru Ungaria. De 
aceea, în 1426 Sigismund iniție o înţelegere cu 
Vladislav Iagello și cu Alexandru cel Bun, că- 
ruia i-a trimis chiar o solie la Suceava în vede- 
rea organizării unei „cruciade“ împotriva oto- 
manilor t. Domnul Moldovei s-a declarat de 
acord să participe la aceste lupte. Armatele lor 
urmau să se concentreze la Brăila, unde au ve- 
nit trupele moldovene şi, la 26 iunie 1426, cele 
polone. Regele Ungariei cerea ca domnul român 
să dea o armată pină la 10 000 de oameni, cu 
ostași îmbrăcați în zale. Dar ungurii n-au apă- 
rut, căci tocmai atunci Sigismund era angajat 
în reprimarea mişcării husite din Boemia. După 
o aşteptare de două luni, oștile moldovene şi 
polone s-au reintors în țările lor ?. 

Urmărind în continuare ideea dezmembrării 
şi ocupării Moldovei, Sigismund scrise rege- 
lui Poloniei că Alexandru ar fi avut o înțe- 
legere cu turcii, dar domnul Moldovei a pro- 
testat împotriva unei asemenea  insinuări. 
Chiar mai mult, după ce la 8 mai 1427 a sosit 
o solie turcească la Suceava, voievodul Moldo- 

1 Emil Diaconescu, Călători străini în ţările ro- 
mâne. Guillebert de Lannoi, laşi, 1940; N. Iorga, 
Chilia şi Cetatea Albă, p. 82; P. Nicorescu, Cetatea 
Albă, Craiova, f.d., p. 25. 

2 N. Iorga, Studii istorice asupra Chiliei şi Ce- 
tății Albe, p. 85. 

vei nu a întirziat să comunice acest fapt lui 
Vitold. 

În acest timp, în Țara Românească situația 
era tulbure datorită luptelor dintre Dan al 
II-lea şi Radu al II-lea Prasnaslava. 

Amestecul lui Alexandru cel Bun în luptele 
pentru tron din Valahia, cu stăruința de a-l 
înlătura pe Dan, l-a făcut pe Sigismund să 
reia chestiunea împărţirii Moldovei şi a _înlă- 
turării domnului, deşi acesta întărea Chilia 
împotriva turcilor şi nu a Ungariei, mai ales 
că Sigismund şi Dan fuseseră înfrînţi de oto- 
mani în Serbia (1428). În urma acestei înfrîn- 
geri, Valahia. trecu sub influenţa lui Alexan- 
dru cel Bun. 

La rîndul său, Vladislav Iagello. în 1428. 
ar fi vrut să organizeze o cruciadă scontînd 
pe aiutorul domnului Moldovei. În schimb Si- 
pismund continua să aibă n poziţie ostilă lui 
Alexandru cel Bun. În 1428 regele mashiar 
s-a adresat suveranului Poloniei şi lui Vitold, 
acuzînd şi cerînd sancţionarea domnului Mol- 
dovei si pentru că acesta îl sprijinea pe 
Radu al II-lea. care era devotat stăvinirii tur- 
cești. Vitold i-a răspus lui Sigismund că: 
„nu-i bine să suferim ca el (Alexandru — n.a.) 
să-şi ducă la îndeplinire hotărîrea împotriva 
serenitătii voastre si în contra crestinitătii si 
să tolerăm în mijlocul nostru. un om așa de 
periculos. Ar fi mai convenabil să ne îm- 
potrivim “lui $i să stîrpim răul din rădăcini“. 
"4 I, Minea, Qpe cit., p. 191. 

Ca urmare, s-a convocat la Luck, în Voly- 
nia, în ianuarie 1429, o reuniune asemănătoare 
celei de la Lublau, pentru a se discuta ches- 
tiunea ridicată de Sigismund, precum şi alte 
situaţii pendinte între Ungaria, Polonia şi Li- 
tuania. l 

Au fost prezenți atunci Vladislav Iagello, 
Sigismund, Vitold, boieri din Valahia și din 
Moldova şi delegați ai ordinului teutonic. 

Regele Ungariei, sperînd să aranjeze situa- 
ţia Orientului conform intereselor lui, stăruia 
în principal să se pornească la acțiune deci- 
sivă împotriva Moldovei, în vederea împărţirii 
ei între Ungaria şi Polonia. „Moldova — afir- 
ma el — este o ţară bogată şi are belșug de 
tot felul de produse“. În acelaşi timp, cerea 
ridicarea Lituaniei la rangul de regat pentru 
Vitold. A treia propunere prevedea ca ceta- 
tea Chiliu să fie restituită Valahiei. Sigismund 
urmărea, îndeosebi, să separe Polonia de cel 
mai bun aliat, așa cum îi fusese Alexandru 
cel Bun pină atunci. 


Vladislav Iagello a respins pretenţiile lui 
Sigismund ; el a cerut chiar ca o condiție prea- 
labilă a desfăşurării întilnirii să nu se ia în 
discuţie situaţia Moldovei, mai ales că la re- 
uniune participau şi boieri moldoveni. Dar re- 
gele Ungariei, pentru care aceasta era o ches- 
tiune ce-l interesa în mod deosebit, l-a acuzat 
în continuare pe Alexandru cel Bun că n-a 
dat ajutorul la carg “era obligat prin tratatul 
de la Lublau împatiaa buwilor. Sigismund 
propusese, nici mar mult pici MA putin, ca 

domnul Moldovei să fie îndepărtat de la tron, 
chiar printr-o acţiune armată, iar ţara lui să 
fie împărţită, după vechea înţelegere de la 
Lublau, dintre poloni şi unguri. Vitold a sus- 
ținut şi el la început ca Alexandru cel Bun 
să fie scos din domnie, poate și ca o reminis- 
cență a faptului că domnul Moldovei o repu- 
diase pe Ringala, sora lui. Dar Vladislav Ia- 
gello nu se grăbi; el arătă că Alexandru cel 
Bun venise cu armata lui şi cu cea polonă la 
întîlnirea convenită la Brăila, în vara anului 
1426, unde ungurii au fost așteptați în zadar 
timp de două luni, astfel că domnul Moldovei 
nu putea fi învinuit că nu și-ar fi îndeplinit 
obligaţiile asumate. Boierii moldoveni au ră- 
mas foarte mulţumiţi de atitudinea regelui Po- 
loniei. În schimb, s-a produs o ruptură între 
Polonia şi Lituania, Vladislav refuzîind să-i 
acorde lui Vitold titlul de rege, așa cum stă- 
ruia Sigismund. 

La întrunirea de la Luck, regele Ungariei 
u mai cerut ca Chilia să fie restituită Ţării 
Româneşti, de la care fusese „luată“ de 
Alexandru cel Bun. Dar această chestiune a 
rămts să fie discutată de o comisie mixtă de 
arbitraj, în frunte cu Vitold, şi care urma să 
se întrunească mai tîrziu, în luna aprilie, la 
Troki. Însă la termenul stabilit delegaţii un- 
guri nu s-au prezentat. Între timp, printr-o 
scrisoare din 17 aprilie 1429, Sigismund fă- 
găduise formal marelui maestru al ordinului 
teutonic că-i va preda Chilia. Acesta trebuia 

să-şi pregătească oameni de luptă dacă ceta- 
tea nu-i va fi predată în mod pașnic!. 

Alexandru cel Bun a respins „cercetarea“ 
proiectată de Sigismund și Vitold în ce pri- 
vea situaţia ţării sale. Nici Vladislav Iagello 
nu a fost de acord cu mediaţia propusă, con- 
siderînd că asta însemna amestec în treburile 
interne ale Moldovei și mai ales pentru că 
nu-i convenea nici lui prezenţa cavalerilor teu- 
toni la Chilia, căci tocmai ei îl împiedicau să 
ajungă la Marea Baltică. S-a putut spune 
atunci că domnul Moldovei a repurtat o ră- 
sunătoare victorie diplomatică asupra lui Si- 
gismund, ceea ce l-a îndirjit și mai mult pe 
regele Ungariei. 

Tot în acea vreme, Dan al II-lea, cu ajutor 
de la Sigismund şi turci, a pornit război cu 
Moldova pentru dobîndirea hotarelor „uzur- 
pate“, respectiv a Chiliei și a „vechii Basara- 
bii“. La mijloc erau însă interesele Ungariei 
care voia să-și deschidă drum pe Dunăre şi 
la gurile fluviului. 

Sigismund, cu aceeași vrăjmășie, îl informă 
din nou pe Vladislav Iagello că Alexandru 
cel Bun era înţeles cu turcii şi chiar și cu 
tătarii. El se declară gata să se împace şi cu 
husiții spre a-l ataca pe domnul Moldovei, 
care, în realitate, n-avea însă nici o legătură 
cu otomanii sau cu tătarii. 

La Luck, propunerile lui Sigismund, susţi- 
nute şi de Vitold, n-au găsit ecolul dorit de 


1 N. Iorga, Istoria Românilor, vol. IV, București, 
1937, p. 28—29. 

regele ungur. Eșecul pornirilor lui a fost total. 
În schimb Alexandru cel Bun a rămas ferm 
pe poziție, consolidindu-și şi mai mult si- 
tuaţia. 

Tratativele duse la Luck au dezvăluit însă 
clauzele înţelegerii de la Lublau și Kesmarck 
dintre Polonia și Ungaria privitoare la împăr- 
ţirea Moldovei. Alexandru cel Bun le-a aflat 
de la boierii lui, fiindu-i comunicate însă și 
de Vitold, care urmărea de data asta să în- 
cheie o alianţă cu domnul Moldovei împotriva 
lui Vladislav Iagello t. Acesta a determinat o 
schimbare a atitudinii politice de pînă atunci 
a domnului Moldovei, care s-a îndepărtat de 
poloni. 

Moartea lui Vitold l-a făcut pe Alexandru 
cel Bun să se apropie de Lituania ortodoxă, 
în vreme ce Sigismund avea acum nevoie de 
sprijinul domnului român, căruia i-a trimis 
soli, întrucît Moldova reprezenta o putere mai 
mare decît cea a Lituaniei. Domnul Moldovei 
s-a împăcat cu Sigismund, iar urmarea a fost 
înlăturarea lui Dan al II-lea, a cărui acţiune 
militară în Moldova a însemnat și sfîrşitul lui. 

Domnul Moldovei nu putea îngădui nesin- 
ceritatea politică a lui Vladislav Iagello și spre 
sfîrşitul domniei lui a pornit război contra 
polonilor, de care se simţise destul de legat 
pînă atunci. S-a ajuns la crearea unui nou 
bloc politic îndreptat împotriva regelui Po- 


i I. Ursu, Relaţiunile Moldovei cu Polonia pînă 
la moartea lui Ștefan cel Mare, Piatra Neamţ, 1904, 
p. 48. 

loniei, alcătuit din moldoveni, lituanieni, un- 
guri şi cavalerii teutoni, care sprijineau crea- 
rea unui regat al Lituaniei cu Vitold ca rege. 
Însă, dinspre sud, ameninţarea turcească era 
tot mai pronunțată. 

În 1430 se petrecuse un fapt politic destul 
de grav în viaţa Poloniei, prin stăruința con- 
tinuă a Lituaniei de a se despărţi de legătura 
cu Varșovia şi a se proclama independentă. 
Vitold a pretins cu insistență titlul de rege, 
dar Vladislav s-a opus, căci asta însemna se- 
pararea Lituaniei de Polonia. 

Murind Vitold, în 1430, mare cneaz al Li- 
tuaniei a ajuns Svidrigailo, fratele regelui Po- 
loniei, care a încercat să proclame Lituania 
regat independent, iar el să se încoroneze ca 
rege. Atunci Vladislav l-a înlocuit şi pe acesta 
cu Sigismund, un alt frate al său. Polonia 
voia să încorporeze Volinia şi Podolia şi să 
desființeze Lituania. 

Tot atunci, domnul Moldovei adunase oaste 
puternică spre a-l susține pe Alexandru Aldea 
împotriva lui Dan al II-lea. Deşi Alexandru 
cel Bun n-a sprijinit acţiunea Lituaniei, el își 
pierduse încrederea în regele polon, care fu- 
sese nesincer în alianţa cu Moldova, iar în 
1427 reocupase Pocuția, fără să-şi fi achitat 
vechea datorie. 

În aceste împrejurări, războiul izbucni în 
iulie 1431 și Alexandru cel Bun, avînd cu el 
şi o ceată de tătari, invadă în Pocuția şi Po- 
dolia, spre Sniatyn, Haliciu, Liov și Camenița, 
reuşind să captureze o pradă destul de bogată. 
În calea lui n-a întîmpinat nici o împotrivire 

mai serioasă. Deşi s-au făcut eforturi pentru 
împăcarea lui Alexandru cel Bun cu Vladislav 
Iagello, acest lucru nu s-a întîmplat. Ca ur- 
mare, luptele au reînceput, domnul Moldovei 
conducînd el însuşi oștile sale contra polonilor ; 
năvăli în Podolia, ocupă Pocuția, merse pînă 
la Liov, iar alte trupe dinspre Hotin au pornit 
spre Camenița. 

La 2 septembrie regele Poloniei s-a învoit la 
pace provizorie. Scrisori ale teutonilor arată 
că Alexandru cel Bun s-a reîntors cu bine în 
Moldova, păstrînd şi Pocuția t. 

Polonii erau profund nemulțumiți de aceste 
atacuri, ca şi de pretenția lui Svidrigailo de 
a deveni rege al Lituaniei. Între timp, Mol- 
dova pierdu pe Alexandru cel Bun. La 2 fe- 
bruarie 1432 trebuiau să înceapă tratative de 
pace, dar Svidrigailo declara că fără delegații 
moldoveni şi teutoni nu va accepta tratative. 
Ostilitățile au continuat și în 1432, însă Iliaș 
Vodă, urmaşul lui Alexandru cel Bun, a ieșit 
din coaliţie. Pocuția a rămas Moldovei, iar 
Svidrigailo nu a reuşit să fie proclamat rege 
al Lituaniei, care a rămas în continuare unită 
cu Polonia. 

Relaţiile cu Ungaria. Cea mai activă politică 
a lui Alexandru cel Bun s-a desfășurat cu ve- 
cinii Moldovei de la nord. Cu ungurii n-a 
avut nici un conflict armat, dar s-a menţinut 
într-o rezervă justificată față de ei, pe de o 
parte prin atitudinea permanent dușmănoasă 

1 N. Iorga, Studii istorice asupra Chiliei şi Cetăţii 
Albe, p. 10. 

a regelui Sigismund, manifestată la Lublau 
(1412), apoi la Kesmarck (1422) şi în cele din 
urmă la Luck (1429), pe de altă parte pentru 
că voia să-și păstreze prietenia cu Vladislav 
Iagello, al cărui tron era urmărit cu toată stă- 
ruința de regele Ungariei. Regele ungar ac- 
ționase cu perseverenţă, urmărind să împartă 
Moldova și să stăpinească Chilia. Sigismund 
i-a instalat pe teutoni la Severin, dorind ca 
apoi să-i aşeze la Chilia, pe care Dan al II-lea 
n-ar fi fost în stare s-o apere contra turcilor. 

Spre sfîrşitul domniei lui Alexandru cel Bun 
s-a produs o ameliorare a raporturilor dintre 
Moldova şi Ungaria datorită, în bună parte, 
conflictului între Polonia și Lituania, cînd 
domnul român şi Sigismund au intervenit în 
favoarea acesteia din urmă. 

Relaţiile cu tătarii, vecinii din răsărit ai Mol- 
dovei, stăpînitori ai stepelor de la nordul Mă- 
rii Negre, nu au fost de natură conflictuală. 
Dimpotrivă, în 1431, ei l-au ajutat pe domnul 
Moldovei în războiul din Polonia. În 1402 tă- 
tarii au trecut prin Moldova în ajutorul lui 
Baiazid, contra lui Timur-Lenk, care l-a biruit 
pe sultan la Angora (1402). Mircea cel Bătrîn 
ar fi vrut ca tătarii să lupte contra lui Baiazid, 
dar n-a reușit în această stăruinţă a lui. 

Pe toată durata domniei sale, Alexandru cel 
Bun a desfăşurat o politică defensivă, de pace, 
în cadrul hotarelor naturale ale ţării sale. A 
reocupat Chilia, reintegrînd astfel graniţa 
Moldovei spre sud. Pe de altă parte a luat în 
stăpînire Pocuția prin titlul de drept, confir- 
mat și de regele Vladislav Iagello al Poloniei. 

Alexandru cel Bun a evitat conflictele, el 
şi-a apărat ţara împotriva vrăjmaşilor ori de 
cite ori a fost nevoie, dovedind că în afară de 
titlul de evlavie care i s-a dat, ştia să mi- 
nuiască şi spada pentru neam, pentru ţară și 
pentru lege. El a asigurat neatirnarea Mol- 
dovei şi a întregit pămîntul românesc, arătiîn- 
du-se și un foarte iscusit diplomat.; 


VIAȚA CULTURAL-ARTISTICĂ ÎN EPOCA 
LUI ALEXANDRU CEL BUN 


În îndelungata sa domnie, Alexandru cel 
Bun a găsit timp, mijloace și îndemnuri ca să 
asigure şi dezvoltarea vieţii culturale şi artis- 
tice a ţării sale. Progresul vieţii economice, 
precum și munca plină de creaţie a maselor, 
alături de interesul domnului au contribuit la 
progresul culturii noastre din acel răstimp. 

În vremea lui Alexandru cel Bun aspectele 
de cultură materială s-au afirmat printr-o în- 
trepătrundere a artei populare cu arta reli- 
gioasă, care n-a rămas însă şi fără unele in- 
fluenţe ale artei bizantine şi ale celei apusene. 
Acum apare un stil nou al arhitecturii mol- 
doveneşti, care nu se mai confundă cu stilul 
rural simplu al locuinţelor ţărăneşti şi chiar 
al multor dintre cele orăşeneşti. 

Vechi urme de cultură feudală cu influenţe 
bizantine și slavone erau cunoscute de tim- 
puriu în Moldova. Evoluţia economică și so- 
cial-politică din prima perioadă a feudalismu- 
lui dezvoltat în Moldova a făcut să se înmul- 
țească construcțiile de piatră, mult mai solide 
şi mai rezistente. Astfel, în locul întăriturilor 
de pămînt, al caselor de lemn şi al bisericilor 
simple de lemn, au început să se construiască 
cetăţi, Biserici și mănăstiri de piatră, împrej- 

muite cu ziduri puternice, tot de piatră, cu o 
incintă largă. 

S-au construit mănăstiri, biserici, curţi şi 
case domneşti la Suceava, Siret, Hirlău, Neamţ, 
Cotnari, Baia, Moldoviţa, Bistriţa și s-au re- 
parat și consolidat cele existente pină în vre- 
mea lui Alexandru cel Bun. 

Datorită construcţiilor din piatră a început 
să se dezvolte o nouă arhitectură în Moldova. 
Prin legăturile cu Bizanțul și apusul Europei, 
s-a introdus şi influența arhitecturii respec- 
tive, mai ales în construirea şi întărirea cetăți- 
lor, ca şi în arhitectura religioasă și în cea 
laică. Astfel, o armonie nouă, cu un gust deose- 
bit şi-a făcut lcc în arhitectura bisericilor mol- 
doveneșşti şi datorită influențelor gotice com- 
binate cu cele bizantine. 

Ca urmare a progreselor făcute în domeniul 
artei construcţiilor și împodobirii lăcaşurilor 
de închinăciune s-au ridicat biserici cu plan 
cruciform, treflat, respectiv cu împărțirea in- 
teriorului în trei nave, cu plafonul boltit, cu 
fresca ornamentată în culori a căror armoni- 
zare atingea perfecțiunea, cu figuri grupate. 
În frescă se foloseau cu o artă desăvîrşită cu- 
lori variate şi foițe de aur, adaptate persona- 
jului mistic. La exterior, unele biserici au fost 
ornamentate cu discuri și cărămizi smălțuite, 
de influență apuseană, cum s-a putut constata 
din resturile găsite la mănăstirea Humorul și 
la biserica veche a Mirăuţilor. 

Clima a determinat construirea unor acope- 
rișuri înalte cu pante repezi, proeminente şi 

din material rezistent, dîndu-le astfel un as- 
pect mai zvelt prin înălțimea lor. 

Au fost aduşi și meşteri constructori străini, 
dar influenţa lor a fost recepționată și dezvol- 
tată de către autentice talente autohtone. Spi- 
ritul de creaţie popular deosebit de fecund la 
români, îmbinat cu cele mai reprezentative 
influenţe apusene sau răsăritene, a determinat 
în arta construcţiilor apariția unor manifestări 
specifice Moldovei, purtind pecetea unui stil 
autohton, a stilului moldovenesc. 

Acest stil s-a evidenţiat încă în vremea lui 
Petru Mușat, desăvirşindu-se ulterior în tim- 
pul lui Alexandru cel Bun şi Ștefan cel Mare. 

Arta moldovenească originală s-a afirmat din 
acele începuturi în orice fel de construcții, cu- 
noscute prin arhitectura lor solidă, prin pic- 
tura murală, exprimată cu un talent deosebit, 
ca şi prin sculptura care împodobea chenarele 
ușilor şi ferestrelor 1. 

Influenţa stilului gotic o aflăm prin contra- 
torturile exterioare, construite solid din piatră, 
ca şi prin oușorii ușilor şi ferestrelor, în formă 
ogivală, care erau opera unor meşteri aduși 
din Polonia şi Transilvania. 

Chiar bisericile din lemn au început să fie 
lucrate cu turnuri zvelte, cu cerdacuri la in- 


1 Paul Henry, Les €glises de la Moldavie du nord 
des origines à la fin du Xl-e siècle. Architecture et 
peinture. Contribution à letude de la civilisation 
moldave, Paris, 1930, Texte et Album; G. M. Can- 
tacuzènes, Considération générales sur la genèse de 


Part moldave, Rev. Ist. Rom. IH—1 1933, p. 1, şi 
urm. 

trare şi cu uși sculptate, iar casele boierești 
exprimau şi ele un gust ales pentru frumos, 
adaptat la nevoile practice. 

Mănăstirile, împodobite cu picturi și icoane, 
arată că în acea vreme s-au pregătit în lăca- 
șurile lor și zugravii sau pictorii, probabil cu- 
noscători ai tratatelor de pictură bizantină, nu- 
mite erminii. Această artă se dezvoltase în 
Moldova încă mai înainte, pentru că în vremea 
lui Alexandru cel Bun documentele pomenesc 
pe zugravii Nichita şi Dobre, cărora la 1415 
domnul le dăruieşte două sate — Crăinicești 
și Leucușești — cu obligația ca ei să zugră- 
vească „două biserici, una din tîrgul Romanu- 
lui şi alta care va fi voia noastră, afară de 
bisericile de la Rădăuţi, sau o casă sau un 
pridvor“. Faptul arată că și casele domnești, 
și poate și unele boiereşti, aveau pereţii zu- 
grăviţi 1. 

Tot Alexandru cel Bun, printr-un document 
din 30 ianuarie 1425, răsplăteşte şi pe Ștefan 
Zugravul, pentru „dreaptă şi credincioasă sluj- 
pă“, cu patru sate pe apa Miletinului?. Și 
acesta va fi avut o activitate remarcabilă, pic- 
tind pereţii ctitoriilor lui Alexandru cel Bun, 
la Moldoviţa și Bistriţa, de vreme ce a fost 
răsplătit cu dania celor patru sate 5. Amintirea 
lui apare în denumirea satului Zugravi de pe 
apa Miletinului, lingă Hiîrlău, ca și a dealului 


1 M. Costăchescu, op. cit., I, p. 121—125. 

2 Ibidem. 

3 Buletinul Comisiunii Monumentelor istorice, an 
VII, p. 193. 

Zugravul, tot acolo. Fiind zugravul de curte 
al lui Alexandru cel Bun îl găsim pomenit și 
într-un document din anul 1443 cînd de fapt 
nu mai era în viață 4. 

Construcţiile din vremea lui Alexandru cel 
Bun au fost împodobite cu picturi interioare, 
sculpturi și inscripții săpate în piatră sau în 
marmură, pietre de mormînt, cadre de uși şi 
de ferestre. 

Propășirea vieţii economice a dus la dezvol- 
tarea gustului pentru frumosul artistic şi la 
construcțiile solide din secolul al XV-lea. Gus- 
tul rafinat al curții domnești și al boierimii, 
aplecată spre un trai mai bun şi din ce în ce 
mai luxos, se reflectă astfel şi în aceste con- 
strucții, în împodobirea lor și în costumele 
după modele adoptate atît din orient, cît și 
din apus. 

Încă de la începutul domniei, Alexandru cel 
Bun a construit pe apa Moldoviței, între brazi 
și molizi, mănăstirea Moldoviţa tł, pictată de 
zugravii domneşti Nichita, Dobre şi Ștefan. 

În construcția mănăstirii s-a simţit influența 
arhitecturii bizantine, ca rezultat al relaţiilor 
lui Alexandru cel Bun cu patriarhul Matei de 
la Constantinopol. 

În ţinutul Neamţului, Alexandru cel Bun a 
construit o altă mănăstire — Bistriţa — pe 
locul uneia mai vechi de lemn, nu departe de 
apa Bistriţei şi de Piatra Neamţ sau Piatra lui 


4 Hurmuzaki, II—2, p. 880, nr. CDLXXXIX. 
1 Al. Băcăneţu, Mănăstirea Moldovița, Cernăuţi, 
1933 ; M. Costăchescu, op. cit., I, p. 45—46. 

Crăciun, cum se chema în vechime. El s-a ocu- 
pat mai mult de această ctitorie, hotărîind ca 
acolo să fie înmormîntat. Mănăstirea exista 
la 1407, cînd este citată într-un hrisov îm- 
preună cu ctitoria de la Neamţ a lui Petru 
Mușat 1. 

Legendele spun că pe la mănăstirea Bistriţa 
a trecut Petru Rareș în 1538, cînd s-a refugiat 
în Transilvania, fiind mazilit din domnia Mol- 
dovei. 

La Bistriţa au fost înmormiîntaţi doamna Ana, 
prima soţie a lui Alexandru cel Bun ; de ase- 
menea, domnul Moldovei şi-a găsit somnul de 
veci tot aici. Ștefan cel Mare a avut grijă să 
le aşeze lespezi cu inscripţii, dintre care se 
păstrează numai cea a doamnei Ana, căci mor- 
miîntul lui Alexandru cel Bun a fost profanat. 

În forma actuală, mănăstirea Bistriţa este o 
construcție a lui Alexandru Lăpușneanu, ter- 
minată în 1554 şi care în pisanie are grijă să 
spună că „adevăratul ctitor al sfint-lăcașului 
acestuia este Alexandru cel Bun“. Clopotnița a 
fost construită de Ștefan cel Mare la 1498, 
fiind înmormîntat aici fiul său Alexandru 
(1496). 

Interesul pentru această ctitorie se datorează 
şi faptului că aici a început să fie întocmit, 
în 1407, un pomelnic al domnilor Moldovei, 
de la întemeierea ei, continuat apoi pînă la 
Alexandru Lăpuşneanu. Şi tot în acest lăcaș, 
călugări cu învățătură de carte au scris Leto- 
pisețul de la Bistriţa, cea mai veche cronică a 


1 M. Costăchescu, op. cit., I, p. 52—55. 

Moldovei, în care sînt însemnate date din tre- 
cutul moldovenesc, cu domnii care au cîrmuit 
această ţară românească, începînd de la Dra- 
goș și Bogdan. Letopiseţul a fost întrerupt la 
1508 2. | 

Mănăstirea Neamţ a fiinţat, în primul rind, 
ca centru din care a iradiat activitatea cărtu- 
rărească. Aici, ucenici de-ai învățatului călugăr 
Nicodim au venit de la mănăstirile Tismana și 
Vodița din Tara Românească, au pus bazele 
unei organizări mănăstireşti și în Moldova și 
au introdus elemente de activitate cărtură- 
rească. Unii dintre acești ucenici au trecut în 
Transilvania, răspîndind și acolo învăţătura de 
carte. 

Caracterul culturii din acea vreme din Mol- 
dova și Țara Românească era slavon, docu- 
mentele și textele manuscrise fiind redactate 
în aceeași limbă, slava veche, care a pătruns 
în biserică. Ea a fost astfel folosită un timp 
ca limbă de cultură și ca limbă oficială a sta- 
tului, fără să fie înţeleasă de masele populare. 
În Transilvania însă se folosea mult în acte 
limba latină, ca influenţă a catolicismului. De 
asemenea, și în cancelaria domnească din Mol- 
dova erau dieci care redactau hrisoave în la- 
tineşte. 

Textul hrisoavelor are un formular românesc 
original, propriu spiritului nostru etnic din 
acea vreme. Ele cuprindeau uneori și puţine 


1 I. Bogdan, Cronici inedite atingătoare de istoria 
românilor, București, 1895, p. 49—50. 

cuvinte românești intercalate în text, împru- 
mutînd unele elemente juridice din diplomaţia 
apuseană, menţionind boierii din divan, locul 
unde a fost scris hrisovul, cine l-a scris şi cine 
a atirnat pecetea, date care lipseau în diplo- 
maţia slavă. 

Unele dintre mănăstirile din Moldova au 
devenit, încă din începuturi, importante centre 
de lumină prin răspîndirea științei de carte și 
a scrisului cu caracter laic şi bisericesc. În 
acele vremuri cînd știința de carte era așa de 
rară, aici au apărut primele școli, cu dascăli 
aleși mai mult dintre călugări şi cu copii și 
tineri adunaţi de prin preajma mănăstirilor 
Rădăuţi, Neamţ, Bistriţa, Moldoviţa, unde au 
început să funcţioneze asemenea școli. 

Școlile deveniseră foarte necesare, întrucît 
se simțea mare nevoie ca în cancelaria dom- 
nească să se întocmească hrisoave domnești și 
acte politice, să se scrie învoiri și acte vamale 
și comerciale, care trebuiau să fie întocmite 
de dieci pregătiţi în anumite şcoli. Bisericile și 
mănăstirile aveau nevoie de cărţi de ritual, 
texte de legi civile și bisericești, scrise de co- 
pişti îndeosebi de la mănăstirea Neamţ, dar 
și de cei de la Bistriţa, ca şi de la alte mănăs- 
tiri. 

Mai mult chiar, în 1431, într-o scrisoare a 
episcopului catolic Ioan de la Baia către cel 
de la Cracovia, este menționat „magistrul Her- 
mann, de loc din Suceava“, ca „bacalaureat în 
medicină“, ceea ce evidenția un fapt de știință 

remarcabil pentru acea vreme. De altfel, în 
prima jumătate a secolului al XV-lea, unii gră- 
mătici îndeplineau și funcțiunea de profesori 
în Moldova. Husitul Iacob a fost şi el cîtva 
timp profesor la Suceava, în vremea domniei 
lui Alexandru cel Bun. 

La 1415 la mănăstirea Bistriţa era stareţ 
„chir Vasile“, desigur îndrumătorul şcolii, iar 
la 1423 este citat un Moise Filosoful, cărturar 
după cum îi arată şi numele — care va fi 
fost și el dascăl la Suceava. 

Cu acești dieci arta caligrafiei s-a perfecţio- 
nat, călugării copiind la mănăstiri texte reli- 
gioase pe care le împodobeau cu iniţiale mari 
pe fond bronzat, albastru sau roşu, într-un mi- 
nunat cadru înflorat cu miniaturi, frontispicii, 
vignete, adevărate opere de artă, colorate cu 
albastru, verde, bronz, roşu de purpură și ne- 
gru. Ele sînt însoțite de desene geometrice, 
flori stilizate, păsări etc., în combinaţii armo- 
nioase de culori. Hrisoavele erau scrise pe per- 
gament cu pecetea ţării atirnată cu şnur de 
mătase. Hirtia, culorile și pergamentul se adu- 
ceau de la Veneţia ori din Silezia cu cheltuiala 
domnilor, bisericilor, boierilor și negustorilor. 

Asemenea manuscrise au servit şi vecinilor 
ortodocși în arta scrisului, stilul moldovenesc 
fiind superior și predominant. 


1 Serban Papacostea, Știri noi cu privire la istoria 
husitismului în Moldova, în „Studii şi cercetări ştiin- 
țifice (Istorie)“, Academia Republicii Socialiste Ro- 
mânia, filiala Iași, XIII—II, 1962, p. 253 şi urm. 

Se pare că încă din primii ani ai domniei, 
Alexandru cel Bun ar fi înfiinţat o şcoală după 
felul celei din Bizanţ, de unde au venit învă- 
țaţi ca să predea tinerilor moldoveni știința 
nomocanoanelor bizantine, adică a legiurilor 
civile și canonice. Predarea se făcea în limbile 
greacă şi slavă. O altă școală, care a funcţio- 
nat pe lîngă mitropolia din Suceava, era des- 
tinată pentru clerul bisericesc şi se afla sub 
directa îngrijire a mitropolitului Iosif şi a în- 
văţatului cleric Grigore ȚPamblac 1. Acesta din 
urmă a desfăşurat o largă activitate diploma- 
tică laică şi bisericească, fiind trimisul lui 
Alexandru cel Bun la curtea lui Vitold şi con- 
ducătorul delegaţiei bisericii moldovene la Si- 
nodul de la Constanţa (1415). 

Alexandru cel Bun, satisfăcut de activitatea 
acestei școli, a înzestrat-o cu averi, după obi- 
ceiul vremii, şi a ridicat-o la rangul de școală 
domnească, asemuind-o cu o adevărată Aca- 
demie teologică şi juridică 2. 

Unii dintre tinerii care au urmat cursurile 
acestei şcoli și-au continuat studiile în limba 
latină la noua Universitate din Cracovia, avind 
prilejul să cunoască unele elemente ale cul- 


1 „Revista de Istorie, Arheologie și Filologie“, an 
III, 1884, p. 106. 

2 „Calendarul Buciumul Român“ pe anul 1854 în 
articolul : Suceava, Steaua Dunării 1866, nr. 12, p. 48; 
Melchisedec, Material pentru istoria bisericii Moldo- 
vei; Mănăstirile, 1864, Caetul V în Arhiva Bibliotecii 
„Mihai Eminescu“ din Iaşi; Ion I. Nistor, Alexandru 
cel Bun, p. 35. 

turii umaniste din acea vreme, premergătoare 
Renașterii şi Reformei din Apus. Aceşti tineri 
erau din Baia, apoi cîte doi din Bacău, Siret 
şi Iaşi și cîte unul din Suceava, Roman, Hir- 
lău şi Trotuș, faptul avînd o deosebită semni- 
ficaţie pentru cultura noastră medievală. 

Istoricul polon Eugeniu Barwinski, în pre- 
faţa la traducerea în latineşte a Letopisețului 
lui Miron Costin, menţionează numele a trei 
dintre acești tineri : Nicolaus Andree de Mol- 
davia (1405), Mathiaș de Bachkowya (1309) și 
Demetrius Dyionissii de Rezestes (?) — 1431 —, 
cunoscuţi în arhiva acestei Academii 1. 

Dar tineri moldoveni, dintre care unii erau 
și clerici,'au făcut studii şi în alte centre din 
Europa Centrală. Astfel, sașii din Baia şi-au 
trimis copiii la învăţătură la Praga şi Viena, 
iar unii absolvenţi ai școlilor de la Suceava, 
Siret sau Baia au urmat cursuri superioare la 
Cracovia, Viena şi Praga. La Cracovia, după 
matricolele Universităţii, se găseau, la un mo- 
ment dat, 18 tineri învățăcei provenind de la 
Suceava, Siret, Baia. Roman, Iași, Bacău, Hîr- 
lău. Cei care studiau la Praga au cunoscut 
atunci noua religie a „poporului“, husitismul, 
care arăta un deosebit interes pentru nevoile 
mulțimii, fiind în esenţă împotriva exploatării 
feudale. 

Un document din 5 martie 1431 menţionează 
pe husiţi în Moldova. Într-o scrisoare, episco- 


1 Dr. Eugenius Barwinski, Mironis Costinis, Chro- 


nicon Terae Moldaviae, București, 1912, p. 7. 

pul catolic de Baia, Ioan de Ryza, semnalează 
episcopului de Cracovia, Sbigniew de Oles- 
nicki, prezenţa la Bacău a unui nucleu husit 
(majoritatea refugiați din Ungaria și Polonia) 
faţă de care domnul Alexandru cel Bun se 
arăta tolerant. Moldova era astfel singurul loc 
din Europa unde husiţii erau recunoscuţi ca 
o comunitate legală. 


ELOGIU 


Alexandru cel Bun și-a sfîrşit viaţa la înce- 
putul lui ianuarie 1432, fără să se poată pre- 
ciza ziua exactă. Primele documente de la 
Iliaș, fiul şi-urmașul său, sînt datate din 4 şi 
13 ianuarie 1432, deci ziua morţii lui Alexan- 
dru cel Bun ar fi, lupă cum arată „şi croni- 
cile, la 1 ianuarie 1482. 

În trecutul românesc, Alexaădru cel Bun 
apare ca una dintre 'marile ifiguri ale neamu- 
lui nostru. Istoriografia noastră, consemnînd 
faptele acestui voievod, subliniază însemnatele 
lui merite. Cronicarii s-au întrecut în a-l slăvi. 
Grigore Ureche scrie că „Alexandru Voevod 
cel Bun [...] multe lucruri bune a făcut în 
tară“. Iar Miron Costin îi spune „Alexandru 
Vodă cel Bătrîn și Bun... care, asemenea unui 
rege, a fost numit cel dintii hospodar, întoc- 
mai ca un monarh slăvit. Îi zic cel Bătrîn şi 
Bun și pînă azi locuitorii îi slăvesc amintirea. 
El a ridicat cetăţile din ruinele cele vechi și 
a înălțat şi ţara lui în rînduială şi cu puteri 
înfloritoare [...]“ 1. Cronicarul Neculai Costin 
consemnează şi el că „multe lucruri bune au 
făcut aicea în ţară pentru care îl numeau toţi 
locuitorii țărăi noastre și-i zic Alexandru Vodă 


1 Miron Costin, Opere, ed. cit., p. 235—236. 

cel Bun“. Și tot aşa îi spune şi Dimitrie Can- 
temir „Alexandru I, ce-i zice cel Bun [...] este 
acela care, cel dintii a făcut cunoscut străini- 
lor numele, pînă atunci puţin știut, al moldo- 
venilor [...]“. Grigore 'Ţamblac l-a numit „ma- 
rele voievod Ioan Alexandru [...] un bărbat 
înfrumusețat şi cu alte bunătăţi...“ 

Un alt cronicar a scris în veacul al XVII-lea 
că „bătrînul Alexandru cel Bun era maiestos 
ca un adevărat rege [...] care se aseamănă cu 
monarhii cei glorioși și pe care poporul îl nu- 
meşte Alexandru cel Bun [...]. El a fost un 
înțelept domn, cîrmuind pe supușii săi cu drep- 
tate și iscusinţă [...]“. 

Marele geniu național, poetul Mihai Emi- 
nescu, evocă în „Sărmanul Dionis“ epoca lui 
Mircea cel Mare şi Alexandru cel Bun : „Dac- 
aş pute și eu să mă pierd în infinitatea sufle- 
tului meu, pînă în acea fază a emanațţiunii lui, 
care se numește epoca lui Alexandru cel Bun, 
de exemplu [...]“ 2. 

Alexandru cel Bun a construit şi a înzestrat 
numeroase instituţii de cultură, dovedindu-se 
a fi un om înţelept, plin de dragoste și respect 
pentru munca creatoare a poporului său. În- 
tr-o domnie de 32 de ani, care a fost o epocă 
de pace, satele şi populaţia s-au putut înmulţi, 
ducîndu-și viaţa în liniște, cu spor în toate. 
Din şcoli au ieșit scriitori de hrisoave, călu- 
gări învăţaţi, buni caligrafi şi meşteri zugravi, 
neîntrecuţi în arta lor. 


2 Mihai Eminescu, Sărmanul Dionis, Editura Mi- 
nerva, ediţia II-a, Arcade, Bucureşti, 1973, p. 38. 

Alexandru cel Bun a fost mereu preocupat 
de treburile politice obşteşti, interne şi externe. 
Prin alianţa Moldovei şi a Valahiei cu Polo- 
nia a fost întărită poziția domnilor români, 
atit în interior, cît și în exterior. Politica de 
sprijin și alianţă, îndeosebi între cele două 
țări românești, viza mai ales primejdia tur- 
cească dinspre sud, ceea ce n-au înţeles tot- 
deauna suveranii ţărilor vecine, Polonia și Un- 
garia, conduși mai mult de dorințe anexioniste 
și tendințe de supremație. 

Domnia lui Alexandru cel Bun reprezintă 
un moment important în primul secol după 
întemeierea Moldovei, țară pe care a organi- 
zat-o temeinic. El a fost un domnitor chibzuit 
în toată activitatea lui ocupindu-se cu stăru- 
inţă de consolidarea internă și externă a ţării. 

Alexandru cel Bun a aşezat ţara Moldovei 
pe temelii sănătoase, în graniţele ei istorice. 

Domnia lui „Alexandru cel Mare și Bun“ a 
însemnat o epocă de mare prestigiu în trecu- 
tul Moldovei, de afirmare și apărare a inde- 
pendenţei țării; pentru toate acestea numele 
lui Alexandru cel Bun se află la loc de mare 
cinstire în Panteonul românesc. 

În trecutul românesc, Alexandru cel Bun apare 
ca una dintre marile figuri ale nezmului. Cronicarii 
s-au întrecut în a-l slăvi. Grigore Ureche scrie că 
„Alexandru Voievod cel Bun [...] multe lucruri 
bune a făcut în țară“, iar Miron Costin îi spune 

a ridicat cetăţile din ruinele cele vechi și a înălțat 
şi Ţara lui în rînduială și cu puteri înfloritoare“. 
Dimitrie Cantemir arată :ă „Alexandru |, ce-i zice 
cel Bun [...] este acela care, cel dintîi a făcut 
cunoscut străinilor numelz, pînă atunci puțin știut, 
al moldovenitor[...]“. 

